താൻ നിഘണ്ടുവിലെഴുതിയ ഒരു വാക്ക് ജീവിതത്തിൽ അനുഭവിച്ചിട്ടില്ലെന്ന് തുറന്നു പറഞ്ഞ മഹാൻ്റെ പേരക്കുട്ടിയുടെ വീടാണിത് • ഇ വാർത്ത | evartha Shabdatharavali, Thiruvananthapuram, Sreekanteswaram\nഐക്യരാഷ്ട്ര സഭ ഫെബ്രുവരി 21ന് മാതൃഭാഷാ ദിനം ആഘോഷിക്കുകയാണ്. തിരുവനന്തപുരം അമ്പലംമുക്ക് എൻസിസി റോഡ് ശ്രീഭദ്രാ നഗറിലെത്തിയാൽ ഒരു വീട് കാണാം. ഈ മാതൃഭാഷ ദിനത്തിൽ ഈ വീടിൻ്റെ പേര് വായിക്കുന്ന മലയാളികളുടെ മനസ്സിൽ ഒരു മുഖവും കടന്നുവരും. അതേ… ശ്രീകണ്ഠേശ്വരം എന്ന പേരിലറിയപ്പെടുന്ന സാക്ഷാൽ ശ്രീകണ്ഠേശ്വരം ജി. പത്മനാഭപിള്ളയുടെ. മലയാളികൾക്ക് ശബ്ദതാരാവലി എന്ന മഹാ ഗ്രന്ഥം സമ്മാനിച്ച,\nതാൻ നിഘണ്ടുവിലെഴുതിയ ‘സുഖം’ എന്ന വാക്ക് ജീവിതത്തിൽ അനുഭവിച്ചിട്ടില്ലെന്നു പറഞ്ഞ ശ്രീകണ്ഠശ്വരത്തിൻ്റെ കൊച്ചു മക്കൾ താമസിക്കുന്ന ഈ വീടിന് മറ്റെന്തു പേരിടാനാണ്- ശബ്ദതാരാവലി എന്നല്ലാതെ.\nവ്യത്യസ്തമായ പേരോടെ തലസ്ഥാന നഗരിയിൽ സ്ഥിതി ചെയ്യുന്ന ഈ വീടിനെക്കുറിച്ചെഴുതിയിരിക്കുകയാണ് ഫേസ്ബുക്കിലൂടെ ടി ബി ലാൽ. ജീവിതത്തിലെ സുഖങ്ങളും സന്തോഷങ്ങളുമെല്ലാം മാറ്റിവച്ചു വർഷങ്ങൾ നീണ്ട തപസ്സുകൊണ്ടാണു അപ്പൂപ്പൻ മലയാളത്തിന്റെ ആധാരഗ്രന്ഥമായ ശബ്ദതാരാവലി പൂർത്തിയാക്കിയതെന്നു വീട്ടിലെ ഇപ്പോഴത്തെ താമസക്കാരിയായ ശ്രീകണ്ഠേശ്വരത്തിൻ്റെ ചെറുമകൾ സുശീലാദേവി ഓർക്കുന്നു.\nലയാളം നിലനിൽക്കുന്നിടത്തോളം കാലം ശബ്ദതാരാവലിയുമുണ്ട്. ഒരിക്കലും പൂർണമാകില്ല എന്നതാണു ഈ നിഘണ്ടുവിന്റെ പ്രത്യേകത. ഭാഷയിലുണ്ടാകുന്ന പുതിയ പദങ്ങളും ഗ്രാമ്യ നഗര ഭാഷകളിലെ പ്രയോഗങ്ങളുമൊക്ക ചേർന്നു ഭാഷ വളരുന്നു. പുതിയ കാലത്തെ ഓരോ വാക്കും കൂട്ടിച്ചേർത്തു തന്റെ മരണശേഷവും ശബ്ദതാരാവലി പരിഷ്കരിക്കണമെന്നായിരുന്നു പത്മനാഭപിള്ളയുടെ നിർദേശം. മറ്റൊരു മകനായ ദാമോദരൻ നായർ ശബ്ദതാരാവലി പരിഷ്കരിക്കുന്ന ദൗത്യം ഏറ്റെടുത്തത് അങ്ങനെയാണ്.\nതാജ്മഹൽ നിർമിക്കാനെടുത്തതും ഇരുപതു വർഷമാണ്. അതുണ്ടാക്കിയ ഷാജഹാൻ ചക്രവർത്തിയെക്കുറിച്ച് മലയാളികൾക്കറിയാം. എന്നാൽ ഭാഷയുടെ ചക്രവർത്തിയായ ശ്രീകണ്ഠേശ്വരത്തിൻ്റെ ആ 20 വർഷത്തെക്കുറിച്ച് എത്ര പേർക്കറിയാമെന്നും ടിബി ലാൽ ചോദിക്കുന്നു.\nഗേറ്റിൽ വീടിന്റെ പേരു കാണുന്നവർ ഒന്നുകൂടി സൂക്ഷിച്ചു നോക്കും. പിന്നെ ഇങ്ങനെ വായിക്കും: ‘ശബ്ദതാരാവലി.’ അതെ, മലയാള ഭാഷയിലെ മഹാനിഘണ്ടുവിന്റെ പേരു തന്നെ. അമ്പലംമുക്ക് എൻസിസി റോഡ് ശ്രീഭദ്രാ നഗറിലാണ് ‘ശബ്ദതാരാവലി’യെന്ന ഈ വീട്. രണ്ടു പതിറ്റാണ്ടു കൊണ്ട് മഹാനിഘണ്ടു തീർത്ത ശ്രീകണ്ഠേശ്വരം ജി. പത്മനാഭപിള്ളയുടെ കൊച്ചുമകൾ സുശീലാദേവിയും മകൾ മാലിനിദേവിയും ഭർത്താവ് ഡോ. കെ. റവിയും കുടുംബാംഗങ്ങളുമാണ് ഈ വീട്ടിലെ താമസക്കാർ. ശ്രീകണ്ഠേശ്വരത്തിന്റെ മൂത്ത മകൻ ചന്ദ്രശേഖരൻ നായരുടെ മകളാണു സുശീലാദേവി.\nജീവിതത്തിലെ സുഖങ്ങളും സന്തോഷങ്ങളുമെല്ലാം മാറ്റിവച്ചു വർഷങ്ങൾ നീണ്ട തപസ്സുകൊണ്ടാണു അപ്പൂപ്പൻ മലയാളത്തിന്റെ ആധാരഗ്രന്ഥമായ ശബ്ദതാരാവലി പൂർത്തിയാക്കിയതെന്നു സുശീലാദേവി ഓർക്കുന്നു. ശബ്ദതാരാവലിയുടെ ആദ്യസഞ്ചിക പുറത്തുവന്നത് 1917ലാണ്.\n‘ ഞാൻ കുട്ടിയാണ്. അപ്പൂപ്പൻ വാർധക്യത്തിലേക്കു കടന്നിരുന്നു. എങ്കിലും പുസ്തകങ്ങളുമായി ഇരിക്കുന്ന ഓർമയുണ്ട്. സംസാരത്തിനിടെ വീണു കിട്ടുന്ന ഓരോ പുതിയ വാക്കും അദ്ദേഹം കുറിച്ചു വയ്ക്കും. കവികളും എഴുത്തുകാരും സാധാരണക്കാരുമൊക്കെയായി വലിയ സുഹൃദ്‌വലയമുണ്ടായിരുന്നു. അവരുമായുള്ള കൂടിക്കാഴ്ചകളിൽ വീണു കിട്ടുന്ന വാക്കുകൾ നിധി പോലെ സൂക്ഷിക്കും. ഓരോ വാക്കും രൂപപ്പെട്ടതിന്റെ ചരിത്രവും ഉപയോഗിക്കുന്ന മേഖലയുമെല്ലാം കുറിപ്പുകളാക്കിയിരുന്നു.\nമലയാളം നിലനിൽക്കുന്നിടത്തോളം കാലം ശബ്ദതാരാവലിയുമുണ്ട്. ഒരിക്കലും പൂർണമാകില്ല എന്നതാണു ഈ നിഘണ്ടുവിന്റെ പ്രത്യേകത. ഭാഷയിലുണ്ടാകുന്ന പുതിയ പദങ്ങളും ഗ്രാമ്യ നഗര ഭാഷകളിലെ പ്രയോഗങ്ങളുമൊക്ക ചേർന്നു ഭാഷ വളരുന്നു. പുതിയ കാലത്തെ ഓരോ വാക്കും കൂട്ടിച്ചേർത്തു തന്റെ മരണശേഷവും ശബ്ദതാരാവലി പരിഷ്കരിക്കണമെന്നായിരുന്നു പത്മനാഭപിള്ളയുടെ നിർദേശം. മറ്റൊരു മകനായ ദാമോദരൻ നായർ ശബ്ദതാരാവലി പരിഷ്കരിക്കുന്ന ദൗത്യം ഏറ്റെടുത്തത് അങ്ങനെ.\nസ്കൂൾ ഫീസിനുള്ള പണമില്ലാതെ സ്കൂൾ പഠനം ഉപേക്ഷിക്കേണ്ട വന്നയാളാണു പത്മനാഭപിള്ള. വർഷങ്ങൾക്കുശേഷം ലഭിച്ച സർക്കാർ ജോലി നിഘണ്ടു രചനയ്ക്കായി രാജിവച്ചൊഴിഞ്ഞു. അതു കേട്ടു ചുറ്റുമുള്ളവർ പരിഹസിച്ചു. എഴുത്തു മാത്രമായിരുന്നു വരുമാനം. തിരുവാതിരപ്പാട്ടു മുതൽ കവിതയും ജീവചരിത്രവും വരെ വിവിധ ശ്രേണികളിലായി ഒട്ടേറെ പുസ്തകങ്ങളെഴുതി. കണ്ടത്തിൽ വറുഗീസ് മാപ്പിള 1891ൽ കേരളവർമ വലിയകോയിത്തമ്പുരാന്റെ സഹകരണത്തോടെ സംഘടിപ്പിച്ച ഭാഷാപോഷിണി സഭ നിഘണ്ടുനിർമാണ പ്രമേയം പാസാക്കിയതോടെയാണ് മലയാള നിഘണ്ടു സംബന്ധിച്ച ചർച്ചകൾ സജീവമായത് ഭാരിച്ച ആ ദൗത്യം ഏറ്റെടുക്കാൻ ആളില്ലാതിരുന്നതിനെ തുടർന്നാണ് ശ്രീകണ്ഠേശ്വരം ചുമതലയേൽക്കുന്നത്. 20 വർഷം ഊണും ഉറക്കവുമൊഴിഞ്ഞുള്ള കഠിനപ്രയത്നത്തിനുശേഷം ശബ്ദതാരാവലി പിറന്നു.\nതാൻ നിഘണ്ടുവിലെഴുതിയ ‘സുഖം’ എന്ന വാക്ക് ജീവിതത്തിൽ അനുഭവിച്ചിട്ടില്ലെന്നു പത്മനാഭപിള്ള ദു:ഖത്തോടെ എഴുതിയിട്ടുണ്ട്. താജ്മഹൽ നിർമിക്കാനെടുത്തതും ഇരുപതു വർഷമാണ്. അതുണ്ടാക്കിയ ഷാജഹാൻ ചക്രവർത്തിയെക്കുറിച്ച് മലയാളികൾക്കറിയാം. എന്നാൽ ഭാഷയുടെ ചക്രവർത്തിയായ ശ്രീകണ്ഠേശ്വരത്തെക്കുറിച്ച് എത്ര പേർക്കറിയാം ?\nPosted by Madhu Mahima on Thursday, February 20, 2020\nTopics: Malayalam Dictionary Shabdatharavali sreekanteswaram


ompraksh | മുളവുകാടിലെ പഞ്ചനക്ഷത്ര ഹോട്ടലിൽ ഗുണ്ടാതലവനും പെൺസുഹൃത്തുക്കളും എത്തിയത് നിശാ പാർട്ടിയിൽ അടിച്ചു പൊളിക്കാൻ; ഗ്രാന്റ് ഹയാറ്റിലെ പാർട്ടിക്കൊടുവിൽ കൈയേറ്റവും അസഭ്യം പറച്ചിലും; കേസായപ്പോൾ രക്ഷിച്ചത് പുരാവസ്തു തട്ടിപ്പുകാരൻ; മോൻസൺ മാവുങ്കലിന്റെ സൗഹൃദ പട്ടിക ബെഹ്‌റയിൽ നിന്ന് ഓംപ്രകാശിലേക്ക് എത്തുമ്പോൾ - MarunadanMalayalee.com\nOctober 22, 202109:30 AM IST Permalink\nകൊച്ചി: മുളവുകാടുള്ള പഞ്ചനക്ഷത്ര ഹോട്ടലായ ഗ്രാന്റ് ഹയാറ്റ് ഹോട്ടലിൽ യുവതിക്ക് നേരെ 2019 ഓഗസ്റ്റിലാണ് കയ്യേറ്റ ശ്രമം ഉണ്ടായത്. രാത്രി നടന്ന നിശാപാർട്ടിക്കിടെയാണ് സംഭവം. കുപ്രസിദ്ധ ഗുണ്ടാതലവനായ ഓംപ്രകാശും കൂട്ടാളികളുമാണ് യുവതിക്ക് നേരെ കയ്യേറ്റ ശ്രമം നടത്തിയത്. രാത്രി പതിനൊന്നു മണിയോടെയായിരുന്നു സംഭവം. ഈ കേസിൽ ഓംപ്രകാശിനെ പൊലീസ് പിടികൂടിയിരുന്നില്ല. ഇതിന് കാരണം മോൻസൺ മാവുങ്കലാണെന്ന് വെളിപ്പെടുത്തൽ. ക്രൈംബ്രാഞ്ച് ചോദ്യം ചെയ്യലിൽ ഓംപ്രകാശ് തന്നെയാണ് ഇക്കാര്യം പറഞ്ഞത്. ഇതോടെ മോൻസണ് എല്ലാ മേഖലയിലും ബന്ധങ്ങൾ ഉണ്ടെന്ന് വെളിപ്പെടുകയാണ്. ബെഹ്‌റ മുതൽ ഓംപ്രകാശ് വരെ നീളുന്ന പട്ടിക.\nനിശാപാർട്ടിക്കിടെ ഓംപ്രകാശും സംഘവും യുവതിക്ക് നേരെ ആക്രമണം നടത്തുകയായിരുന്നു. ഓംപ്രകാശാണ് യുവതിയെ കടന്നുപിടിക്കാൻ ശ്രമിച്ചത്. ഓം പ്രകാശിനും സുഹൃത്തുക്കൾക്കും എതിരെയാണ് യുവതി പരാതി നൽകിയത്. പരാതിയെ തുടർന്ന് ഓംപ്രകാശിനും കൂട്ടാളികൾക്കുമെതിരെ മുളവുകാട് പൊലീസ് കേസ് എടുത്ത് അന്വേഷണം നടത്തി. സ്ത്രീത്വത്തെ അപമാനിക്കുന്ന വകുപ്പുകൾ അടക്കം ചുമത്തിയാണ് കേസ് എടുത്തത്. എന്നാൽ ഓംപ്രകാശിനെ അറസ്റ്റ് ചെയ്യാനായിട്ടില്ല. സിപിഎമ്മുമായി അടുത്ത ബന്ധമുള്ള ഗുണ്ടാ നേതാവാണ് ഓംപ്രകാശ്. അതുകൊണ്ടു തന്നെ രാഷ്ട്രീയ ഇടപെടലുകളിലേക്ക് സംശയമെത്തി. ഇതിനിടെയാണ് മോൻസൺ മാവുങ്കലാണ് തന്നെ രക്ഷിച്ചതെന്ന് ഓംപ്രകാശ് തന്നെ പറയുന്നത്.\nപോൾ മുത്തൂറ്റ് വധക്കേസിൽ ആരോപണവിധേയനായ ശേഷം ഒരിടവേളയ്ക്ക് ശേഷമാണ് ഓം പ്രകാശ് അന്ന് ചർച്ചകളിൽ എത്തിയത്. നിരവധി കൊലപാതക കേസുകളിൽ പ്രതിയായി. ശിക്ഷയുടെ ഭാഗമായി കണ്ണൂർ സെന്റ്ട്രൽ ജയിലിലുമായിരുന്നു. കേസുകളിലെല്ലാം മേൽകോടതി ഓംപ്രാകാശിന് അനുകൂലമായ തീരുമാനം എടുത്തു. ഇതോടെയാണ് പുറത്തിറങ്ങിയത്. ഗ്രാന്റ് ഹയാത്തിലെ നിശാപാർട്ടിയിൽ ഓം പ്രകാശിനും കൂട്ടാളികൾക്കൊപ്പമായിരുന്നു യുവതി. ഈ ഘട്ടത്തിലാണ് കയ്യേറ്റ ശ്രമം നടന്നത്. ഓം പ്രകാശിനും സുഹൃത്തുക്കൾക്കും നേരെയാണ് യുവതി മൊഴി നൽകിയിത്. പരാതി ലഭിച്ചതിനെ തുടർന്ന് മുളവുകാട് പൊലീസ് യുവതിയുടെ മൊഴിയെടുത്തു. പക്ഷേ അന്വേഷണം നടന്നില്ല.\nയുവതിയുടെ മൊഴിയിൽ നിന്ന് മനസിലായ കാര്യം ഓംപ്രകാശുമായി യുവതിക്ക് മുൻപ് അടുപ്പമുണ്ടായിരുന്നു എന്നാണ്. ഈ അടുപ്പത്തിന്നിടയിലെ പ്രശ്നങ്ങളാണ് യുവതിക്ക് നേരെയുള്ള ആക്രമണത്തിൽ കലാശിച്ചത്. യുവതി ഇനിയും കാര്യങ്ങൾ വെളിപ്പെടുത്തേണ്ടതുണ്ട്. അതുകൂടി മനസിലാക്കിയാലേ മുന്നോട്ടു പോകാൻ കഴിയൂ. പക്ഷെ യുവതിയുടെ മൊഴി രേഖപ്പെടുത്തിയതിനെ തുടർന്ന് പൊലീസ് എഫ്ഐആർ രജിസ്റ്റർ ചെയ്യുകയും അന്വേഷണം മുന്നോട്ടു നീക്കുകയും ചെയ്തിട്ടുണ്ട്. ഹോട്ടലിലെ സിസിടിവി ദൃശ്യങ്ങൾ അടക്കം ശേഖരിച്ച് ഈ കേസിൽ നടപടികളുമായി മുന്നോട്ടു പോകും. ഗൗരവമായി തന്നെ ഈ കേസ് പൊലീസ് കാണുന്നുണ്ട്-ഇങ്ങനെയായിരുന്നു അന്ന് എസ് ഐ മറുനാടനോട് പ്രതികരിച്ചത്. പക്ഷേ ഈ കേസ് ഒതുക്കി തീർത്തു.\nപോൾ മുത്തൂറ്റ് കൊലപാതക കേസോടെയാണ് ഗുണ്ടാ തലവന്മാരായ ഓംപ്രകാശും പുത്തൻപാലം രാജേഷുമൊക്കെ കേരളത്തിന്റെ സവിശേഷ ശ്രദ്ധയിലേക്ക് വരുന്നത്. ഓം പ്രകാശും പുത്തൻപാലം രാജേഷും ഒപ്പമുണ്ടായിരിക്കെയാണ് മറ്റൊരു ഗുണ്ടാ തലവനായ കാരി സതീഷ് മുത്തൂറ്റ് പോൾ എം ജോർജിനെ വെട്ടിക്കൊല്ലുന്നത്. മുത്തൂറ്റ് സാമ്രാജ്യത്തിന്റെ അധിപന്റെ മകന്റെ മരണം കേരളത്തിൽ കോളിളക്കം സൃഷ്ടിച്ചിരുന്നു. ഈ കേസിൽ പക്ഷെ ഓംപ്രകാശിനെ സിബിഐ കുറ്റവിമുക്തനാക്കുകയായിരുന്നു. അതിനു ശേഷം ഓംപ്രകാശ് വാർത്തകളിൽ വിരളമായേ പ്രത്യക്ഷപ്പെടാറുള്ളൂ. മാധ്യമ ശ്രദ്ധ തന്നിൽ പതിക്കുന്നത് പ്രവർത്തനങ്ങൾക്ക് വിഘാതമാകുമെന്ന തിരിച്ചറിവിനെ തുടർന്നാണ് ഓം പ്രകാശ് പ്രശ്നങ്ങളിൽ നിന്ന് ഒഴിഞ്ഞു നിന്നത് എന്നാണ് സൂചനകൾ.\nകൊച്ചിയിലെ അതിപ്രശസ്തമായ പഞ്ച നക്ഷത്ര ഹോട്ടലാണ് മുളവുകാടുള്ള ഗ്രാന്റ് ഹയാറ്റ്. കായലുകൾക്കൊണ്ട് ചുറ്റപ്പെട്ട ബോൾഗാട്ടിയിലാണ് ഗ്രാന്റ് ഹയാറ്റ് സ്ഥിതി ചെയ്യുന്നത്. ഏതു റൂമിലിരുന്നും കൊച്ചി നഗരവും കായലും വീക്ഷിക്കാവുന്ന വിധത്തിലാണ് ഹയാറ്റിന്റെ നിർമ്മാണം. ആഡംബര സമൃദ്ധമായ 264 റൂമുകൾ ഈ ഹോട്ടലിലുണ്ട്. ഒപ്പം 38 സ്യൂട്ട്സും നാല് വില്ലകളും സ്വിമ്മിങ് പൂളുമൊക്കെ അടങ്ങുന്നതാണ് ഈ ഹോട്ടൽ.\nഇരുപത്തിനാലു മണിക്കൂറും ഫങ്ങ്ഷൻ ചെയ്യുന്ന ജിമ്മും, ബിസിനസ് സെന്ററും ഔട്ട് ഡോർ പൂളും സ്പായും റെസ്റ്റോറനറും ഒക്കെ അടങ്ങുന്ന പൂൾ കൊച്ചിയിലെ വമ്പന്മാരുടെ കേളീവിഹാരമാണ്. ഇവിടെ ഓംപ്രകാശ് പോലുള്ള ഗുണ്ടാ തലവന്മാരുടെ സാന്നിധ്യമുണ്ടെന്ന കാര്യം കൊച്ചിയിലെ ഈ നക്ഷത്ര ഹോട്ടൽ കേന്ദ്രമാക്കുന്ന ബിസിനസ് ഐക്കണുകളെ നടുക്കുകയും ചെയ്തു.\nവനിതാ കണ്ടക്ടറുടെ കൈ ഒടിച്ച് യാത്രക്കാരൻ\nദൃശ്യങ്ങൾ ഐക്ലൗഡിലേക്ക് മാവുങ്കൽ മാറ്റിയെന്നും സംശയം\nഎസ് പിക്ക് നൽകിയ പരാതിയിൽ മൊഴിയെടുക്കാനായി സ്റ്റേഷനിലേക്ക് വിളിച്ചു വരുത്തി; മുറ്റത്തു നിർത്തി പെരുമാറിയതുകൊടും കുറ്റവാളികളോട് എന്നതു പോലെ; സ്ത്രീയെന്ന പരിഗണന പോലും നൽകാതെ പരസ്യമായി ആക്ഷേപിച്ചു; കോതമംഗലം പൊലീസ് സ്റ്റേഷനിലെ സിപിഒക്കെതിരെ പരാതിയുമായി വീട്ടമ്മ


Indian army creates problems in kashmir says omar abdulla- കശ്മീരിൽ ഇന്ത്യൻ സൈനികരും പരിധി വിടുന്നുവെന്ന് മുൻ മുഖ്യമന്ത്രി ഒമർ അബ്ദുളള\nസൈനീക വാഹനത്തിന് മുന്നിൽ പ്രദേശവാസിക്കെട്ടിവെച്ച് കൊണ്ടു പോകുന്നതിന്റെ ചിത്രങ്ങളും വീഡിയോയും ഒമർ അബ്ദുള്ള പുറത്ത് വിട്ടിട്ടുണ്ട്.\nകശ്മീർ: ജമ്മു കശ്മീരിൽ ആഭ്യന്തര പ്രശ്നങ്ങൾക്ക് പിന്നിൽ സൈനികർക്കും പങ്കുണ്ടെന്ന് മുൻ മുഖ്യമന്ത്രി ഒമർ അബ്ദുള്ള. സൈനികരുടെ നടപടികൾ പ്രകോപനങ്ങൾ സൃഷിടിക്കുന്നതാണെന്നും കശ്മീരുകാരെ പാക്കിസ്ഥാൻകാരായാണ് കാണുന്നതെന്നും ഒമർ അബ്ദുള്ള ആരോപിക്കുന്നു. സൈനികർ പ്രദേശവാസികളോട് ക്രൂരത കാണിക്കുന്നു എന്നതിന് തെളിവുകൾ ഉണ്ടെന്നും അദ്ദേഹം പറഞ്ഞു. തന്റെ ട്വിറ്റർ പേജിലൂടെയാണ് ഒമർ അബ്ദുള്ളയുടെ പ്രതികരണം. സൈനിക വാഹനത്തിന് മുന്നിൽ പ്രദേശവാസിയെ കെട്ടിവച്ച് കൊണ്ടു പോകുന്നതിന്റെ ചിത്രങ്ങളും വിഡിയോയും ഒമർ അബ്ദുള്ള പുറത്ത് വിട്ടിട്ടുണ്ട്.\nകശ്മീമീർ താഴ്‌വരയിൽ ഉപതിരഞ്ഞെടുപ്പിനിടെ സൈനികരെ പ്രദേശവാസികൾ ആക്രമിക്കുന്ന വിഡിയോ കഴിഞ്ഞ ദിവസം പുറത്ത് വന്നിരുന്നു. ജമ്മു കശ്മീരില് ശ്രീനഗര് ലോക്‌സഭാ മണ്ഡലത്തിലെ ഉപതിരഞ്ഞെടുപ്പിനിടയില് സൈന്യത്തിനുനേരെ നടന്ന ആക്രമണത്തില് ശക്തമായ നടപടി എടുക്കുമെന്ന് കേന്ദ്രം ആഭ്യന്തര മന്ത്രാലയം പറഞ്ഞിരുന്നു. സൈനികരെ ആക്രമിക്കുകയും മുദ്രാവാക്യം വിളിക്കുകയും ചെയ്യുന്നവരുടെ വിഡിയോ ദൃശ്യങ്ങള് പുറത്ത് വന്നതോടെയാണ് സര്‍ക്കാര് നടപടിയുമായി മുന്നോട്ട് പോകാനൊരുങ്ങുന്നത്.\nതിരഞ്ഞെടുപ്പിന് ശേഷം ഇലക്ട്രോണിക് വോട്ടിങ് യന്ത്രങ്ങളുമായി മടങ്ങുകയായിരുന്ന സൈനികര്‍ക്ക് നേരെയാണ് ആക്രമണം നടന്നത്. കൈയില് തോക്ക് ഉണ്ടായിരുന്നിട്ടും സംയമനം പാലിച്ച സൈനികന്റെ നടപടിയെ ആഭ്യന്തര മന്ത്രി രാജ്നാഥ് സിങ് പ്രശംസിച്ചു. “സംഭവത്തില് അന്വേഷണം നടക്കുകയാണ്. ശക്തമായ നടപടി തന്നെ കുറ്റക്കാര്‍ക്കെതിരെ സ്വീകരിക്കും. നമ്മുടെ സൈനികര് എത്രമാത്രം അച്ചടക്കം ഉള്ളവരാണെന്ന് തെളിയിക്കുന്നതാണ് ദൃശ്യങ്ങളെന്നും രാജ്നാഥ് സിങ് പറഞ്ഞിരുന്നു.


കേരള രാഷ്ട്രീയത്തിന്റെ ഗതി നിയന്ത്രിക്കുന്ന ശക്തമായ സാന്നിധ്യമായി എന്‍ഡിഎ മാറും- കെ.സുരേന്ദ്രന് | Kerala Assembly Election 2021\nകേരള രാഷ്ട്രീയത്തിന്റെ ഗതി നിയന്ത്രിക്കുന്ന ശക്തമായ സാന്നിധ്യമായി എന്‍ഡിഎ മാറും- കെ.സുരേന്ദ്രന്\nApr 7, 2021, 11:31 AM IST\nകെ.സുരേന്ദ്രന് | Photo:Screengrab\nകാസര്‍കോട്:സംസ്ഥാനത്തെ ഒട്ടുമിക്ക മണ്ഡലങ്ങളിലും ഇത്തവണ ചരിത്രത്തില് ആദ്യമായി ശക്തമായ ത്രികോണ മത്സരമാണ് നടന്നതെന്ന് ബിജെപി സംസ്ഥാന അധ്യക്ഷന് കെ.സുരേന്ദ്രന്. കേരളത്തില് ഇടതും വലതും മാത്രമല്ല ശക്തമായ മൂന്നാം ബദല് ജനപിന്തുണയാര്‍ജിച്ച് മുന്നോട്ടുവരുന്നു എന്ന് തെളിയിക്കുന്ന തിരഞ്ഞെടുപ്പായിരിക്കും ഇതെന്നും അദ്ദേഹം പറഞ്ഞു.\n'സാധാരണ നിലയില് കേരളത്തിലെ എല്ലാ തിരഞ്ഞെടുപ്പുകളും എല്‍ഡിഎഫും യുഡിഎഫും മാത്രമായി അവസാനഘട്ടത്തില് മത്സരം മാറുന്ന സ്ഥിതിയാണ് ഉണ്ടായിരുന്നത്. എന്നാല് സംസ്ഥാനത്തിന്റെ തിരഞ്ഞെടുപ്പ് ചരിത്രത്തില് തന്നെ ആദ്യമായി ഏതാണ്ട് എല്ലാ മണ്ഡലങ്ങളിലും വളരെ ശക്തമായിട്ടുളള ത്രികോണ മത്സരമാണ് ഇത്തവണ നടന്നത്. എന്‍ഡിഎ പല മണ്ഡലങ്ങളിലും കരുത്ത് തെളിയിച്ച് മുന്നോട്ട് പോയി എന്നുളളതാണ് ഈ തിരഞ്ഞെടുപ്പിന്റെ പ്രത്യേകത. സംസ്ഥാനത്തിന്റെ ഭാവി രാഷ്ട്രീയത്തിലേക്ക് വലിയ സംഭാവനകള് നല്‍കുന്ന ചരിത്രപരമായ ഒരു വിധിയെഴുത്താണ് ഇന്നലെ നടന്നത്. തിരഞ്ഞെടുപ്പിന്റെ ഫലം വളരെ വലിയ പ്രതീക്ഷ നല്‍കുന്നു. തിരഞ്ഞെടുപ്പിന്റെ ഫലം വരുമ്പോള് കേരള രാഷ്ട്രീയത്തിന്റെ ഗതി നിയന്ത്രിക്കുന്ന ശക്തമായ സാന്നിധ്യമായി കേരള നിയമസഭയില് എല്‍ഡിഎ ഉണ്ടാകും. എന്‍ഡിഎയും ബിജെപിയും ഒരു വലിയ ശക്തിയായി ഉയര്‍ന്നുവരും.' കെ.സുരേന്ദ്രന് പറഞ്ഞു.\nയു.ഡി.എഫ്-എല്‍ഡിഎഫ് ധാരണ അതിജീവിച്ച് എന്‍ഡിഎ മുന്നോട്ടുപോകുമെന്നും കെ.സുരേന്ദ്രന് പറഞ്ഞു. 'മുല്ലപ്പളളി രാമചന്ദ്രന് എല്‍ഡിഎഫിന്റെ പരസ്യ പിന്തുണ അഭ്യര്‍ഥിച്ചു. പല മണ്ഡലങ്ങളിലും എന്‍ഡിഎ സ്ഥാനാര്‍ഥികള് വിജയിക്കാതിരിക്കാന് യുഡിഎഫും എല്‍ഡിഎഫും തമ്മില് നീക്കുപോക്കുകള് അണിയറയിലും അരങ്ങിലും സജീവമായിരുന്നു. അതിനെ അതിജീവിച്ച് ജനപിന്തുണയോടെ എന്‍ഡിഎ ഈ തിരഞ്ഞെടുപ്പില് മുന്നേറ്റമുണ്ടാക്കും.'\nകോവിഡ് വ്യാപനം: നിയന്ത്രണങ്ങള് കടുപ്പിക്കുന്നു, ഹോട്ടലുകളും കടകളും രാത്രി9വരെ മാത്രം\nതിരുവനന്തപുരം: കോവിഡിന്റെ വ്യാപനം തടയാന് സംസ്ഥാനത്ത് നിയന്ത്രണങ്ങള് കടുപ്പിക്കാന് ..\nസിപിഎമ്മുകാര് പ്രതികളായ രാഷ്ട്രീയ കൊലക്കേസുകളിലെ ദുരൂഹമരണങ്ങള് അന്വേഷിക്കണം - മുല്ലപ്പള്ളി\nമൻസൂർ വധം: മരിക്കുന്നതിന് തൊട്ടുമുമ്പ് വരെ രതീഷ് കഴിഞ്ഞത് നാലാം പ്രതിയ്‌ക്കൊപ്പം\nലോകായുക്ത വിധി പരിശോധിച്ച ശേഷം പ്രതികരിക്കാം-ഗവര്‍ണര്


മാനസിക പ്രശ്നമുള്ളവര്, വീടില്ലാത്തവര്... പറവൂരില് ദുരന്തം അവസാനിക്കുന്നില്ല; എവിടെ സര്‍ക്കാര്?\n18 April 2016 11:20 PM GMT\nഓരോ ദുരന്തങ്ങള് കഴിഞ്ഞു കുറേക്കാലം കഴിയുമ്പോള് അതിനിരയായവരെ എല്ലാവരും മറക്കുമെങ്കിലും പൊന്നി എന്ന 13-കാരി നമ്മുടെ ഓര്‍മ്മകളില് നിന്നും അത്ര എളുപ്പത്തില് മായാന് സാധ്യതയില്ല. കരയുന്ന അവളുടെ ചിത്രം പത്രവാര്‍ത്തകളിലും ചാനലുകളുടെ ലൈവ് കവറേജുകളിലും നേരിട്ടും ലോകം കണ്ടിരുന്നു. കമ്പത്തിനു മുന്‍പുള്ള ദിവസം വരെ അയലത്തെ ചേച്ചിയും ചേട്ടനും മാമനും ഒക്കെ ആയിരുന്നവര് കണ്ണിനുമുന്നില് ചിതറിത്തെറിക്കുന്നതും അവരെ തീ വിഴുങ്ങുന്നതും നേരിട്ടു കാണേണ്ടി വന്ന ആഘാതത്തില് തകര്‍ന്ന മാനസികനിലയില് നിന്നും അവള് ഇപ്പോഴും തിരികെയെത്തിയിട്ടില്ല. വീട്ടിലേക്ക് പോകാന് പേടിയാണ്, തിരികെ പോവണ്ട എന്നാണ് പൊന്നി അമ്മയോടു പറയുന്നത്.\nഅവരുടെ ദുരിതങ്ങള് അതുകൊണ്ടും അവസാനിക്കുന്നില്ല. വെടിക്കെട്ട് ദുരന്തത്തിന് അഞ്ചു ദിവസങ്ങള്‍ക്കു ശേഷം പെയ്ത മഴയില് പൊന്നിയുടെയും ജയശ്രീയുടെയും വീട് ചോര്‍ന്നൊലിച്ചു. കമ്പത്തിന്‍റെ ആഘാതത്തില് തകര്‍ന്ന വീടിനുള്ളിലുണ്ടായിരുന്ന വസ്തുക്കള് നശിപ്പിക്കുന്നതില് കാലം തെറ്റി പെയ്ത മഴയും തന്‍റെ പങ്കു നിര്‍വ്വഹിച്ചു.\n"മാനസികനില തെറ്റിയ ഒരു കുട്ടിയേയും കൂട്ടി ആ തകര്‍ന്ന വീട്ടില് ഞാനെങ്ങനെ ജീവിക്കും. സര്‍ക്കാര് വക നഷ്ടപരിഹാരം കിട്ടുമെന്നു കരുതി കാത്തിരുന്നാല് ഉടനെയെങ്ങും ഞങ്ങള്‍ക്ക് സ്വന്തം വീട്ടില് താമസിക്കാന് പറ്റില്ല. സ്വന്തമെന്നു പറയാന് ആകെയുള്ളത് എന്‍റെ മോളും വീടുമാണ്’- ജയശ്രീ കണ്ണീരോടെ പറയുന്നു.\nചുവപ്പുനാടയുടെ കുരുക്ക് അഴിയുന്നതു വരെ കാത്തിരിക്കാന് സാവകാശമില്ലാത്തതിനാല് പണം കടം വാങ്ങി ജയശ്രീ തന്‍റെ വീടിന്‍റെ അറ്റകുറ്റപ്പണികള് താല്‍ക്കാലികമായി നിര്‍വ്വഹിച്ചു.\nമേല്‍പ്പറഞ്ഞത് ജയശ്രീയുടെ മാത്രം അവസ്ഥയല്ല. ക്ഷേത്രത്തിനു ചുറ്റുമുള്ള മിക്ക വീടുകളുടെയും അവസ്ഥ സമാനമാണ്. സര്‍ക്കാര് വക ധനസഹായം കിട്ടുമെന്ന ഉറപ്പില് ചിലര് പണം കടം വാങ്ങി പണി നടത്തുന്നു. അതിനു പോലും കഴിയാത്തവര് സര്‍ക്കാര് കനിയുന്നതിനു കാക്കുന്നു.\nഎന്നാല് സര്‍ക്കാര് വക നഷ്ടപരിഹാരം ലഭിക്കുമെന്നത് സംഭവിക്കുമെന്നതില് തനിക്ക് പ്രതീക്ഷയില്ലെന്നാണ് ക്ഷേത്രത്തിനു സമീപത്ത് ചില്ലറ വ്യാപാരം നടത്തുന്ന മുരുകന്‍റെ അഭിപ്രായം.\n"പലരും വന്ന് കണക്കെടുക്കുന്നു എന്നല്ലാതെ വേറൊന്നും സംഭവിക്കുന്നില്ല. സ്ഫോടനത്തില് എന്‍റെ കടയുടെ നാലു ഭാഗത്തും പൊട്ടലുകള് വീണു. മേല്‍ക്കൂര പലഭാഗത്തും തകര്‍ന്നു. ഇതൊക്കെ തല്‍ക്കാലത്തേക്ക് ഒന്ന് ശരിയാക്കാന് കുറഞ്ഞത് 50,000 രൂപ വേണ്ടി വരും. ദിവസവും കടയില് നിന്നും കിട്ടുന്ന തുച്ഛമായ തുക കൊണ്ടാണ് എന്‍റെ കുടുംബം കഴിഞ്ഞു പോകുന്നത്. അവരുടെ പഠിപ്പിനു തന്നെ കിട്ടുന്നത് തികയാറില്ല"- മുരുകന് തന്‍റെ വിഷമം പങ്കുവച്ചു.\nക്ഷേത്രമൈതാനത്തു താമസിക്കുന്ന പ്രതാപന്‍റെ വീടിനും സാരമായ കേടുപാടുകള് സംഭവിച്ചിരുന്നു. കമ്പത്തിന്‍റെ ആഘാതത്തില് തകര്‍ന്ന വീടിന്‍റെ ഭാഗം ഇന്നലെയാണ് പുതുതായി സിമന്‍റ് തേച്ച് വൃത്തിയാക്കിയത്. സുരേന്ദ്രന്, ശശി, തുളസി എന്നിവരും സമാനമായ അഭിപ്രായക്കാരാണ്.\nഅപകടത്തില് മരിച്ചവരുടെ കുടുംബാംഗങ്ങള്‍ക്കും പരിക്കു പറ്റിയവര്‍ക്കും ധനസഹായം ലഭ്യമാക്കിയെന്ന് കൊല്ലം തഹസില്‍ദാരുടെ ഓഫീസ് വ്യക്തമാക്കുന്നു. ഒരാള്‍ക്ക് 10000 രൂപ വച്ച് 65 കുടുംബങ്ങള്‍ക്കായി 6,50,000 രൂപയും പരിക്കു പറ്റിയ 275 പേര്‍ക്കും 5000 രൂപ വീതം ആകെ 13,75,000 രൂപയും ഇതുവരെ നല്‍കിയിട്ടുണ്ട് എന്ന് സൂചിപ്പിച്ച ഓഫീസ് വീടുകള്‍ക്ക് പറ്റിയ നാശനഷ്ടങ്ങളുടെ കാര്യത്തില് ഉടന് തീരുമാനം ഉണ്ടാവുമെന്നും റവന്യൂ വകുപ്പും പിഡബ്ല്യൂഡിയും കണക്കുകള് സമര്‍പ്പിച്ചിട്ടുണ്ട് എന്നും ഉടന് തന്നെ തീര്‍പ്പുണ്ടാവും എന്നും പറയുന്നു. എന്നാല് സര്‍ക്കാര് സഹായം ലഭിക്കുന്നതു വരെ എവിടെ താമസിക്കണം എന്നാണ് ദുരന്തത്തിന് ഇരയായ നാട്ടുകാരുടെ ചോദ്യം.\nഇവര് നേരിടുന്ന മറ്റൊരു ഗുരുതരമായ മറ്റൊരു വിഷയം സംഭവം മൂലമുണ്ടായ മാനസിക ആഘാതമാണ് എന്ന് കലക്കോട് ബ്ലോക്ക് മെഡിക്കല് ഓഫീസര് ഡോക്ടര് സാനി എം സോമന് പറയുന്നു. സംഭവത്തിനടുത്ത ദിവസങ്ങളിലായി ഇത്തരം 88 കേസുകളാണ് തങ്ങള് കൈകാര്യം ചെയ്തത് എന്ന് അദ്ദേഹം വ്യക്തമാക്കി.\n"അപകടം നടന്ന സമയം മുതല് സംഭവസ്ഥലത്ത് മെഡിക്കല് എയ്ഡ് പോസ്റ്റ് തുറന്നിരുന്നു. അവിടെത്തന്നെ ഒപി സൗകര്യവും ലഭ്യമാക്കിയിരുന്നു. അടുത്ത ദിവസങ്ങളില് നടത്തിയ സര്‍വ്വേയിലൂടെയാണ് ഇവരുടെ വിവരങ്ങള് ഞങ്ങള്‍ക്ക് ശേഖരിക്കാനായത്. ആ ലിസ്റ്റ് പ്രകാരമാണ് മുന്നോട്ടുള്ള ചികിത്സ തീരുമാനിച്ചത്. ഇവര്‍ക്ക് പോസ്റ്റ് ട്രൂമാറ്റിക്ക് സ്ട്രസ്സ് ഡിസോര്‍ഡര്, ഗ്രീഫ് റിയാക്ഷന് എന്നീ മാനസിക പ്രശ്നങ്ങള് വരാനുള്ള സാധ്യത കൂടുതലാണ്. പടിപടിയായുള്ള ചികിത്സമാത്രമാണ് പ്രതിവിധി. അതിനുള്ള നടപടികള് സ്വീകരിക്കുകയാണ് ഞങ്ങള്"- ഡോക്ടര് പ്രദേശവാസികളുടെ മാനസികനിലയെക്കുറിച്ചുള്ള ആശങ്കകള് പങ്കുവച്ചു.\nമറ്റൊന്ന് കുടിവെള്ളത്തിന്റെ ദൌര്‍ലഭ്യതയാണ്. ക്ഷേത്ര മൈതാനത്തിനു പിന്നില് താമസിക്കുന്ന ബേബിയുടെ വീട്ടിലെ കിണര് ഇന്നലെ കോരി വറ്റിച്ചു. സമാനമായ കാഴ്ച മറ്റു വീടുകളും കാണാം. സ്ഥലത്തെ എല്ലാ കിണറുകളിലെപ്പോലെ തന്നെ ഉപയോഗ യോഗ്യമല്ലാത്ത ജലമാണ് ബേബിയുടെ വീട്ടിലെ കിണറിലും. വെടിക്കെട്ടിനുപയോഗിച്ച സാമഗ്രികളും പൊട്ടിച്ചിതറിയ കമ്പപ്പുരയുടെ അവശിഷ്ടങ്ങളും ചിതറിപ്പോയ ശരീരഭാഗങ്ങളും അവിടത്തെ ഓരോ കിണറുകളിലുമുണ്ടായിരുന്നു.\nകോര്‍പ്പറേഷനും മറ്റു സന്നദ്ധസംഘടനകളും ദിവസവും കുടിവെള്ളം സപ്ലൈ ചെയ്യുന്നുണ്ട്. എന്നാല് എണ്ണിച്ചുട്ട അപ്പം പോലെ ലഭിക്കുന്ന വെള്ളം നിത്യോപയോഗത്തിനു തികയുന്നില്ല എന്ന് ഇവര് പറയുന്നു.\nദിവസവും 5000 ലിറ്റര് വെള്ളം വില്ലേജ് ഓഫീസ് വഴിയും മറ്റു സംഘടനകളുടേതായും വിതരണം ചെയ്യുന്നുണ്ട് എന്ന് വില്ലേജ് ഓഫീസര് ജ്യോതിഷ് വ്യക്തമാക്കുന്നു. എന്നാല് ചിലയിടങ്ങളില് വഴിയുടെ പോരായ്മയുള്ളതിനാലാണ് കുടിവെള്ളം എത്തുന്നതില് പ്രശ്നമുണ്ടാകുന്നത്. അവിടങ്ങളില് 20 ലിറ്റര് കാനുകളിലും കുപ്പികളിലും വെള്ളം എത്തിക്കുന്നുണ്ടെന്നും ജ്യോതിഷ് കൂട്ടിച്ചേര്‍ത്തു.\nമാനസിക പ്രശ്നങ്ങള്, കുടിവെള്ള പ്രശ്നം, താമസസ്ഥലത്തിനു നേരിട്ട കേടുപാടുകള് എന്നിവയില് അല്‍പ്പം മാറ്റമുള്ളത് കുടിവെള്ളത്തിനു മാത്രമാണ്. മറ്റുള്ളവ ഇന്നും എങ്ങുമെത്താതെ തന്നെ നില്‍ക്കുന്നു. സര്‍ക്കാര് തീരുമാനം മുറപോലെ എന്ന സ്ഥിരം പരിപാടി തുടരുകയാണെങ്കില് തങ്ങള് എന്തുചെയ്യും എന്നുള്ള ചോദ്യമാണ് ഇവരുടെ മനസ്സില് ഇപ്പോള് ഉയരുന്നത്.\n(അഴിമുഖം സ്റ്റാഫ് റിപ്പോര്‍ട്ടറാണ് ഉണ്ണികൃഷ്ണന്)


ജാഗ്രത: അദ്വാനിയെ ഒതുക്കി\nമധ്യപ്രദേശിലെ ഭോപാലില് മത്സരിക്കണമെന്ന എല് കെ അദ്വാനിയുടെ ആവശ്യം ബിജെപി തള്ളി. നരേന്ദ്രമോഡിയുമായി തുറന്ന യുദ്ധത്തിലേര്‍പ്പെട്ട അദ്വാനിയോട് സിറ്റിങ് സീറ്റായ ഗുജറാത്തിലെ ഗാന്ധിനഗറില് തന്നെ മത്സരിക്കാന് ബിജെപി കേന്ദ്ര തെരഞ്ഞെടുപ്പു സമിതി യോഗം നിര്‍ദേശിച്ചു. എന്നാല്, പാര്‍ടി തീരുമാനം അദ്വാനി അംഗീകരിച്ചോ എന്ന് വ്യക്തമല്ല. രാത്രി മുതിര്‍ന്നനേതാവ് സുഷ്മ സ്വരാജും മുന് പ്രസിഡന്റ് നിതിന് ഗഡ്കരിയും അദ്വാനിയുടെ വീട്ടിലെത്തി ചര്‍ച്ച നടത്തി.\nമോഡിക്ക് വന്‍സ്വാധീനമുള്ള ഗാന്ധിനഗറില് മത്സരിക്കുന്നത് ആത്മഹത്യാപരമാണെന്ന് കരുതിയാണ് ഭോപാല് മണ്ഡലം അദ്വാനി ആവശ്യപ്പെട്ടത്. അഞ്ചുതവണയായി താന് പ്രതിനിധാനംചെയ്യുന്ന ഗാന്ധിനഗറില് മത്സരിച്ചാല് മോഡിയും സംഘവും കാലുവാരുമെന്ന ഭയത്തിലാണ് അധ്യക്ഷന് രാജ്നാഥ്സിങ്ങിനോടു തന്നെ അദ്വാനി ഭോപാല് വേണമെന്ന് ആവശ്യപ്പെട്ടത്. ഇക്കാര്യം എല് കെ അദ്വാനി മധ്യപ്രദേശ് മുഖ്യമന്ത്രി ശിവ്രാജ്സിങ് ചൗഹാനുമായും ഫോണില് ചര്‍ച്ചചെയ്തിരുന്നു. തുടര്‍ന്ന് ഭോപാലില് സീറ്റ് നല്‍കുമെന്ന് ചൗഹാന് പ്രഖ്യാപിച്ചു. മുതിര്‍ന്നനേതാക്കള് സീറ്റുകള് സ്വയം തെരഞ്ഞെടുക്കുകയാണെന്നും തനിക്കും ആ അവകാശം ഉറപ്പുവരുത്തണമെന്നും അദ്വാനി യോഗത്തില് തുറന്നടിച്ചതായി അറിയുന്നു.\nഎന്നാല്, ബുധനാഴ്ച മണിക്കൂറുകള് നീണ്ട യോഗമാണ് അദ്വാനിയുടെ ആവശ്യം തള്ളി ഗാന്ധിനഗറിലേക്കു തന്നെ തള്ളിവിട്ടത്. അതേസമയം, ഉത്തര്‍പ്രദേശിലെ വാരാണസിക്കു പുറമെ ഗുജറാത്തിലെ വഡോദരയിലും മത്സരിക്കാന് ബിജെപിയുടെ പ്രധാനമന്ത്രിസ്ഥാനാര്‍ഥി നരേന്ദ്രമോഡി തീരുമാനിച്ചു. 67 അംഗ സ്ഥാനാര്‍ഥി പട്ടിക ബിജെപി ചൊവ്വാഴ്ച പുറത്തിറക്കി. അദ്വാനി തെരഞ്ഞെടുപ്പില്‍നിന്ന് മാറിനില്‍ക്കണമെന്നും ഗാന്ധിനഗര് മോഡിക്കായി വിട്ടുകൊടുക്കണമെന്നുമായിരുന്നു ബിജെപി ഗുജറാത്ത് ഘടകം ആദ്യം നിലപാടു സ്വീകരിച്ചത്. ഇത് അദ്വാനി തള്ളിയിരുന്നു. ഇതോടെ പാര്‍ടിക്കുള്ളിലെ ആഭ്യന്തരകലഹം പുറത്തറിയുമെന്ന് ഭയന്നാണ് അദ്വാനിയെ ഗാന്ധിനഗറില് പരിഗണിക്കാന് പാര്‍ടി നേതൃത്വം തയ്യാറായത്. ഭോപാലില് സ്ഥാനാര്‍ഥിയെ നിശ്ചയിച്ചിട്ടില്ല. ബോളിവുഡ് നടി ഹേമമാലിനി യുപിയിലെ മഥുരയിലും ഒളിംപിക്സ് മെഡല് ജേതാവ് രാജ്യവര്‍ധന്‍സിങ് റാത്തോഡ് ജയ്പുര് റൂറലിലും മത്സരിക്കും.\nതെരഞ്ഞെടുപ്പ് കമ്മറ്റി യോഗത്തില് നിന്ന് അദ്വാനി വിട്ടുനിന്നു\nന്യൂഡല്‍ഹി: മുതിര്‍ന്ന നേതാവ് എല് കെ അദ്വാനി ബിജെപിയുടെ കേന്ദ്ര തെരഞ്ഞെടുപ്പ് കമ്മിറ്റി യോഗത്തില്‍നിന്നും വിട്ടുനിന്നു. വരുന്ന തെരഞ്ഞെടുപ്പില് തന്റെ സ്ഥിരം മണ്ഡലമായ ഗുജറാത്തിലെ ഗാന്ധിനഗറില് നിന്ന് മാറി മധ്യപ്രദേശിലെ ഭോപ്പാലില് മല്‍സരിയ്ക്കാന് അദ്വാനി താല്‍പര്യം പ്രകടിപ്പിച്ചിരുന്നു. ഈ സാഹചര്യത്തിലാണ് അദ്വാനി യോഗത്തില് നിന്ന് വിട്ടുനില്‍ക്കുന്നത്. തുടക്കത്തില് കേന്ദ്രനേതൃത്വം അദ്വാനിയുടെ ആവശ്യത്തിന് വഴങ്ങിയില്ലെങ്കിലും പിന്നീട് നിലപാടില് അയവ് വരുത്തിയെന്നാണ് റിപ്പോര്‍ട്ട്.\n16 വര്‍ഷമായി ഗാന്ധിനഗറിലെ സിറ്റിങ് എംപിയാണ് അദ്വാനി. അദ്ദേഹം ഇത്തവണയും ഗാന്ധിനഗറില്‍ത്തന്നെ മത്സരിക്കണമെന്ന് ഗുജറാത്തിലെ ബിജെപി നേതൃത്വം ആവശ്യപ്പെട്ടിരുന്നു. ബിജെപിയുടെ പ്രധാനമന്ത്രി സ്ഥാനാര്‍ഥി നരേന്ദ്ര മോഡിക്കെതിരായ പരാമര്‍ശങ്ങളും നിലപാടുകളും തെരഞ്ഞെടുപ്പില് തിരിച്ചടിയാകുമെന്ന് ഭയന്നാണ് അദ്ദേഹം ഭോപ്പാലിലേക്ക് മാറുന്നതെന്നാണ് അഭ്യൂഹം.\nഅദ്വാനിയുടെ വിശ്വസ്തനായാണ് മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാന് അറിയപ്പെടുന്നത്. അദ്വാനി ഭോപ്പാലില് മല്‍സരിക്കുന്നതിനെ സ്വാഗതം ചെയ്ത് ബിജെപി പ്രവര്‍ത്തകര് ഭോപ്പാലില് വ്യാപകമായി പോസ്റ്ററുകളും മറ്റും പതിച്ചിട്ടുണ്ട്.\nകിരണ്‍ഖേറിനും അനുപംഖേറിനും ബിജെപിക്കാരുടെ ചീമുട്ടയേറ്\nചണ്ഡീഗഢ്: ബിജെപി സ്ഥാനാര്‍ഥിയും ചലച്ചിത്രനടിയുമായ കിരണ്‍ഖേറിനെ പാര്‍ടിക്കാര് വിമാനത്താവളത്തില് എതിരേറ്റത് ചീമുട്ടയെറിഞ്ഞും കരിങ്കൊടി വീശിയും. ചണ്ഡീഗഢില് ബിജെപി സ്ഥാനാര്‍ഥിയായി കിരണ്‍ഖേറിനെ അംഗീകരിക്കാനാവില്ലെന്ന് പ്രതിഷേധക്കാര് മുദ്രവാക്യം മുഴക്കി. തെരഞ്ഞെടുപ്പ് പ്രചരണങ്ങള്‍ക്ക് തുടക്കം കുറിക്കാന് ഭര്‍ത്താവും നടനുമായ അനുപംഖേറിനൊപ്പം ചൊവ്വാഴ്ച രാവിലെ വിമാനത്താവളത്തില് എത്തിയപ്പോഴായിരുന്നു കിരണ്‍ഖേറിന് സ്വന്തം പാര്‍ടിക്കാരുടെ പ്രതിഷേധം നേരിടേണ്ടി വന്നത്. "കിരണ് ഖേര് ഗോ ബാക്ക്" എന്ന മുദ്രാവാക്യമാണ് വിമാനത്താവളത്തില് എത്തിയ അവരെ സ്വീകരിച്ചത്. ചീമുട്ടയേറില്‍നിന്ന് രക്ഷപ്പെടാന് അനുപംഖേറും ഭാര്യയും ഏറെ ബുദ്ധിമുട്ടി. നടി ഗുല് പനാഗാണ് ചണ്ഡീഗഢിലെ ആം ആദ്മി സ്ഥാനാര്‍ഥി. സിറ്റിങ് എംപി പവന്‍കുമാര് ബന്‍സലാണ് കോണ്‍ഗ്രസ് സ്ഥാനാര്‍ഥി. ആം ആദ്മി സ്ഥാനാര്‍ഥിയായി ഗുല് പനാഗിനെ പ്രഖ്യാപിച്ച് ദിവസങ്ങള് കഴിഞ്ഞാണ് ബിജെപി കിരണ്‍ഖേറിനെ രംഗത്തിറക്കുന്നത്. സീറ്റ് പ്രതീക്ഷിച്ച പ്രാദേശിക നേതാക്കളാണ് കിരണ്‍ഖേറിനെതിരെ പ്രതിഷേധം സംഘടിപ്പിച്ചത\nPosted by ജനശക്തി at 12:55 AM


കേരള കോണ്‍ഗ്രസ് ലയനം ജൂണ് ആറിന് | Kerala Congress, KM Mani, PJ Joseph, Politics, Kochi, കേരള കോണ്‍ഗ്രസ്, കെഎം മാണി, പിജെ ജോസഫ്, രാഷ്ട്രീയം, കൊച്ചി - Malayalam Oneindia\nകേരള കോണ്‍ഗ്രസ് ലയനം ജൂണ് ആറിന്\nPublished: April 25 2010, 10:28 [IST]\nകൊച്ചി: കേരള കോണ്‍ഗ്രസ് മാണി ഗ്രൂപ്പും ജോസഫ് ഗ്രൂപ്പൂം തമ്മലുള്ള ലയനനീക്കങ്ങള് ശക്തമാകുന്നു. അപ്രേതീക്ഷതമായി ഒന്നും സംഭവിച്ചില്ലെങ്കില് ജൂണ് ആറിന് കോട്ടയത്തുവച്ച് ഇരുഗ്രൂപ്പുകളും ലയിക്കും. സീറ്റു സംബന്ധിച്ച തര്‍ക്കം പിന്നാലെ പരിഹരിക്കുമെന്ന് അറിയുന്നു.\nപഞ്ചായത്തു തെരഞ്ഞെടുപ്പിനു മുമ്പായി ലയിക്കണമെന്ന ഇരുവിഭാഗത്തെയും നേതാക്കളുടെ അഭിപ്രായപ്രകാരമാണു ജൂണില്‍തന്നെ ലയനസമ്മേളനം നടത്താന് തീരുമാനമായത്. ലയനത്തിന് മുമ്പേ പിജെ ജോസഫ് മന്ത്രിസ്ഥാനം രാജവച്ച് ഇടതുമുന്നണി വിട്ടേയ്ക്കുമെന്നാണ് സൂചന.\nപാര്‍ട്ടിയില് കെ.എം. മാണിയായിരിക്കും ഒന്നാമനെന്നും ജോസഫിന് രണ്ടാം സ്ഥാനമായിരിക്കുമെന്നും ധാരണയായിട്ടുണ്ട്. പാര്‍ട്ടിയുടെ പേര് കേരളാകോണ്‍ഗ്രസ് (എം) എന്നാക്കാന് ജോസഫ് സമ്മതം മൂളിയിട്ടുണ്ട്.\nമാണി ഗ്രൂപ്പ് 11 സീറ്റിലും ജോസഫ് ഗ്രൂപ്പ് ആറു സീറ്റിലുമാണു കഴിഞ്ഞതവണ മത്സരിച്ചത്. ഇതില് കടുത്തുരുത്തിയില് മാണിജോസഫ് ഗ്രൂപ്പുകള് നേരിട്ട് ഏറ്റുമുട്ടി. മറ്റിടങ്ങളില് ജോസഫ് ഗ്രൂപ്പ് കോണ്‍ഗ്രസ്, ഡിഐസി സ്ഥാനാര്‍ഥികളുമായാണ് ഏറ്റുമുട്ടിയത്.\nഈ സീറ്റുകള് വിട്ടുനല്‍കാന് കോണ്‍ഗ്രസ് തയാറാകുമോ എന്നതാണു പുതിയ തലവേദന. കടുത്തുരുത്തി മണ്ഡലം മോന്‍സ് ജോസഫിനു വിട്ടുനല്‍കാന് തയാറാണെന്നു കെ.എം. മാണി സമ്മതിച്ചതായാണറിയുന്നത്. ലോക്‌സഭാ തെരഞ്ഞെടുപ്പിനു മുമ്പു ലയനനീക്കം സജീവമായിരുന്നെങ്കിലും പാര്‍ട്ടിയിലെ സ്ഥാനത്തെയും പേരിനെയും ചൊല്ലി ലയനചര്‍ച്ച വഴിമുട്ടുകയായിരുന്നു.\nഇതിനു ശേഷമാണു വീണ്ടും ലയനചര്‍ച്ച സജീവമായത്. ഔദ്യോഗികമായി ചര്‍ച്ചകളൊന്നും നടത്തിയിട്ടില്ലെന്നാണ് ഇരു വിഭാഗത്തെയും നേതാക്കള് പറയുന്നതെങ്കിലും ലയന തീയതി വരെ തീരുമാനിച്ച ശേഷമാണ് അനൗദ്യോഗിക ചര്‍ച്ചകള് നടക്കുന്നതെന്നാണ് സൂചന.\nഇരുവിഭാഗത്തോടും അടുപ്പം പുലര്‍ത്തി വരുന്ന സമുദായ നേതാക്കളാണു ലയന ചര്‍ച്ചകള്‍ക്കു മധ്യസ്ഥത വഹിച്ചത്. ജോസഫ്മാണി ഗ്രൂപ്പുകള് ലയിക്കാന് തീരുമാനിച്ചതോടെ ജോസഫ് ഗ്രൂപ്പിന്റെ മുന് വര്‍ക്കിംഗ് ചെയര്‍മാനും ഇപ്പോള് പിഎസ്‌സി.മെമ്പറുമായ ഡോക്ടര് കെ.സി ജോസഫ് പിഎസ്‌സി. അംഗത്വം ഒഴിഞ്ഞ് സജീവ രാഷ്ട്രീയത്തിലിറങ്ങുകയാണ്.\nനേതൃത്വവുമായി ഇടഞ്ഞുനില്‍ക്കുന്ന ജോസഫ് ഗ്രൂപ്പിലെ ഒരുവിഭാഗം ഇടതുമുന്നണിയില് ഉറച്ചുനില്‍ക്കാന് തീരുമാനിച്ചതായും റിപ്പോര്‍ട്ടുകളുണ്ട്.\nകേരള കോണ്‍ഗ്രസ് സംസ്‌കാരമുള്ളവര് ഒരു പാര്‍ട്ടിയായി മാറണമെന്നതാണു തങ്ങളുടെ പ്രഖ്യാപിത നയമെന്നും അതിനുള്ള സാധ്യത പ്രായോഗികതലത്തില് ഉരുത്തിരിയുമ്പോള് അത്തരമൊരു നീക്കം നടത്തുമെന്നും കേരള കോണ്‍ഗ്രസ് (എം) നേതാവ് കെ.എം. മാണി പറഞ്ഞു. ഇരു കേരള കോണ്‍ഗ്രസിന്റേയും നേതൃത്വതലത്തില് യാതൊരു വിധ ആധികാരിക ചര്‍ച്ചയും ഇതുവരെയുണ്ടായിട്ടില്ലെന്നും അദ്ദേഹം പറഞ്ഞു.\nകേരള കോണ്‍ഗ്രസ് കെഎം മാണി പിജെ ജോസഫ് രാഷ്ട്രീയം കൊച്ചി kerala congress km mani pj joseph politics\nStory first published: Sunday, April 25, 2010, 10:28 [IST]


പോസ്റ്റല് വോട്ടുകളില് എല്‍ഡിഎഫും യുഡിഎഫും ഒപ്പത്തിനൊപ്പം - Samakalika Malayalam\nപോസ്റ്റല് വോട്ടുകളില് എല്‍ഡിഎഫും യുഡിഎഫും ഒപ്പത്തിനൊപ്പം\nBy സമകാലികമലയാളം ഡെസ്‌ക് | Published: 27th September 2019 08:42 AM |\nLast Updated: 27th September 2019 08:42 AM | A+A A- |\nപാലാ: പാലാ ഉപതെരഞ്ഞെടുപ്പില് പോസ്റ്റല് വോട്ടുകള് എണ്ണിത്തീര്‍ന്നു. എല്‍ഡിഎഫും യുഡിഎഫും സമാസമം. ആറ് വോട്ടുകള് വീതമാണ് എല്‍ഡിഎഫും യുഡിഎഫും നേടിയത്. പതിനഞ്ച് തപാല് വോട്ടുകളാണ് ഉണ്ടായിരുന്നത്. ഇതില് മൂന്നെണ്ണം അസാധുവായി.\nഎട്ടുമണിക്കാണ് വോട്ടെണ്ണല് ആരംഭിച്ചത്. ഒരുമണിക്കൂറിനുള്ളില് ആദ്. ഫലസൂചനകള് അറിയാം. തപാല്, സര്‍വീസ് വോട്ടുകള് എണ്ണിത്തീര്‍ന്നാലുടന് രാമപുരം പഞ്ചായത്തിലെ വോട്ടുകള് എണ്ണിത്തുടങ്ങും. കാര്‍മല് പബ്ലിക് സ്‌കൂളിലാണ് വോട്ടെണ്ണല്. 176 ബൂത്തുകളിലെ 1,27,939 വോട്ടുകള് 14 റൗണ്ടില് എണ്ണും. വാശിയേറിയ പോരാട്ടം നടന്ന പാലായില് യുഡിഎഫ് , എല്‍ഡിഎഫ്, എന്‍ഡിഎ സ്ഥാനാര്‍ത്ഥികള് തമ്മിലാണ് പ്രധാന മത്സരം. യുഡിഎഫ് സ്ഥാനാര്‍ത്ഥി ജോസ് ടോം വന് ഭൂരിപക്ഷത്തോടെ വിജയിക്കുമെന്നാണ് എക്‌സിറ്റ് പോളില് പറയുന്നത്. എന്നാല് എല്‍ഡിഫും ബിജെപിയും വിജയപ്രതീക്ഷയിലാണ്.\nഒരു മാസം നീണ്ട പ്രചാരണത്തിനൊടുവില് കഴിഞ്ഞ തിങ്കളാഴ്ചയായിരുന്നു വോട്ടെടുപ്പ്. 71.41 ശതമാനം പോളിംഗാണ് പാലായില് രേഖപ്പെടുത്തിയത്. തികഞ്ഞ വിജയപ്രതീക്ഷയിലാണ് എല്ലാ മുന്നണികളും. പതിനായിരം വോട്ടിന്റെ ഭൂരിപക്ഷത്തില് വിജയിക്കുമെന്നാണ് ഇടതുസ്ഥാനാര്‍ത്ഥി മാണി സി കാപ്പന് രാവിലെ അവകാശപ്പെട്ടത്. എന്നാല് മികച്ച ഭൂരിപക്ഷത്തോടെ പാലായിലെ ജനം തന്നെ മാണിസാറിന്റെ പിന്?ഗാമിയായി തെരഞ്ഞെടുക്കുമെന്ന് ഉറപ്പുണ്ടെന്ന് യുഡിഎഫ് സ്ഥാനാര്‍ത്ഥി ജോസ് ടോമും അഭിപ്രായപ്പെട്ടു.\nപാലാ പോസ്റ്റല് വോട്ടുകള് എല്‍ഡിഎഫും യുഡിഎഫും സമാസമം


പൊതുവിദ്യാഭ്യാസം നക്ഷത്രശോഭയിൽ | Articles | Deshabhimani | Wednesday Nov 6, 2019\nഡോ. ജെ പ്രസാദ്Updated: Wednesday Nov 6, 2019\nമലയാള ഭാഷയിലെ മനോഹരമായ ഒരു പദപ്രയോഗമാണ് ‘മുക്തകണ്ഠം പ്രശംസിക്കുക’ എന്നത്. പ്രയോഗിക്കുന്നവർക്ക് യാതൊരു ചേതവുമില്ല; എന്നാൽ, അത് കേൾക്കുന്നവരിൽ കൂടുതൽ ഉത്തരവാദിത്തവും ഉന്മേഷവും ജ്വലിപ്പിക്കും. നമ്മുടെ സ്‌കൂൾവിദ്യാഭ്യാസ നിലവാരത്തെക്കുറിച്ച് രാജ്യത്താദ്യമായി നിതി ആയോഗ് നടത്തിയ സൂക്ഷ്‌മവും ശാസ്ത്രീയവും ഏറെക്കുറെ സമഗ്രവുമെന്ന് വിശേഷിപ്പിക്കാവുന്ന ഒരു പഠനത്തിൽ മറ്റുപല മേഖലകളിലുമെന്നപോലെ കേരളത്തിലെ വിദ്യാഭ്യാസമേഖലയും ഒന്നാം സ്ഥാനത്തെത്തിയ വാർത്ത കേരളീയസമൂഹത്തെ ഒട്ടൊന്നുമല്ല ആഹ്ലാദഭരിതരാക്കിയിട്ടുണ്ടാകുക. ആ നേട്ടത്തിന്റെ നേരവകാശികൾ തങ്ങളാണെന്ന് ഇടതുപക്ഷ ജനാധിപത്യമുന്നണിയോ അവരുടെ സർക്കാരോ അവകാശപ്പെട്ടിട്ടില്ല. കാലാകാലങ്ങളിൽ സംസ്ഥാനം ഭരിച്ച സർക്കാരുകൾ അവരുടേതായ സംഭാവന ഈ രംഗത്ത് നൽകിയിട്ടുണ്ട്. പൊതുവിദ്യാഭ്യാസ സംരക്ഷണയജ്ഞത്തിലൂടെ ഈ സർക്കാർ വിദ്യാഭ്യാസരംഗത്ത് ഗുണമേന്മ വർധിപ്പിക്കുന്നതിനും നമ്മുടെ കുട്ടികളെ അന്താരാഷ്ട്ര നിലവാരത്തിൽ എത്തിക്കുന്നതിനും പൊതുസമൂഹത്തിന്റെ സഹകരണത്തോടെ ഫലപ്രദമായ ഇടപെടൽ നടത്തുകയാണുണ്ടായത്. അതിന്റെ ഫലമായി, കഴിഞ്ഞ മൂന്ന് വർഷംകൊണ്ട് അഞ്ച് ലക്ഷത്തിലധികം കുട്ടികൾ സ്വാശ്രയ- –- അൺ എയ്‌ഡഡ് സ്‌കൂളുകളിൽനിന്ന് പൊതുവിദ്യാലയങ്ങളിൽ എത്തിച്ചേർന്നു. അതിന് ഫലംകണ്ടു എന്നതിന്റെ സൂചനയാണ് നിതി ആയോഗ് നടത്തിയ സ്‌കൂൾ വിദ്യാഭ്യാസ ഗുണമേന്മാ സൂചികയിൽ മറ്റെല്ലാ സംസ്ഥാനങ്ങളെയും പിന്നിലാക്കി 82.17 സ്‌കോർ നേടി കേരളം മുന്നിലെത്തിയത്.\nഇക്കഴിഞ്ഞ ഒക്ടോബർ മൂന്നിന്റെ ദേശീയ ദിനപത്രങ്ങൾ രാജ്യത്തെ പൊതുവിദ്യാഭ്യാസത്തിന്റെ ഗുണനിലവാരത്തെ സംബന്ധിച്ച നിതി ആയോഗിന്റെ റിപ്പോർട്ടുമായാണ് പുറത്തിറങ്ങിയത്. ‘ദി ഹിന്ദു’ പോലുള്ള പ്രമുഖ ദേശീയ പത്രങ്ങൾ അത് മുഖപേജ് വാർത്തയാക്കിയപ്പോൾ നമ്മുടെ പല മലയാള ദേശീയദിനപത്രങ്ങൾക്കും അത്ര പ്രധാനപ്പെട്ട വാർത്തയായി തോന്നിയില്ല. ഒരുപക്ഷേ, ഉപതെരഞ്ഞെടുപ്പുകാലത്ത് സർക്കാരിന് ഗുണംചെയ്യുന്ന ഒരു വാർത്ത വരുന്നത് തങ്ങൾ ഇഷ്ടപ്പെടുന്നില്ല എന്നതുകൊണ്ടാകാം അവർ അങ്ങനെ ചെയ്‌തത്. സത്യം എത്ര മൂടിവയ്ക്കാൻ ശ്രമിച്ചാലും ഒരിക്കൽ അത് പുറത്തുവരാതിരിക്കില്ല. അതിന്റെ ഏറ്റവും നല്ല ഉദാഹരണമാണ് ‘കേരളത്തിന് നക്ഷത്ര ശോഭ’ എന്ന തലവാചകത്തോടെ ഒരു പ്രമുഖ മലയാളപത്രത്തിൽ കഴിഞ്ഞ ദിവസം പുറത്തുവന്ന വാർത്ത. ഒരാഴ്‌ചയ്‌ക്കുള്ളിൽ രണ്ട് എഡിറ്റോറിയൽ കേരള പൊതുവിദ്യാഭ്യാസത്തിന്റെ മേന്മയെക്കുറിച്ച് വിവരിക്കാൻ ആ പത്രം കാണിച്ച സൗമനസ്യത്തെ പ്രകീർത്തിക്കാൻ ഒട്ടും പിശുക്ക് കാട്ടേണ്ടതുമില്ല. ഇതിൽനിന്ന് ഒരു കാര്യം വ്യക്തമാണ് ഇടതുപക്ഷ ജനാധിപത്യ മുന്നണി സർക്കാർ നമ്മുടെ പൊതുവിദ്യാഭ്യാസരംഗത്ത് ഗുണനിലവാരം വർധിപ്പിക്കാൻ നടത്തിവരുന്ന ഇടപെടൽ, നിറഞ്ഞ സന്തോഷത്തോടെ ജനങ്ങൾ സ്വാഗതം ചെയ്‌തുകഴിഞ്ഞു. സർക്കാർ തുടങ്ങിവച്ച നാല് മിഷനിൽ എല്ലാ അർഥത്തിലും തിളങ്ങിനിൽക്കുന്നത് പൊതുവിദ്യാഭ്യാസസംരക്ഷണയജ്ഞം തന്നെയാണ്; ഇക്കാര്യം മുഖ്യമന്ത്രിതന്നെ തന്റെ പ്രഭാഷണങ്ങളിൽ എടുത്തുപറയാറുണ്ട്.\nതിരുവിതാംകൂറും കൊച്ചിയും മലബാറുമെല്ലാം എക്കാലത്തും വിദ്യാഭ്യാസാവകാശത്തിനായി ശക്തമായ പോരാട്ടം നടത്തിയ നാടാണ്. പത്തൊമ്പതാം നൂറ്റാണ്ടിന്റെ തുടക്കത്തിൽത്തന്നെ അത് പ്രകടമായിരുന്നു. കേരളരൂപീകരണത്തിനുശേഷവും ആ നില തുടർന്നു. അതുകൊണ്ടുതന്നെ മാറിമാറി വന്ന സർക്കാരുകൾക്ക് നമ്മുടെ വിദ്യാഭ്യാസമേഖല ഒരു വെല്ലുവിളിയായിരുന്നു. 1957ലെ ഇ എം എസ് സർക്കാരിന്റെ വിദ്യാഭ്യാസ ബില്ലോടെ വിദ്യാഭ്യാസമേഖല മാറി . അതിനെ കൂടുതൽ ശക്തമായ രീതിയിൽ മുന്നോട്ടുകൊണ്ടുപോകുകയായിരുന്നു തുടർന്ന് അധികാരത്തിൽ വന്ന ഇടതുപക്ഷ സർക്കാരുകൾ. റവന്യു വരുമാനത്തിന്റെ ഗണ്യമായ ഒരുപങ്ക് എക്കാലത്തും വിദ്യാഭ്യാസത്തിനായി നീക്കിവയ്‌ക്കും. ഇത്തവണ മുൻകാലങ്ങളിൽനിന്ന് വ്യത്യസ്‌തമായി ഓരോ വിദ്യാലയത്തിനും പ്രത്യേക മാസ്റ്റർ പ്ലാൻ തയ്യാറാക്കിക്കൊണ്ട് അക്കാദമികരംഗത്തും പശ്ചാത്തല സൗകര്യവികസനരംഗത്തും സജീവമായ ഇടപെടൽ നടത്താൻ സർക്കാർ മുന്നോട്ടുവരികയായിരുന്നു. വിദ്യാഭ്യാസരംഗത്ത് നടപ്പാക്കിക്കൊണ്ടിരിക്കുന്ന പ്രവർത്തനങ്ങളെക്കുറിച്ച് പഠിക്കാൻ രാജ്യത്തിനകത്തുനിന്നും പുറത്തുനിന്നും നിരവധിപേർ കേരളത്തിൽ വന്നുകൊണ്ടിരിക്കുന്നു.\nവിദ്യാഭ്യാസമേഖലയുമായി ബന്ധപ്പെട്ട് രാജ്യത്ത് പലവിധ പഠനങ്ങൾ നടക്കാറുണ്ടെങ്കിലും ഏറെക്കുറെ ശാസ്ത്രീയമായ രീതിയിൽ ഒരു പഠനം നടക്കുന്നത് ഇതാദ്യമായാണ്. നാളിതുവരെ പ്രഥം ഫൗണ്ടേഷന്റെ നേതൃത്വത്തിൽ തയ്യാറാക്കുന്ന ‘അസർ’ റിപ്പോർട്ടായിരുന്നു അടിസ്ഥാനരേഖയായി കേന്ദ്ര-സംസ്ഥാന സർക്കാരുകൾ ഉപയോഗിച്ചിരുന്നത്. അതിൽ ഒട്ടേറെ അപാകതകൾ ഉണ്ടായിരുന്നു. അതിനൊരുപരിധിവരെ പരിഹാരമാണ് നിതി ആയോഗിന്റെ റിപ്പോർട്ട്. സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും അവയുടെ സ്കൂളുകളിലെ പ്രകടനത്തിന്റെ അടിസ്ഥാനത്തിൽ പട്ടികതിരിച്ച് റാങ്ക് ചെയ്യുക എന്ന മൂർത്തമായ ആശയം 2017ലാണ് രൂപം കൊണ്ടത്. അതിന്റെ പ്രകടിതരൂപമാണ് സ്‌കൂൾ വിദ്യാഭ്യാസ ഗുണമേന്മാ സൂചിക. ലോകബാങ്കിന്റെയും എംഎച്ച്ആർഡിയുടെയും സഹകരണത്തോടെയാണ് സൂചിക തയ്യാറാക്കിയിട്ടുള്ളത്. നിതി ആയോഗിന്റെ നേതൃത്വത്തിൽ കണ്ടെത്തിയ വിദ്യാഭ്യാസ നിലവാര സൂചിക, 50 ശതമാനത്തിലധികം പ്രാമുഖ്യം നൽകുന്നത് പഠന നേട്ടങ്ങൾക്കാണ്. പഠനം, പ്രാപ്യത, തുല്യത, ഭരണം എന്നിവയുമായി ബന്ധപ്പെട്ട പഠനനേട്ടങ്ങൾ കൂടുതൽ മെച്ചപ്പെടുത്തുന്നതിൽ ശ്രദ്ധ കേന്ദ്രീകരിക്കാനാണ് സൂചിക ശ്രമിക്കുന്നത്. രാജ്യത്തെ സ്‌കൂൾ വിദ്യാഭ്യാസ സംവിധാനത്തിന്റെ രീതിശാസ്ത്രം മനസ്സിലാക്കുന്നതിനും നേട്ടങ്ങൾ വിലയിരുത്തുന്നതിനും കൂടുതൽ മികച്ച പ്രകടനം കാഴ്ചവയ്‌ക്കുന്നതിനുമുള്ള ഫലപ്രദമായ ഉപാധിയായാണ് ഈ ഗുണമേന്മാ സൂചിക കണക്കാക്കപ്പെടുന്നത്. അതിന് അടിസ്ഥാന വർഷമായി കണക്കാക്കിയത് 2015-–-16ഉം റഫറൻസ് വർഷമായി കണക്കാക്കിയത് 2016–--17ഉം ആണ്. 2017-–-18 ലെ നാഷണൽ അച്ചീവ്മെന്റ് സർവേയുടെയും 2016-–-17ലെ സ്‌കൂൾ വിദ്യാഭ്യാസത്തെക്കുറിച്ചുള്ള ഏകീകൃത ജില്ലാ സ്ഥിതിവിവര കണക്കിന്റെയും അടിസ്ഥാനത്തിലാണ് സൂചിക തയ്യാറാക്കപ്പെട്ടിട്ടുള്ളത്.\nവലിയ സംസ്ഥാനങ്ങൾ, ചെറിയ സംസ്ഥാനങ്ങൾ, കേന്ദ്ര ഭരണ പ്രദേശങ്ങൾ എന്നിങ്ങനെ മൂന്നുതരത്തിൽ വർഗീകരണം നടത്തിക്കൊണ്ടാണ് പഠനനേട്ടങ്ങളും നേട്ടങ്ങളെ സഹായിക്കുന്ന ഭരണപ്രക്രിയകളും വിലയിരുത്തിയിട്ടുള്ളത്. കേരളം ഉൾപ്പെടുന്ന ഇരുപത് സംസ്ഥാനങ്ങളിൽ പതിനെട്ടെണ്ണം അവരുടെ മൊത്തത്തിലുള്ള പ്രകടന സ്‌കോർ 2015-–-16നും 2016-–-17നുമിടയിൽ മെച്ചപ്പെടുത്തുകയുണ്ടായി. എട്ട് ചെറിയ സംസ്ഥാനങ്ങളിൽ അഞ്ചെണ്ണം മെച്ചപ്പെട്ട പ്രകടനം കാഴ്ചവയ്‌ക്കുന്നു. പഠന നേട്ടങ്ങൾ, പ്രാപ്യതാ നേട്ടങ്ങൾ, അടിസ്ഥാനസൗകര്യങ്ങൾ സംബന്ധിച്ച നേട്ടങ്ങൾ, തുല്യതാ നേട്ടങ്ങൾ, നേട്ടങ്ങളെ സഹായിക്കുന്ന ഭരണ പ്രക്രിയ സംബന്ധിച്ച നേട്ടങ്ങൾ എന്നീ വിഭാഗങ്ങളിലായി കേരളത്തിന്റെ സ്കോർ യഥാക്രമം 79.09, 88.67, 48.87, 95.44, 79.03 എന്നിങ്ങനെയാണ്. ഇവയുടെ മൊത്തം സ്‌കോർ കണക്കാക്കുമ്പോൾ 82.17 ശതമാനത്തോടെ കേരളം മുന്നിട്ടുനിൽക്കുന്നു. ഈ സൂചിക നിലനിർത്തിക്കൊണ്ട് നൂറുമേനിയിൽ എത്തിപ്പിടിക്കുക എന്ന ശ്രമകരമായ ദൗത്യമാണ് വരുംനാളുകളിൽ കേരളത്തിന് ഏറ്റെടുക്കാനുള്ളത്. ഗുണമേന്മ, തുല്യത തുടങ്ങിയ രണ്ടാംതലമുറ പ്രശ്നങ്ങളാണ് കേരളം അഭിമുഖീകരിച്ചുകൊണ്ടിരിക്കുന്നത്.\nനേട്ടങ്ങളോടൊപ്പം കേരളത്തിന്റെ കോട്ടങ്ങളും റിപ്പോർട്ടിൽ എടുത്തുപറയുന്നു. അടിസ്ഥാനസൗകര്യങ്ങൾ, കംപ്യൂട്ടർ സഹായത്തോടെയുള്ള പഠനം, തൊഴിലധിഷ്‌ഠിത വിദ്യാഭ്യാസം, ആർടി മാനദണ്ഡങ്ങൾ അനുസരിച്ചുള്ള കാര്യങ്ങളുടെ നടത്തിപ്പ്, എസ്‌സിഇആർടി, ഡയറ്റ് തുടങ്ങിയ സ്ഥാപനങ്ങളുടെ ശാക്തീകരണം, മോണിറ്ററിങ്, സ്വയം വിലയിരുത്തൽ തുടങ്ങിയ കാര്യങ്ങളിൽ കേരളം പിന്നിൽനിൽക്കുന്നു എന്നതും ഗൗരവത്തോടെ കാണേണ്ടതും പരിഹരിക്കപ്പെടേണ്ടതുമാണ്. സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും അക്കാദമിക നേതൃത്വത്തിലുള്ള ശേഷി വർധിപ്പിക്കുന്നതിനൊപ്പം ഘടനാപരവും നയപരവുമായ പരിഷ്‌കരണങ്ങൾക്കുള്ള നോഡൽ ഏജൻസിയാണ് എസ്‌സിഇആർടി. ജില്ലാതലത്തിൽ വിദ്യാഭ്യാസാധിഷ്ഠിത പദ്ധതികളും പരിപാടികളും നടപ്പാക്കുന്നതിനും നിരീക്ഷിക്കുന്നതിനും എസ്‌സിഇആർടിയെ സർവാത്മനാ പിന്തുണയ്‌ക്കാൻ ബാധ്യതപ്പെട്ട സ്ഥാപനങ്ങളാണ് ഡയറ്റുകൾ. ഈ രണ്ട് സ്ഥാപനവും ശാക്തീകരിക്കേണ്ടതിന്റെ ആവശ്യകത റിപ്പോർട്ടിൽ എടുത്തുപറയുന്നു. അതേസമയം സംസ്ഥാനങ്ങളെ സാമ്പത്തികമായി സഹായിക്കുന്ന കാര്യത്തിൽ റിപ്പോർട്ട് മൗനം പാലിക്കുന്നു. കേന്ദ്രം അംഗീകരിക്കുന്ന സംസ്ഥാന വിദ്യാഭ്യാസ പ്രോജക്‌റ്റുകൾക്ക് നൂറുശതമാനം സാമ്പത്തിക സഹായം വേണമെന്നത് കേരളം ഉൾപ്പെടെ മിക്ക സംസ്ഥാനങ്ങളും നിരന്തരം ആവശ്യപ്പെട്ടുവരികയാണ്. എന്നാൽ, നാളിതുവരെയായി അക്കാര്യത്തിൽ അനുകൂലമായ തീരുമാനം കൈക്കൊള്ളാൻ കേന്ദ്ര സർക്കാർ തയ്യാറായിട്ടില്ല.\nഇപ്പോഴത്തെ റിപ്പോർട്ട് കേവലം മുപ്പത് സൂചകത്തെ അടിസ്ഥാനപ്പെടുത്തിയുള്ളതാണ്. ആ സൂചകങ്ങൾ എല്ലാ തലങ്ങളെയും സമഗ്രമായി സ്‌പർശിക്കുന്നു എന്നുപറയാൻ കഴിയില്ല. കാരണം രാജ്യത്തെ മറ്റ് സംസ്ഥാനങ്ങളിൽനിന്ന് വ്യത്യസ്‌തവും അനന്യവുമായ ഒരു രീതിശാസ്ത്രമാണ് കേരളത്തിന്റെ വിദ്യാഭ്യാസത്തെ നയിക്കുന്നത്. ജനാധിപത്യത്തിലും മാനവികതയിലും ആധുനികതയിലും അടിയുറച്ചുനിന്നുകൊണ്ടുള്ളതും ഭരണഘടനാമൂല്യങ്ങളെ ശക്തിപ്പെടുത്തുന്നതുമായ വിദ്യാഭ്യാസപ്രക്രിയയാണ് കേരളത്തിന്റെ പ്രത്യേകത. ഇവയൊക്കെ അളക്കാനുള്ള സൂചകങ്ങൾ ഈ റിപ്പോർട്ടിൽ പരിഗണിച്ചിട്ടില്ല. അവകൂടി പരിഗണിച്ചിരുന്നുവെങ്കിൽ കേരളത്തിന്റെ സൂചിക കൂടുതൽ ഉയരങ്ങളിൽ എത്തുമായിരുന്നു. വരുംവർഷങ്ങളിൽ ഇത്തരം ഘടകങ്ങൾകൂടി പരിഗണിക്കുമെന്ന് പ്രതീക്ഷിക്കാം.\nhitech class room\nഉയരുന്നു ഹൈടെക് ക്ലാസുകൾ\nമട്ടന്നൂരില് തെളിഞ്ഞത് കേരളത്തിന്റെ മനസ്സ്


കുലുക്കമോ കുറ്റബോധമോ ഇല്ലാതെ കൊലയാളികൾ.. കൂസലില്ലാതെ പോലീസിനോട് മറുപടി | Thodupuzha Murder: Aneesh explains the mode of operation to Police - Malayalam Oneindia\nകുലുക്കമോ കുറ്റബോധമോ ഇല്ലാതെ കൊലയാളികൾ.. കൂസലില്ലാതെ പോലീസിനോട് മറുപടി\nPublished: August 8 2018, 17:33 [IST]\nഇടുക്കി: സമാനതകളില്ലാത്ത ക്രൂരതയാണ് തൊടുപുഴ കൂട്ടക്കൊലപാതകമെന്നാണ് ഇതുവരെ പുറത്ത് വന്നിരിക്കുന്ന വിവരങ്ങളില് നിന്നും വ്യക്തമാകുന്നത്. നാല് പേരെ തല്ലിയും കുത്തിയും വെട്ടിയും വികൃതവും പൈശാചികവുമായ തരത്തിലാണ് അനീഷും ലിബീഷും ചേര്‍ന്ന് കൊലപ്പെടുത്തിയതെന്നാണ് പോലീസ് പറയുന്നത്. കൊലപ്പെടുത്തിയ ശേഷം പ്രതികള് അമ്മയേയും മകളേയും ബലാത്സംഗം ചെയ്തതായും റിപ്പോര്‍ട്ടുകളുണ്ട്.\nഇത്രയും ക്രൂരമായ കൊല നടത്തിയ പ്രതികളുടെ പശ്ചാത്തലം അത്ര നല്ലതല്ല. മദ്യത്തിനും കഞ്ചാവിനും അടിമയാണ് ലിബീഷ്. കൃഷ്ണന്റെ വീട്ടിലെ സ്വര്‍ണവും പണവും കാട്ടി പ്രലോഭിപ്പിച്ചാണ് ലിബീഷിനെ അനീഷ് കൊലപാതകത്തിന് കൂടെക്കൂട്ടിയത്. തൊടുപുഴ കൂട്ടക്കൊലയുമായി ബന്ധപ്പെട്ട ഏറ്റവും പുതിയ വിവരങ്ങള് ഇങ്ങനെയാണ്:\nസുഹൃത്തിന്റെ വീട്ടിൽ ഒളിവിൽ\nകൃഷ്ണനേയും കുടുംബത്തേയും കൊലപ്പെടുത്തിയ കേസിലെ പ്രധാനപ്രതിയായ അനീഷിനെ കഴിഞ്ഞ ദിവസം അര്‍ദ്ധരാത്രിയാണ് നേര്യമംഗലത്തെ സുഹൃത്തിന്റെ വീട്ടില് നിന്നും അന്വേഷണ സംഘം പിടികൂടിയത്. ഇവിടെ നിന്നും ഇടുക്കിയിലേക്ക് എത്തിച്ച അനീഷിനെ പോലീസ് ചോദ്യം ചെയ്തുകൊണ്ടിരിക്കുകയാണ്. നേര്യമംഗലത്ത് എത്തും മുന്‍പ് മാങ്കുളം, അടിമാലി എന്നിവിടങ്ങളിലായി ഒളിവില് കഴിയുകയായിരുന്നു അനീഷ്.\nപൊക്കിയത് ബാത്ത്റൂമിൽ നിന്ന്\nസുഹൃത്തിന്റെ വീട്ടിലെത്തി നിമിഷങ്ങള്‍ക്കകമാണ് പോലീസ് അനീഷിനെ പൊക്കിയത്. പോലീസ് എത്തിയത് അറിഞ്ഞ് വീട്ടിലെ ബാത്ത്‌റൂമില് ഒളിച്ചിരിക്കുകയായിരുന്നു ഇയാള്. തികച്ചും ക്ഷീണിതനായിരുന്നു പോലീസിന്റെ കയ്യില് അകപ്പെടുമ്പോള് അനീഷ്. കൃഷ്ണന്റെ മാന്ത്രിക സിദ്ധികള് സ്വന്തമാക്കുന്നതിന് വേണ്ടിയാണ് കൊലപാതകം നടത്തിയതെന്ന് അനീഷ് മൊഴി നല്‍കിയിട്ടുണ്ടെന്നാണ് വിവരം.\nടൈൽ പണിക്കെന്ന് പറഞ്ഞ്\nമാസങ്ങള്‍ക്ക് മുന്‍പ് വരെ കൃഷ്ണന്റെ സഹായിയായി അനീഷ് കൂടെ ഉണ്ടായിരുന്നു. അതിന് ശേഷം നാട്ടിലെത്തി പെയിന്റിംഗ് ജോലിക്ക് പോയി. കൊലപാതകം നടത്തിയ 29ാം തിയ്യതി ഞായറാഴ്ച ടൈല് പണിക്ക് പോകുന്നു എന്ന് പറഞ്ഞാണ് അനീഷ് വീട്ടില് നിന്നും ഇറങ്ങിയത്. കൊലപാതകത്തിന് ആറ് മാസം മുന്‍പേ ആസൂത്രണം നടത്തിയിരുന്നുവെന്നും അനീഷ് മൊഴി നല്‍കിയിട്ടുണ്ട്.\nകൃഷ്ണന്റെ വീട്ടില് വലിയ അളവില് സ്വര്‍ണവും പണവും സൂക്ഷിച്ചിട്ടുണ്ടെന്നും കൊലപാതകത്തിന് സഹായിച്ചാല് പണവും സ്വര്‍ണവും പങ്കിട്ട് എടുക്കാമെന്നും പറഞ്ഞ് പ്രലോഭിപ്പിച്ചാണ് ലിബീഷിനെ അനീഷ് കൂടെക്കൂട്ടിയത്. കൊലപാതകത്തിന് ഉപയോഗിച്ച ആയുധങ്ങള് ലിബീഷിന്റെ വീട്ടില് നിന്നും കണ്ടെടുത്തിട്ടുണ്ട്. കൊലയ്ക്ക് ഉപയോഗിച്ച ഷോക്ക് അബ്‌സോര്‍ബറിന്റെ പൈപ്പുകളാണ് കണ്ടെത്തിയത്.\nആഭരണങ്ങൾ പണയം വെച്ചു\nകൃഷ്ണന്റെ വീട്ടില് നിന്നും മോഷ്ടിച്ച ആഭരണങ്ങളുടെ ഒരു ഭാഗവും ലിബീഷിന്റെ വീട്ടില് നിന്നും പോലീസ് കണ്ടെടുത്തു. ബാക്കിയുള്ളവ തൊടുപുഴയിലെ ഒരു സ്വര്‍ണപ്പണയ സ്ഥാപനത്തില് പണയം വെച്ചിരിക്കുകയാണ് എന്നാണ് വിവരം. ലിബീഷും അനീഷുമായി ഈ സ്ഥലങ്ങളില് തെളിവെടുപ്പ് നടത്തുമ്പോള് സ്വര്‍ണാഭരണങ്ങള് പോലീസ് വീണ്ടെടുക്കും.\nകയ്യിലെ വള മുറിച്ചെടുത്തു\nകൃഷ്ണന്റെ ഭാര്യയായ സുശീലയുടെ കയ്യിലെ വള കത്തി ഉപയോഗിച്ച് മുറിച്ചാണ് കൊലയാളികള് കൈക്കലാക്കിയത്. മാത്രമല്ല കഴുത്തിലെ മാലയും ഊരിയെടുത്തു. കൊലപാതകത്തിന് മുന്‍കൈ എടുത്തത് അനീഷാണെന്ന് ലിബീഷ് മൊഴി നല്‍കിയിട്ടുണ്ട്. കൃഷ്ണനെ ആദ്യം ആക്രമിച്ചത് താനാണെന്ന് അനീഷും സമ്മതിച്ചിട്ടുണ്ട്. കൊല നടത്തിയ ശേഷവും അനീഷ് അടിമാലിയില് പെയിന്റിംഗ് ജോലിക്ക് പോയിരുന്നു.\nകൊരങ്ങാട്ടിക്ക് സമീപം നൂറാംകരയിലേക്കുള്ള വഴിയിലാണ് അനീഷിന്റെ വീട്. താമസം അച്ഛനും അമ്മയ്ക്കുമൊപ്പം. രാവിലെ സ്വന്തം ബൈക്കില് ജോലിക്ക് പോവുകയും രാത്രി എന്നും വൈകിയെത്തുകയായിരുന്നു അനീഷിന്റെ പതിവ്. കൊലപാതക വിവരം പുറത്ത് അറിഞ്ഞതിന് പിന്നാലെ ലിബീഷ് കൂടി പങ്കെടുത്ത് ഇയാളുടെ വീട്ടില് പോലീസ് പിടികൂടാതിരിക്കാനുള്ള പൂജ നടത്തിയിരുന്നു.\nഇയാള് കൊരങ്ങാട്ടിയിലേക്ക് വന്നതായി രഹസ്യ വിവരം ലഭിച്ചതിനെ തുടര്‍ന്ന് പോലീസ് വേഷം മാറി എത്തിയെങ്കിലും അപ്പോഴേക്കും കടന്ന് കളഞ്ഞിരുന്നു. മൊബൈല് ഫോണ് വീട്ടില് തന്നെ ഉപേക്ഷിച്ചായിരുന്നു ഇയാള് കടന്ന് കളഞ്ഞത്. അത് പോലീസ് അന്വേഷണം ദുഷ്‌കരമാക്കി. അനീഷിനേയും ലിബീഷിനേയും ഒരുമിച്ച് ഇരുത്തിയാണ് അന്വേഷണ സംഘം ചോദ്യം ചെയ്തത്.\nകൊലക്കേസില് പിടിയിലായിട്ടും യാതൊരു വിധത്തിലുള്ള കുലുക്കവും ലിബീഷിന് ഉണ്ടായിരുന്നില്ലെന്ന് പോലീസ് പറയുന്നു. മാത്രമല്ല ഇത്ര ക്രൂരമായ കൊലപാതകം നടത്തിയതിന്റെ കുറ്റബോധമോ ലിബീഷിന്റെ വാക്കുകളിലുണ്ടായിരുന്നില്ല. കൂസലില്ലാതെ ആണ് ഇയാള് പോലീസിന്റെ ചോദ്യങ്ങളെ നേരിട്ടത്. അനീഷിനും ലിബീഷിനും വിദ്യാഭ്യാസം തീരെയില്ല.\nമദ്യത്തിനും കഞ്ചാവിനും അടിമ\nലിബീഷ് ഒന്‍പതാം ക്ലാസ്സാണെങ്കില് അനീഷിന് പ്രാഥമിക വിദ്യാഭ്യാസം മാത്രമേ ഉള്ളൂ. ലിബീഷ് മദ്യത്തിന് കഞ്ചാവിനും അടിമയാണ്. അനീഷും അങ്ങനെ തന്നെ. മന്ത്രവാദവും പെയിന്റിംഗും ഉള്‍പ്പെടെ ചെയ്ത് കിട്ടുന്ന പണം മുഴുവന് മദ്യത്തിനും കഞ്ചാവിനും വേണ്ടിയാണ് ഇവര് ഉപയോഗിക്കാറുള്ളതെന്ന് പോലീസ് പറയുന്നു. കൊല നടത്തിയ ദിവസവും ഇരുവരും മദ്യപിച്ചിട്ടുണ്ടായിരുന്നു.\nരണ്ടും പേരും നേരത്തെ പ്രതികൾ\nഷാപ്പുംപടിയില് ഒരാളുടെ തല അടിച്ച് തകര്‍ത്ത കേസിലെ പ്രതിയായിരുന്നു ലിബീഷ്. അടുത്തിടെ വിവാഹിതനായ ഇയാള് ഭാര്യയ്‌ക്കൊപ്പമാണ് അടിമാലിയില് താമസിച്ചിരുന്നത്. മീന് പിടിക്കാനെന്ന പേരിലാണ് കൊല നടത്താന് വീട് വിട്ട് ഇയാള് ഇറങ്ങിയത്. അനീഷ് ഒരു പ്രദേശവാസിയെ വെട്ടിപ്പരിക്കേല്‍പ്പിച്ച കേസിലെ പ്രതിയാണ്. പൊതുവേ നാട്ടുകാരോട് അകന്ന് നില്‍ക്കുന്ന സ്വഭാവമാണ് ഇയാളുടേത്.\nThodupuzha Murder: Aneesh explains the mode of operation to Police\nStory first published: Wednesday, August 8, 2018, 17:33 [IST]


ദൃശ്യത്തിലെ വരുൺ പ്രഭാകർ അച്ഛനായി..!!🥰😍 - Jobs in Dubai\nദൃശ്യത്തിലെ വരുൺ പ്രഭാകർ അച്ഛനായി..!!🥰😍\nBy Soumya KS\t Last updated Mar 16, 2022\nദൃശ്യത്തിലെ വരുൺ പ്രഭാകർ അച്ഛനായി..!!🥰😍 റോഷൻ ബഷീർ എന്നതിനേക്കാൾ മലയാളികൾക്ക് കൂടുതൽ പരിചയം വരുൺ പ്രഭാകർ എന്ന പേരാണ്. ദൃശ്യം എന്ന സൂപ്പർ ഹിറ്റ് ചിത്രത്തിലെ മൂലകഥാപാത്രമായ വരുൺ ഇന്നും പ്രേക്ഷകർ മറക്കാത്ത ഒരു കഥാപാത്രം തന്നെ. തിളങ്ങുന്ന സൗന്ദര്യത്തിനൊപ്പം വേറിട്ട അഭിനയമികവ് കൂടി ചേരുമ്പോൾ റോഷൻ പ്രേക്ഷകർക്ക് ഏറെ ഇഷ്ടപ്പെട്ട നടനായി മാറുന്നു. സിനിമയിൽ ഒത്തിരി അവസരങ്ങൾ വന്നു ചേർന്നില്ലെങ്കിലും ദൃശ്യത്തിലെ വരുൺ എന്ന കഥാപാത്രം റോഷന്റെ കരിയറിലെ നാഴികക്കല്ല് തന്നെയാണ്.\nജോർജുകുട്ടി എന്ന സാധാരണക്കാരന്റെ അതിബുദ്ധി മുന്നിട്ടുനിൽക്കുന്ന ദൃശ്യം സിനിമയിലും വളരെ കുറച്ച് സീനുകൾ മാത്രമേ റോഷന് അഭിനയിക്കാനുണ്ടായിരുന്നുള്ളൂ. എന്നാൽ റോഷൻ വേഷമിട്ട വരുൺ എന്ന കഥാപാത്രമായിരുന്നു ദൃശ്യത്തിന്റെ കഥയെ നയിക്കുന്നത്. പിന്നീട് ദൃശ്യത്തിന്റെ രണ്ടാം ഭാഗം ഇറങ്ങിയപ്പോൾ വരുൺ എന്ന കഥാപാത്രം ജീവിച്ചിരിക്കുന്നില്ല എന്നത് കൊണ്ട് തന്നെ റോഷനും സിനിമയിൽ ഉണ്ടായിരുന്നില്ല.\nഎങ്കിലും ആ സമയം സോഷ്യൽ മീഡിയയിൽ വരുൺ പ്രഭാകറിന്റെ സ്കെലിട്ടൻ വെച്ചുകൊണ്ടുള്ള ട്രോളുകൾ നിരവധിയാണ് പങ്കുവെക്കപ്പെട്ടത്. ഇപ്പോഴിതാ താരത്തിന്റെ ജീവിതത്തിലെ മറ്റൊരു സന്തോഷമാണ് ആരാധകർ ആഘോഷമാക്കുന്നത്. ഒരു പെൺകുഞ്ഞ് ജനിച്ചുവെന്ന വാർത്ത റോഷൻ തന്നെയാണ് ആദ്യം ആരാധകരെ അറിയിച്ചത്. ഇറ്റ്സ് എ ഗേൾ എന്നാണ് റോഷൻ ഇൻസ്റ്റാഗ്രാമിൽ കുറിച്ചത്. 2020 ഓഗസ്റ്റിലാണ് റോഷനും ഫർസാനയും വിവാഹിതരായത്.\nഎൽ എൽ ബി ബിരുദധാരിയായ ഫർസാന മെഗാസ്റ്റാർ മമ്മൂട്ടിയുടെ അമ്മാവന്റെ പേരക്കുട്ടി കൂടിയാണ്. നടൻ കലന്തൻ ബഷീറിന്റെ മകനാണ് റോഷൻ. അയാത് എന്നാണ് വാവയുടെ പേര്. വേറിട്ട പേരായത് കൊണ്ട് തന്നെ പേരിനെ പ്രശംസിച്ചും റോഷന് അഭിനന്ദനങ്ങൾ നേർന്നും ഒട്ടനവധി കമ്മന്റുകളാണ് പോസ്റ്റിന് താഴെ പ്രത്യക്ഷപ്പെട്ടുകൊണ്ടിരിക്കുന്നത്. അയാതിന്റെ കുഞ്ഞിക്കാലുകൾ കൂടി റോഷൻ തന്റെ പോസ്റ്റിലൂടെ ആരാധകരെ കാണിച്ചതോടെ കുഞ്ഞുവാവയെ സ്വാഗതം ചെയ്യുന്ന തിരക്കിലാണ് ഇപ്പോൾ ഏവരും.\nതനിക്കു പ്രായമാവാനോ, താൻ ജിംനാസ്റ്റിക് അല്ലേ..!?🔥🔥 ‘ഭീഷ്മപർവ്വം’ ഡിലീറ്റഡ് സീൻ…🤩👌\nമലയാളത്തിലേക്ക് മടങ്ങിയെത്താൻ പ്രിയതാരം ഭാവന..!!🥰😍 ആകാംഷയോടെ ആരാധകർ…🤩👌


Nicardia in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Nicardia upayogangal, dossge, parswafalangal, prayojanangal, prathipravarthanangal, munnariyippu\nNicardia നേട്ടങ്ങളും ഉപയോഗങ്ങളും- Nicardia Benefits & Uses in Malayalam- Nicardia nettangalum upayogangalum\nNicardia ഡോസേജും കഴിക്കേണ്ട വിധവും- Nicardia Dosage & How to Take in Malayalam - Nicardia dosagum kazhikkenda vidavum\nNicardia പാർശ്വഫലങ്ങൾ- Nicardia Side Effects in Malayalam- Nicardia paarswafalangal\nNicardia ബന്ധപ്പെട്ട മുന്നറിയിപ്പുകൾ- Nicardia Related Warnings in Malayalam- Nicardia bandhappeṭṭa munnaṟiyippukaḷ\nNicardia-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Nicardia with Other Drugs in Malayalam- Nicardia-nu marunnukaḷumāyulla theevra pravarthanam\nNicardia വൈരുദ്ധ്യങ്ങൾ- Nicardia Contraindications in Malayalam- Nicardia vairudyangal\nNicardia സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Nicardia in Malayalam- Nicardia sambandhichu pothuveyulla chodyangal\nNicardia ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Nicardia Interactions with Food and Alcohol in Malayalam- Nicardia bhakshnavum madyavumaayulla prathipravarthanangal\nNicardia നേട്ടങ്ങളും ഉപയോഗങ്ങളും - Nicardia Benefits & Uses in Malayalam - Nicardia nettangalum upayogangalum\nNicardia പിൻവരുന്നവ ചികിത്സിക്കാൻ ഉപയോഗിക്കുന്നു\nNicardia ഡോസേജും കഴിക്കേണ്ട വിധവും - Nicardia Dosage & How to Take in Malayalam - Nicardia dosagum kazhikkenda vidavum\nNicardia-ന്റെ ചേരുവകൾ - Nicardia Active Ingredients in Malayalam - Nicardia-nte cheruvakal\nNicardia പാർശ്വഫലങ്ങൾ - Nicardia Side Effects in Malayalam - Nicardia paarswafalangal\nNicardia ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nNicardia ബന്ധപ്പെട്ട മുന്നറിയിപ്പുകൾ - Nicardia Related Warnings in Malayalam - Nicardia bandhappeṭṭa munnaṟiyippukaḷ\nNicardia-ന്റെ ഉപയോഗം ഗർഭിണികൾക്കു സുരക്ഷിതമാണോ?\nNicardia ഗർഭിണികളുടെമേൽ വളരെ അപകടകരമായ പാർശ്വഫലങ്ങൾ ഉള്ളതിനാൽ വൈദ്യോപദേശം ഇല്ലാതെ അത് കഴിക്കരുത്.\nNicardia-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Nicardia കഴിച്ചശേഷം ഗുരുതരമായ അനന്തരഫലങ്ങൾ ഉണ്ടായേക്കാം. അതിനാൽ, ഡോക്ടറെ കാണുന്നതിന് മുമ്പ് ഈ മരുന്ന് കഴിക്കരുത്. അല്ലാത്തപക്ഷം അത് നിങ്ങൾക്ക് അപകടം ചെയ്തേക്കാം.\nNicardia വൃക്കകളെ എങ്ങനെയാണ് ബാധിക്കുന്നത്?\nNicardia വൃക്ക-ന് ഹാനികരമല്ല.\nNicardia കരളിനെ എങ്ങനെ ബാധിക്കുന്നു?\nNicardia നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nNicardia ഹൃദയത്തെ എങ്ങനെ ബാധിക്കുന്നു?\nNicardia-ന് ഹൃദയം-ന്റെ മേലുള്ള പാർശ്വഫലങ്ങളെക്കുറിച്ച് ശാസ്ത്രീയ ഗവേഷണം നടന്നിട്ടില്ലാത്തതിനാൽ, Nicardia-ന് [Organ]-ന്റെ മേലുള്ള സുരക്ഷിതത്വത്തെ കുറിച്ചുള്ള അറിവ് ലഭ്യമല്ല.\nNicardia-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Nicardia with Other Drugs in Malayalam - Nicardia-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Nicardia പിൻവരുന്ന മരുന്നുകളോടൊപ്പം ഉപയോഗിക്കരുത് -\nNicardia വൈരുദ്ധ്യങ്ങൾ - Nicardia Contraindications in Malayalam - Nicardia vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Nicardia കഴിക്കരുത് -നിങ്ങളോട്\nNicardia സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Nicardia in Malayalam - Nicardia sambandhichu pothuveyulla chodyangal\nNicardia ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Nicardia ആസക്തി ഉളവാക്കുന്നതായി ഒരു തെളിവും ഇല്ല.\nNicardia കഴിച്ചശേഷം നിങ്ങൾക്ക് ഉറക്കം വരാം. അതുകൊണ്ട് ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമല്ല.\nഅതെ, Nicardia സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Nicardia-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nNicardia ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Nicardia Interactions with Food and Alcohol in Malayalam - Nicardia bhakshnavum madyavumaayulla prathipravarthanangal\nആഹാരവും Nicardia-ഉം തമ്മിലുള്ള പ്രതിപ്രവർത്തനം\nചില ആഹാരസാധനങ്ങളോടൊപ്പം Nicardia കഴിക്കുന്നത് അതിന്റെ ഫലത്തെ താമസിപ്പിച്ചേക്കാം. ഇക്കാര്യത്തെ കുറിച്ചു ഡോക്ടറുമായി സംസാരിക്കുക.\nമദ്യവും Nicardia-ഉം തമ്മിലുള്ള പ്രതിപ്രവർത്തനം\nNicardia-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nNicardia ന് പകരമുള്ള മറ്റു മരുന്നുകൾ എല്ലാം കാണുക - Substitutes for Nicardia in Malayalam\nNicardia വിലയും പാക്ക് സൈസും - Nicardia Price and Pack Size in Malayalam - Nicardia vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Nicardia കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Nicardia കഴിച്ചുവോ ?\nനിങ്ങൾ എത്രമാത്രം Nicardia ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Nicardia കഴിച്ചത്?\nനിങ്ങൾ എപ്പോഴാണ് Nicardia ഉപയോഗിക്കുന്നത് ?


mp-police-arrests-international-nexus-dealing-with-child-pornography | വാട്ട്‌സാപ്പിലൂടെ പ്രചരിപ്പിച്ചത് കുട്ടികളുടെ അശ്ലീല വീഡിയോ; ഒരിക്കൽ പൂട്ടിയ അശ്ലീല ഗ്രൂപ്പ് വീണ്ടും തുറന്നതോടെ അഡ്‌മിനെ അറസ്റ്റ് ചെയ്ത് പൊലീസ്; കുട്ടികളെ ദുരുപയോഗം ചെയ്തിട്ടുണ്ടോ എന്നും അന്വേഷണം - MarunadanMalayali.com\nവാട്ട്‌സാപ്പിലൂടെ പ്രചരിപ്പിച്ചത് കുട്ടികളുടെ അശ്ലീല വീഡിയോ; ഒരിക്കൽ പൂട്ടിയ അശ്ലീല ഗ്രൂപ്പ് വീണ്ടും തുറന്നതോടെ അഡ്‌മിനെ അറസ്റ്റ് ചെയ്ത് പൊലീസ്; കുട്ടികളെ ദുരുപയോഗം ചെയ്തിട്ടുണ്ടോ എന്നും അന്വേഷണം\nNovember 26, 2019 | 10:08 PM IST | Permalink\nഭോപ്പാൽ: വാട്ട്‌സ്ആപ്പ് വഴി കുട്ടികളുടെ അശ്ലീല വീഡിയോ പ്രചരിപ്പിച്ച യുവാവിനെ പൊലീസ് അറസ്റ്റ് ചെയ്തു. കുട്ടികളുടെ അശ്ലീല വിഡിയോ മാത്രം പങ്കിടുന്ന വാട്സാപ്പ് അശ്ലീല ഗ്രൂപ്പിലെ അംഗമായിരുന്ന പ്രതിയെ ഭോപ്പാലിൽ നിന്നാണ് അറസ്റ്റ് ചെയ്തത്. ഈ ഗ്രൂപ്പിന്റെ അഡ്‌മിന് വേണ്ടിയുള്ള തിരച്ചിലിലാണ് ഉത്തർപ്രദേശുകാരനായ യുവാവിനെ പിടികൂടിയത്. ഒക്ടോബർ മുതൽ ഈ അശ്ലീല ഗ്രൂപ്പ് പൊലീസ് ശ്രദ്ധയിൽ വന്നിരുന്നു. കഴിഞ്ഞ മാസം ക്രൈംബ്രാഞ്ച് പൂട്ടിച്ച ഗ്രൂപ്പ് വീണ്ടും തുറന്നാണ് ഇയാൾ വീഡിയോകൾ അയച്ചത്.\nചില വിദേശ പൗരന്മാർ ഗ്രൂപ്പുകളിൽ അംഗങ്ങളാണെന്ന് കണ്ടെത്തിയിട്ടുണ്ട്. അശ്ലീല വിഡിയോകൾ പങ്കിടുന്ന 150 ഓളം ഗ്രൂപ്പ് അംഗങ്ങളുണ്ട്, ഇവരെ പൊലീസ് നിരീക്ഷിക്കുന്നുണ്ട്. കുട്ടികളെ ദുരുപയോഗം ചെയ്യുന്നതിലും പ്രതികൾ ഉൾപ്പെട്ടിട്ടുണ്ടോയെന്ന് പൊലീസ് പരിശോധിക്കുന്നുണ്ട്.\nമെസേജ് ബോക്‌സിൽ വരുന്ന ലിങ്കുകളിൽ ക്ലിക് ചെയ്യരുത്! ടാഗിങ്ങിലും അപകടം പതിയിരിക്കുന്നു; അശ്ലീല വീഡിയോകളുടെ രൂപത്തിൽ ഫേസ്‌ബുക്കിൽ വൈറസ് വ്യാപിക്കുന്നു\nബിജെപി മന്ത്രി നിയമസഭയിൽ പോൺ കണ്ട കർണാടകത്തിൽ മറ്റൊരു ജനപ്രതിനിധി കൂടി സമാന വിവാദത്തിൽ കുടുങ്ങി; വാട്‌സാപ്പ് ഗ്രൂപ്പിലേക്ക് 50 അശ്ലീല ചിത്രങ്ങൾ അയച്ചത് ബിജെപിയുടെ എംഎൽസി മഹാന്ദേഷ്; ടച്ച് സ്‌ക്രീൻ കേടായപ്പോൾ അറിയാതെ സംഭവിച്ചതെന്ന് എംഎൽസിയുടെ വിശദീകരണം\nഇതേ നീക്കത്തിന്റെ തുടർച്ചയായി കേരളത്തിൽ സോഷ്യൽമീഡിയ വഴി കുട്ടികളുടെ പോൺ കാണുന്നവരെയും ഡൗൺലോഡ് ചെയ്യുന്നവരെയും നിരീക്ഷിച്ചുവരികയാണ്. പോൺ വെബ്‌സൈറ്റുകളിൽ നിന്നും കുട്ടികളുടെ അശ്ലീല വിഡിയോ കാണുകയും പ്രചരിപ്പിക്കുകയും കൈവശം വെക്കുകയും ചെയ്ത മൂന്നു പേരെ കഴിഞ്ഞ മാസം കേരളാ പൊലീസ് അറസ്റ്റ് ചെയ്തിരുന്നു. കുട്ടികളെ ഉപയോഗിച്ചുള്ള പോൺ വിഡിയോകൾ വാട്‌സാപ്, ടെലിഗ്രാം ഗ്രൂപ്പുകളിലും മറ്റും ഷെയർ ചെയ്യുന്നവർക്ക് ഏഴു വർഷം വരെ തടവ് ശിക്ഷ ലഭിക്കാവുന്ന കുറ്റമാണ്. കുട്ടികളുടെ പോൺ ഷെയർ ചെയ്തവരുടെ കേസിൽ ജാമ്യവും ലഭിക്കില്ല.\nകഴിഞ്ഞ ഏപ്രിലിൽ, മധ്യപ്രദേശ് ക്രൈംബ്രാഞ്ച് 21 വയസുള്ള യുവാവിനെ അശ്ലീല വാട്‌സാപ്പ് ഗ്രൂപ്പ് രൂപീകരിച്ചതിന് പിടിയിലായിരുന്നു. ആ സംഘത്തിന്റെ അഡ്‌മിൻ ബംഗ്ലാദേശ് സ്വദേശിയായിരുന്നു.


കോണ്‍ഗ്രസ് നേതാവ് കമല്‍നാഥും ബിജെപിയിലേക്ക്; കേന്ദ്രമന്ത്രിയാകാന് സാധ്യത | National | Deshabhimani | Friday Apr 21, 2017\nകോണ്‍ഗ്രസ് നേതാവ് കമല്‍നാഥും ബിജെപിയിലേക്ക്; കേന്ദ്രമന്ത്രിയാകാന് സാധ്യത\nന്യൂഡല്‍ഹി> മധ്യപ്രദേശില്‍നിന്നുള്ള മുതിര്‍ന്ന കോണ്‍ഗ്രസ് നേതാവും മുന് കേന്ദ്രമന്ത്രിയും എം പിയുമായ കമല്‍നാഥും ബിജെപിയിലേക്ക് . അടുത്തുവരുന്ന കേന്ദ്രമന്ത്രിസഭാ പുനസംഘടയില് കമല്‍നാഥിയുെം ഉള്‍പ്പെടുത്തിയേക്കുമെന്നും സൂചനയുണ്ട്. കോണ്‍ഗ്രസില്‍നിന്നുള്ള കമല്‍നാഥിന്റെ രാജി ഉടനെയുണ്ടായേക്കും. കമല്‍നാഥിന്റെ ബിജെപി പ്രവേശനവുമായി ബന്ധപ്പെട്ട് പാര്‍ടി അധ്യക്ഷന് അമിത്ഷായും മധ്യപ്രദേശ് മുഖ്യമന്ത്രി ശിവരാജ് സിങ് ചൌഹാനും ചര്‍ച്ച നടത്തി.\n29എംപിമാരുള്ള മധ്യപ്രദേശില് കോണ്‍ഗ്രസിന് രണ്ട് എംപിമാരാണ് ഉള്ളത്. ചിന്ദ്മാരയില് നിന്ന് കമല്‍നാഥും ഗുണയില് നിന്ന് ജോതിരാധിത്യ സിന്ധ്യയും. കോണ്‍ഗ്രസ് ലോകസഭാ നേതൃസ്ഥാനം പ്രതീക്ഷിച്ച കമല്‍നാഥിന് പകരം മല്ലികാഖര്‍ജുന് ഖാര്‍ഗെയാണ് ഹൈക്കമാന്റ് നിയോഗിച്ചത്. പബ്ളിക്കസ് അക്കൌണ്ട് കമ്മിറ്റി അധ്യക്ഷ സ്ഥാനവും നഷ്ടമായി. ഇതോയൊണ് ബിജെപിയോട് കൂട്ടുകൂടി തുടങ്ങിയത്. കോണ്‍ഗ്രസ് നേതാക്കളായ എസ്എംകൃഷ്ണ, റീത്താ ബഹുഗുണ ജോഷി, അരവിന്ദ് ലെവ്ലിഎന്നിവരെ പിന്തുടര്‍ന്ന് ബിജെപിയിലെത്തുന്ന പ്രമുഖനാണ് കമല്‍നാഥ്.\nപകവീട്ടിയത‌് ആർഎസ‌്എസ‌് ; തെളിവുകൾ അനവധി\nനാണംകെട്ടു ; എന്ത് അടിസ്ഥാനത്തിലാണ് യെദ്യൂരപ്പയെ ഗവർണർ ക്ഷണിച്ചതെന്ന് സുപ്രീംകോടതി\nകെ ജി ബൊപ്പയ്യ കര്‍ണാടക നിയമസഭ പ്രോട്ടെം സ്പീക്കര്; ഗവര്‍ണറുടെ നടപടിക്കെതിരെ കോണ്‍ഗ്രസ് വീണ്ടും സുപ്രീം കോടതിയിലേക്ക്\nഒറ്റക്കക്ഷി വാദം ബിജെപിയെ തിരിഞ്ഞു കൊത്തുന്നു\nഗോവയില് സര്‍ക്കാര് രൂപീകരിക്കാന് തങ്ങളെ ക്ഷണിക്കണം; പുതിയ നീക്കവുമായി കോണ്‍ഗ്രസ്\nപഞ്ചായത്ത് സ്റ്റോപ്പ് മെമ്മോ നല്‍കി\nകര്‍ണാടക: രാജ്ഭവനുള്ളില് എംഎല്‍എമാരെ കയറ്റിയില്ല; പുറത്ത് ജെഡിഎസ് പ്രവര്‍ത്തകരുടെ പ്രതിഷേധം


അഞ്ചാം ധനകാര്യ കമ്മീഷന് അന്തിമ റിപ്പോര്‍ട്ട് സമര്‍പ്പിച്ചു\n11 May, 2018 at 02:00 PM\nഅഞ്ചാം ധനകാര്യ കമ്മീഷന് ഗവര്‍ണര്‍ക്ക് അന്തിമ റിപ്പോര്‍ട്ട് സമര്‍പ്പിച്ചു. സര്‍ക്കാരിന് കൈമാറുന്ന റിപ്പോര്‍ട്ട് നിയമസഭയില് വെക്കും. തദ്ദേശ സ്വയം ഭരണ സ്ഥാപനങ്ങളുടെ ശാക്തീകരണത്തിന് ആവശ്യമായ ശിപാര്‍ശകളുള്‍ക്കൊള്ളുന്നതാണ് റിപ്പോര്‍ട്ട്.\nഇന്ന് രാവിലെ 11.30 നാണ് അഞ്ചാം ധനകാര്യ കമ്മീഷന്റെ അന്തിമ റിപ്പോര്‍ട്ട് ഗവര്‍ണര്‍ക്ക് സമര്‍പ്പിച്ചത്. തദ്ദേശ സ്വയംഭരണ സ്ഥാപനങ്ങളുടെ ശാക്തീകരണം സംബന്ധിച്ച ശിപാര്‍ശകളാണ് റിപ്പോര്‍ട്ടിലുള്ളത്. തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്താന് നിലവിലെ നിയമങ്ങളിലും ചട്ടങ്ങളിലും പദ്ധതി വിഹിതങ്ങളിലും മാറ്റം വരുത്തണമെന്ന് അന്തിമ റിപ്പോര്‍ട്ടില് പറയുന്നു. പദ്ധതി പ്രവര്‍ത്തനങ്ങളുടെ ഗൈഡ് ലൈന്‍സ് പരിഷ്‌കരിക്കുക, പദ്ധതി വിഹിതം വര്‍ധിപ്പിക്കുക, സ്റ്റാഫുകളുടെ എണ്ണം കൂട്ടുക, പദ്ധതി വിഹിതം ചെലവാക്കുന്നതിലെ കാലതാമസം ലഘൂകരിക്കാന് ഗൈഡ് ലൈന്‍സിലെ വ്യവസ്ഥകള് ലഘൂകരിക്കുക, പ്രൊജക്ടുകളുടെ എണ്ണം കുറക്കുക തുടങ്ങിയ നിര്‍ദേശങ്ങളാണ് അന്തിമ റിപ്പോര്‍ട്ടിലുള്ളത്. കഴിഞ്ഞ വര്‍ഷം ഡിസംബര് 19 നാണ് കമ്മീഷന് ആദ്യ റിപ്പോര്‍ട്ട് സമര്‍പ്പിച്ചത്. തദ്ദേശ സ്വയം ഭരണ സ്ഥാപനങ്ങളുടെ നികുതി നികുതിയേതര വരുമാനങ്ങള് വര്‍ധിപ്പിക്കണമെന്നായിരുന്നു ആദ്യ റിപ്പോര്‍ട്ടിലെ പ്രധാന ശിപാര്‍ശ. ഈ മാസം 16ന് കമ്മീഷന്റെ കാലാവധി അവസാനിക്കും.\n'മസാല ബോണ്ട് ഭരണഘടന വിരുദ്ധം' സര്‍ക്കാരിനും കിഫ്ബിക്കുമെതിരെ രൂക്ഷ വിമര്‍ശനം; സി.എ.ജി റിപ്പോര്‍ട്ട് നിയമസഭയില്\n''ഭീഷണിപ്പെടുത്തുന്ന പ്രകൃതം കെ.കുഞ്ഞിരാമനില്ല''; കള്ളവോട്ട് ആരോപണത്തില് ന്യായീകരിച്ച് മുഖ്യമന്ത്രി\nസി.എ.ജി റിപ്പോര്‍ട്ടിന്‍റെ ഉള്ളടക്കം ധനമന്ത്രി ചോര്‍ത്തിയെന്ന് വി.ഡി സതീശന് എം.എല്.എ നിയമസഭയില്\nട്രാക്‍ടര് സമരത്തില് ഇടപെടില്ലെന്ന് സുപ്രീം കോടതി\nഅർണബിന്റെ വാട്സ്ആപ്പ് ചാറ്റുകൾ രാജ്യസുരക്ഷയെ ബാധിക്കുന്നതെന്നു കോൺഗ്രസ്\n50,000 രൂപക്ക് വാടക കൊലയാളിയെ ഏര്‍പ്പാടാക്കി മകളെ കൊന്നു; അമ്മ അറസ്റ്റില്\nഅയോധ്യയിൽ പള്ളി നിർമ്മാണത്തിന് റിപ്പബ്ലിക് ദിനത്തിൽ ആരംഭം


എൽഡിഎഫ് യുഡിഎഫ് നേതാക്കന്മാർ അഹങ്കാരികളെന്ന് പ്രധാനമന്ത്രി\nശരണം വിളിച്ച് നരേന്ദ്രമോദി ; വിശ്വാസികളെ ലാത്തി കൊണ്ട് നേരിടുന്ന സർക്കാർ വേറെ എവിടെയുണ്ടെന്ന് പ്രധാനമന്ത്രി\nPublished on : 02 Apr, 2021 , 11:30 am\nകോന്നിയിലെ തിരഞ്ഞെടുപ്പ് പ്രചാരണം ശരണം വിളികളോടെ ആരംഭിച്ച് പ്രധാനമന്ത്രി നരേന്ദ്രമോദി. പത്തനംതിട്ടയിലെ ക്ഷേത്രങ്ങളുടെ പേര് പറഞ്ഞ പ്രധാനമന്ത്രി അയ്യപ്പഭഗവാന്റെ ആത്മീയതയുടെ മണ്ണിലെത്താൻ കഴിഞ്ഞതിൽ സന്തോഷമുണ്ടെന്നും പറഞ്ഞു. കേരളത്തിൽ എൽഡിഎഫും യുഡിഎഫും അഹങ്കാരികൾ ആയിരിക്കുകയാണെന്നും സോളാർ, സ്വർണം, ഭൂമി തുടങ്ങി എല്ലാ മേഖലയും കൊള്ളയടിക്കുകയാണെന്നും പ്രധാനമന്ത്രി പറഞ്ഞു. സ്വന്തം നാട്ടിലെ വിശ്വാസികളോട് ലാത്തി കൊണ്ട് നേരിടുന്ന ഭരണകൂടം വേറെ എവിടെയുണ്ടെന്നും നരേന്ദ്രമോദി ആരോപിച്ചു.\nകേരളത്തിൽ എൽഡിഎഫും യുഡിഎഫും7തെറ്റുകൾ ചെയുന്നു. ഇരു മുന്നണികളും അഹങ്കാരികൾ ആയിരിക്കുന്നു. രണ്ട് മുന്നണികൾക്കും പണത്തിനോടാണ് കൂടുതൽ ആഗ്രഹം. എൽഡിഎഫും യുഡിഎഫും പരസ്പരം അഴിമതി നടത്താൻ മത്സരിക്കുന്നു. സോളാർ, സ്വർണം, ഭൂമി തുടങ്ങി എല്ലാ മേഖലയും കൊള്ളയടിക്കുന്നു. സ്വന്തം നാട്ടിലെ വിശ്വാസികളോട് ലാത്തി കൊണ്ട് നേരിടുന്ന ഭരണകൂടം വേറെ എവിടെയുണ്ട്.\nഒരു മുന്നണി ഉണ്ടാക്കുന്നതിനേക്കാൾ അധികം പണം ഉണ്ടാക്കാൻ മറ്റേ മുന്നണി മത്സരിക്കുകയാണ്. വർഗീയ ശക്തികൾ അടക്കമുള്ളവരുമായി സഖ്യം ഉണ്ടാക്കി അധികാരത്തിൽ എത്താൻ ശ്രമിക്കുന്നു. എസ്ഡിപിഐ, പോപ്പുലർ ഫ്രണ്ട് അടക്കമുള്ളവരുമായി എൽഡിഎഫ് - യുഡിഎഫ് ധാരണ ഉണ്ടാകുന്നു. കേരളത്തിൽ കുടുംബാധിപത്യ രാഷ്ട്രീയമാണ് നടക്കുന്നത്. പ്രമുഖ നേതാക്കളുടെ മക്കളുടെ പ്രവർത്തനങ്ങളും അതിന്റെ തെളിവാണ്. ഇടത് പക്ഷത്തെ ഒരു നേതാവിന്റെ മകന്റെ കുറച്ചു നാളുകളായുള്ള അവസ്ഥ കാണണം . വികസനോൻമുഖ അജണ്ടയ്ക്കാണ് എൻഡിഎ ശ്രമം.\nകേരളത്തിന്റെ സംസ്കാരത്തെ എൽഡിഎഫ് ആക്ഷേപിച്ചു. കേരളത്തിലെ പുണ്യ കേന്ദ്രങ്ങൾ തകർക്കാൻ ഇടത് പക്ഷം ഏജന്റുമാരെ ഉപയോഗിച്ചു. അയ്യപ്പ ഭക്തരെ ലാത്തി ഉപയോഗിച്ച് അടിച്ച സർക്കാരാണിത്. ഭക്തർ കുറ്റവാളികൾ അല്ല. ഇടതു പക്ഷത്തിന്റെ കള്ളത്തരങ്ങൾ അധികനാൾ വില പോകില്ലെന്നും ഇറക്കു മതി ചെയ്ത പ്രത്യയ ശാസ്ത്രത്തിന്റെ പേരിൽ നാടിന്റെ സംസ്കാരത്തെ തകർക്കാൻ കഴിയില്ലെന്നും നാടിന്റെ സംസ്കാരത്തെ തകർക്കാനുള്ള നീക്കങ്ങളെ ബിജെപി പ്രവർത്തകർ ചെറുത് തോൽപ്പിക്കുമെന്നും കൂട്ടിച്ചേർത്തു.


March 29, 2020 , രാജു തടത്തില്\nഹൂസ്റ്റണ്: കോവിഡ് 19 (കൊറോണ വൈറസ്) എന്ന മാരക രോഗം രാജ്യങ്ങളെ മൂഴുവന് ഭീതിയിലാഴ്ത്തിയിരിക്കുന്ന ഈ സമയത്ത് നമുക്ക് ഏതെല്ലാം രീതിയില് വ്യക്തികളേയും, കുടുംബങ്ങളേയും, സമൂഹത്തെ തന്നെയും എങ്ങനെ രക്ഷിക്കാനാകും എന്നു ചിന്തിക്കേണ്ടിയിരിക്കുന്നു. എല്ലാ ലോക രാജ്യങ്ങളും ഇതിനുവേണ്ടി അവരാല് ആവുംവിധം ശ്രമിച്ചുകൊണ്ടിരിക്കുന്നു.\nഅമേരിക്കന് ഗവണ്‍മെന്റിന്റെ കണക്ക് പ്രകാരം ഇവിടെയുള്ള എല്ലാ ആശുപത്രികളും കോവിഡ് 19-നെ പ്രതിരോധിക്കുവാന് സജ്ജമാണെന്നാണ് അറിയുന്നത്. എന്നാല് ഇവിടെയുള്ള ആശുപത്രികളില് ജോലി ചെയ്യുന്ന നഴ്‌സുമാര്‍ക്കും. മറ്റു ഹെല്‍ത്ത് കെയര് ജോലിക്കാര്‍ക്കും ആവശ്യമായ സംരക്ഷണം ലഭിക്കുന്നില്ല. ഹൂസ്റ്റണ് സിറ്റിയിലെ ആശുപത്രികളില് ഏതാനും കോവിഡ് രോഗികളെ മാത്രമേ ഇതുവരെ അഡ്മിറ്റ് ചെയ്തിട്ടുള്ളൂ. ഈ സമയത്തുപോലും ഡയറക്ട് പേഷ്യന്റ് കെയറിലുള്ളവര്‍ക്ക് ആവശ്യമായ PPE and N95 മാസ്ക് ലഭിക്കുന്നില്ല. ചില ആശുപത്രി അധികൃതര് പറയുന്നത് പിപിഇയുടെ ആവശ്യമില്ലെന്നും, മറ്റുചില ആശുപത്രി അധികതര് പറയുന്നത് പിപിഇ ധരിക്കുന്നത് രോഗികള്‍ക്ക് ഭയം ഉളവാക്കുകയും ചെയ്യുന്നു എന്നാണ്. അതാനാലാണ് വിലക്ക് എന്നു പറയുന്നു.\nഈ സാഹചര്യത്തില് സ്വയം പ്രൊട്ടക്ട് ചെയ്യപ്പെടാതെ ജോലി ചെയ്യുന്നവരും, അവരുമായി സംസര്‍ഗ്ഗത്തില് ഏര്‍പ്പെടുന്നവരേയും അവരുടെ കുടുംബങ്ങളേയും സമൂഹത്തെ തന്നെയും അങ്കലാപ്പിലാക്കുന്നു.\nആയതിനാല് അവര്‍ക്ക് ആവശ്യമായ പിപിഇ ലഭ്യമാകാതെ അവര് എങ്ങനെ സ്വയമാവും കുടുംബങ്ങളേയും സമൂഹത്തേയും സംരക്ഷിക്കുവാന് കഴിയും. ഈ രീതിയില് തുടര്‍ന്നാല് എല്ലാ ഹെല്‍ത്ത് കെയര് ജോലിക്കാരും രോഗികളായിത്തീരും എന്ന ഭയം അവരെ ആശങ്കയിലാഴ്ത്തുന്നു.


ശിവന്‍കുട്ടിയുടെ രാജി: ആവശ്യം മുഖ്യമന്ത്രി തളളി, സഭയ്ക്ക് അകത്തും പുറത്തും പ്രതിഷേധം ശക്തമാക്കി പ്രതിപക്ഷം - RoundupKerala.com\nHome Current Affairs ശിവന്‍കുട്ടിയുടെ രാജി: ആവശ്യം മുഖ്യമന്ത്രി തളളി, സഭയ്ക്ക് അകത്തും പുറത്തും പ്രതിഷേധം ശക്തമാക്കി പ്രതിപക്ഷം\nതിരുവനന്തപുരം: നിയമസഭ കൈയ്യാങ്കളിക്കേസ് പിന്‍വലിക്കാനുള്ള നീക്കം പരാജയപ്പെട്ടതോടെ ശിവന്‍കുട്ടിയുടെ രാജിക്കായി സമ്മര്‍ദ്ദം ശക്തമാക്കി പ്രതിപക്ഷം. വിഷയത്തില് പ്രതിപക്ഷം നല്‍കിയ അടിയന്തരപ്രമേയ നോട്ടീസിന് അവതരണാനുമതി നിഷേധിച്ചു. കേസിലെ സര്‍ക്കാര് നടപടി നിയമവിരുദ്ധമല്ലെന്ന് വ്യക്തമാക്കിയ മുഖ്യമന്ത്രി പിണറായി വിജയന് രാജി ആവശ്യം തള്ളുകയും ചെയ്തു. ഇതോടെ പ്രതിപക്ഷം നിയമസഭ ബഹിഷ്‌കരിച്ചു. ശിവന്‍കുട്ടിയുടെ രാജി ആവശ്യപ്പെട്ട് സെക്രട്ടേറിയറ്റിനു മുന്നിലേക്കും പ്രതിഷേധങ്ങളെത്തി.\nപ്രതിപക്ഷത്തുനിന്നു പി.ടി. തോമസാണ് അടിയന്തര പ്രമേയത്തിനു നോട്ടീസ് നല്‍കിയത്. സര്‍ക്കാര് നടപടിയില് നിയമവിരുദ്ധമായി ഒന്നുമില്ലെന്നു വിശദീകരിച്ച മുഖ്യമന്ത്രി സര്‍ക്കാരിനു ലഭിച്ച അപേക്ഷയുടെ അടിസ്ഥാനത്തിലാണു നടപടിയെന്നും കൂട്ടിച്ചേര്‍ത്തു. കേസ് പിന്‍വലിക്കാന് എതിര്‍പ്പില്ലെന്ന്‌സര്‍ക്കാര് ജില്ലാ കലക്ടര്‍മാരെ അറിയിച്ചതിന്റെ അടിസ്ഥാനത്തിലാണ് പബ്ലിക് പ്രോസിക്യൂട്ടര് കോടതിയില് അപേക്ഷ നല്‍കിയത്. എന്നാല് വിചാരണ കോടതി ഇക്കാര്യമംഗീകരിച്ചില്ല. അതിനാലാണ് ഹൈക്കോടതിയെയും സുപ്രീം കോടതിയെയും സമീപിച്ചത്. വിധി അംഗീകരിക്കുന്നുവെന്നും നടപടിയെ അസാധാരണമായി കാണാനാകില്ലെന്നും അദ്ദേഹം പറഞ്ഞു. നിയമസഭ കൈയ്യാങ്കളിയുമായി ബന്ധപ്പെട്ട വനിതാ അംഗങ്ങളുടെ പരാതി അന്നത്തെ സര്‍ക്കാര് പരിഗണിച്ചില്ലെന്നും പിണറായി വിജയന് ആരോപിച്ചു.\nകയ്യാങ്കളി നടന്ന മാര്‍ച്ച് 13, 2015 കേരള നിയമസഭയുടെ ചരിത്രത്ത്ിലെ കറുത്ത അധ്യായമാണെന്നാണ് അടിയന്തര പ്രമേയ നോട്ടീസിന് അവതരണാനുമതി തേടിയ പി.ടി. തോമസ് പറഞ്ഞത്. സുപ്രീം കോടതി വിധിയില് ഏറ്റവും കൂടുതല് സന്തോഷിക്കുക കെ.എം. മാണിയാണ്. ഇപ്പോള് ആന കരിമ്പിന്‍കാട്ടില് കയറിയപോയെ എന്നല്ല, മറിച്ച് ശിവന്‍കുട്ടി നിയമസഭയില് കയറിയപോലെ എന്നാണ് പറയുകയെന്നും അദ്ദേഹം കൂട്ടിച്ചേര്‍ത്തു. പ്രതിപക്ഷ എം.എല്.എമാര് അഴിഞ്ഞാടുകയാണ് ചെയ്തത്.\nകയ്യാങ്കളിക്കേസിലെ എം.എല്.എമാര്‍ക്ക് പ്രത്യേക പരിഗണന നല്‍കണമെന്ന് ആവശ്യപ്പെട്ട് സുപ്രീം കോടതിയില് പോയ ഈ സര്‍ക്കാര് സംസ്ഥാനത്തെ ദേശീയതലത്തില് നാണം കെടുത്തിയെന്ന് പ്രതിപക്ഷ നേതാവ് വി.ഡി. സതീശന് ആരോപിച്ചു. കേരളത്തിന്റെ പൊതുവിദ്യാഭ്യാസമന്ത്രി മുണ്ടും മടക്കിക്കുത്തി സ്പീക്കറുടെ ഡറസില് കയറി അവിടെയുള്ള സാധനങ്ങള് മുഴുവന് തല്ലിത്തകര്‍ക്കുന്ന കാഴ്ചയാണ് ഇന്നലെയും ഇന്നുമായി ദേശീയ മാധ്യമങ്ങളില് കാണുന്നത്. ഈ മന്ത്രിയാണോ കേരളത്തിലെ കുട്ടികള്‍ക്ക് മാതൃക കൊടുക്കാന് പോകുന്നതെന്ന് അദ്ദേഹം ചോദിച്ചു.\nസുപ്രീം കോടതി വിധിയുടെ അടിസ്ഥാനത്തില് മന്ത്രി വി.ശിവന്‍കുട്ടി സ്ഥാനം ഒഴിയണമെന്ന് ആവശ്യപ്പെട്ടാണ് എ.ബി.വി.പി രാവിലെ സെക്രട്ടേറിയറ്റിനു മുന്നിലേക്കു മാര്‍ച്ചു നടത്തിയത്. ഇതു സംഘര്‍ഷത്തില് കലാശിക്കുകയും ചെയ്തു. കെ.എസ്.യു. അടക്കമുള്ള മറ്റു സംഘടനകളും മന്ത്രിയുടെ രാജി ആവശ്യപ്പെട്ട് സെക്രട്ടേറിയറ്റിനു മുന്നിലേക്കെത്തി.\nPrevious articleകുറ്റ്യാടിയിലെ തര്‍ക്കം: സി.പി.എം അച്ചടക്ക നടപടി താഴെ തട്ടിലേക്ക്\nNext articleമെഡിക്കല് കോഴ്‌സുകളില് ഒ.ബി.സിക്കു 27 ശതമാനം സംവരണം, സാമ്പത്തിക സംവരണം 10 ശതമാനം


ഇന്ത്യൻ സിനിമാലോകത്തിന്റെ ഇഷ്ട ലൊക്കേഷനായി മാറുന്ന രാജ്യം | Portugal As Foreign Destination for Indian Cinema\nഇന്ത്യൻ സിനിമാലോകത്തിന്റെ ഇഷ്ട ലൊക്കേഷനായി മാറുന്ന രാജ്യം\nമനോരമ ലേഖകൻ July 31, 2020 10:40 AM IST\nAzenhas Do Mar Portugal Coastal Town\nകഴിഞ്ഞ കുറച്ച് വർഷങ്ങളിലായി ഏറ്റവും അധികം ഇന്ത്യൻ സിനിമകൾ ചിത്രീകരിച്ച വിദേശ രാജ്യമേതാണെന്ന് അറിയുമോ? ബോളിവുഡ് മാത്രമല്ല തമിഴിലെയും തെലുങ്കിലെയും സൂപ്പർ ഹിറ്റ് ചിത്രങ്ങൾ വരെ ഒരുങ്ങിയത് ഈ രാജ്യത്തിന്റെ മണ്ണിലാണ്. ഇന്ത്യൻ സിനിമകൾ ഏറ്റെടുത്ത പോർച്ചുഗലിനെക്കുറിച്ചാണ് പറഞ്ഞു വരുന്നത്. മധ്യകാല കോട്ടകൾ, കോബ്ലെസ്റ്റോൺ ഗ്രാമങ്ങൾ, ആകർഷകമായ നഗരങ്ങൾ, സ്വർണ ബീച്ചുകൾ, അങ്ങനെ പോർച്ചുഗൽ അനുഭവം പലതും ആകാം. ചരിത്രം, മികച്ച ഭക്ഷണം, മനോഹരമായ പ്രകൃതിദൃശ്യങ്ങൾ എന്നിവ ഒരു തുടക്കം മാത്രമാണ്.\nപതിനഞ്ച്, പതിനാറ് നൂറ്റാണ്ടുകളിൽ ലോകത്തെ ആദ്യത്തെ ആഗോള സാമ്രാജ്യം എന്ന് വിശേഷിപ്പിക്കപ്പെടുന്ന പോർച്ചുഗീസ് സാമ്രാജ്യം അതിന്റെ പ്രതാപകാലത്ത് ഏഷ്യ, ആഫ്രിക്ക, ദക്ഷിണ അമേരിക്ക, ഓഷ്യാനിയ എന്നിവിടങ്ങളിലെ വലിയൊരു ഭൂഭാഗത്ത് ആധിപത്യം പുലർത്തിയിരുന്നു. നമ്മുടെ കൊച്ചു കേരളത്തിലും ഒരു കാലത്ത് പോർച്ചുഗീസുകാർ വേരാഴ്ത്തിയിരുന്നു. അതിന്റെ ബാക്കി പത്രങ്ങൾ ഇന്നും നമ്മുടെ നാട്ടിൽ പലയിടത്തും കാണാം.\nവിനോദ സഞ്ചാരവും വീഞ്ഞുൽപാദനവും മൽസ്യബന്ധനവുമാണ് പോർച്ചുഗൽ ജനതയുടെ പ്രധാനവരുമാനമാർഗ്ഗങ്ങൾ. ലോകത്തിനാവശ്യമായ കോർക്കുകകളുടെ തൊണ്ണൂറു ശതമാനം, വിതരണം ചെയ്യുന്ന പോർച്ചുഗൽ കോർക്കുമരങ്ങളുടെ നാടുമാണ്.\nപോർച്ചുഗലിന്റെ തലസ്ഥാനം നഗരമാണ് ലിസ്ബൺ. അതിശയകരവും മനോഹരവുമായ ഒരു പുരാതന നഗരം. ഇന്ന് ലോകത്തുള്ള ഏറ്റവും പഴക്കം ചെന്ന നഗരങ്ങളിലൊന്ന്. ബിസി 1200 മുതൽ ഈ നഗരത്തിന്റെ ചരിത്രം ആരംഭിക്കുന്നു. പോർച്ചുഗലിലെ ഏറ്റവും വലിയ മെട്രോപൊളിറ്റൻ പ്രദേശങ്ങളിലൊന്നാണ് ലിസ്ബൺ.\nയാത്രക്കാർക്കും താമസക്കാർക്കും ധാരാളം ഓപ്ഷനുകൾ ഉള്ളതിനാൽ ലിസ്ബൺ ചുറ്റിക്കറങ്ങുന്നത് വളരെ എളുപ്പമാണ്. ഒരിടത്തു നിന്ന് മറ്റൊരിടത്തേക്ക് പോകാനുള്ള ഏറ്റവും ജനപ്രിയ മാർഗം മെട്രോ തന്നെ. 1959 ൽ ലിസ്ബൺ മെട്രോ തുറന്നു. മനോഹരമായ ബെലാം ടവർ നഗരത്തിലെ കണ്ടിരിക്കേണ്ട ലാൻഡ്‌മാർക്കും വാസ്തുവിദ്യാ അത്ഭുതങ്ങളിലൊന്നുമാണ്. പക്ഷേ പത്തൊൻപതാം നൂറ്റാണ്ടിലെ ലിബറൽ യുദ്ധങ്ങളിൽ ഇത് ഒരു രാഷ്ട്രീയ ജയിലായി ഉപയോഗിച്ചുവെന്ന് പലർക്കും അറിയില്ല.\nതെക്കൻ പോർച്ചുഗലിലേക്കുള്ള കവാടമാണ് ഫറോ. സമുദ്രപാരമ്പര്യത്തിൽ അഭിമാനിക്കുന്ന ഫറോ പോർച്ചുഗലിലെ തിരക്കേറിയതും വർണ്ണാഭമായതുമായ തുറമുഖ നഗരം കൂടിയാണ്. യൂറോപ്പിലെ ഏറ്റവും പ്രധാനപ്പെട്ട പ്രകൃതിദത്ത ആവാസവ്യവസ്ഥകളിലൊന്നാണ് ഇവിടുത്തെ തണ്ണീർത്തടങ്ങൾ. ഫറോയിലെ മനോഹരമായ ചരിത്ര കേന്ദ്രമായ സിഡേഡ് വെൽഹ പുരാതന നഗര മതിലുകളാൽ ചുറ്റപ്പെട്ടിരിക്കുന്നു.കൂടാതെ ഗോതിക് കത്തീഡ്രൽ, പാവോ എപ്പിസ്കോപ്പൽ കൊട്ടാരം, മനോഹരമായ തെരുവുകൾ എന്നിവയും നഗരത്തിന്റെ പ്രത്യേകതകളാണ്.\nപോർച്ചുഗലിന്റെ രണ്ടാമത്തെ വലിയ നഗരമായ പോർട്ടോ റൊമാന്റിക് നഗരമെന്ന പേരിൽ സഞ്ചാരികൾക്കിടയിൽ പ്രസിദ്ധമാണ്. ഇടുങ്ങിയ കാൽനട പാതകളാൽ ചുറ്റപ്പെട്ട പോർട്ടോയ്ക്ക് ബറോക്ക് പള്ളികൾ, ഇതിഹാസ തിയറ്ററുകൾ, വിശാലമായ പ്ലാസകൾ എന്നിവയുണ്ട്. യുനെസ്കോ വേൾഡ് ഹെറിറ്റേജ് സൈറ്റായ റിബെയ്‌റ ഡിസ്ട്രിക്റ്റ്, വിലാ നോവ ഡി ഗയയിലെ നൂറ്റാണ്ടുകൾ പഴക്കമുള്ള തുറമുഖ വൈനറികളിൽ നിന്നുള്ള ഒരു ലാൻഡ്മാർക്ക് പാലത്തിലൂടെയുള്ള ഒരു ചെറിയ നടത്തം ഇവയൊക്കെ ഈ നഗരത്തിൽ നിങ്ങൾക്ക് ആസ്വദിക്കാം. അവിടെ നിങ്ങൾക്ക് ലോകത്തിലെ ഏറ്റവും മികച്ച തുറമുഖം സന്ദർശിക്കാൻ കഴിയും.\nനഗരങ്ങൾക്ക് പുറത്ത്, പോർച്ചുഗലിന്റെ സൗന്ദര്യം അതിന്റെ എല്ലാ അമ്പരപ്പിക്കുന്ന വൈവിധ്യത്തിലേയ്ക്കും തുറക്കുന്നു. പാർക്ക് നാഷനൽ ഡ പെനഡ-ജെറസിന്റെ ഗ്രാനൈറ്റ് കൊടുമുടികൾക്കിടയിൽ നിങ്ങൾക്ക് കാൽനടയാത്ര പോകാം. ഭൂമിയുടെ അറ്റമെന്ന് തോന്നിപ്പിക്കുന്ന മലഞ്ചെരിവുകളിലേക്ക് പോകാം, അല്ലെങ്കിൽ ശാന്തമായ നീലക്കടലുകൾക്ക് മുന്നിലുള്ള മണൽ ദ്വീപുകളിൽ സമാധാനപരമായി ഒരു സായാഹ്നം ആസ്വദിക്കാം. അങ്ങനെ ഏതുതരത്തിലുള്ള സഞ്ചാരിയെയും സന്തോഷിപ്പിക്കാനുള്ള എന്തെങ്കിലുമൊക്കെ ഈ നാട് കരുതിവെച്ചിട്ടുണ്ട്.\nEnglish Summary: Portugal As Foreign Destination for Indian Cinema


actress-assault-case Archives - Newscom - Malayalam News\n-323 min. ago-ലഹരിമരുന്നുമായി യുവാക്കൾ പിടിയിൽ\n-302 min. ago-റിഫയുടേത് തൂങ്ങിമരണമെന്ന് പോസ്റ്റുമോർട്ടം റിപ്പോർട്ട്\n-298 min. ago-വിസ്മയ കേസില് തിങ്കളാഴ്ച്ച വിധി\n-221 min. ago-സി ബി ഐ നടപടിയെ വിമർശിച്ച് കോൺഗ്രസ്\n-183 min. ago-ലോ ഫ്ലോർ ബസ് ക്ലാസ് മുറിയാക്കും\n-158 min. ago-പി ചിദംബരത്തിന്റെ വീടുകളിൽ സി ബി ഐ റെയ്ഡ്\n-147 min. ago-വിനോദയാത്ര പോയ ബസ് മറിഞ്ഞ് അപകടം\n-137 min. ago-എംപ്ലോയബിലിറ്റി സ്‌കില് ഇന്‍സ്ട്രക്ടറുടെ ഒഴിവ്


വേരറ്റു പോകുന്ന കോൺഗ്രസ്… പ്രശസ്ത പത്രപ്രവർത്തകനായ മാത്യു സാമുവൽ വിലയിരുത്തുന്നു | Newsthen l The news interactive\nHome/NEWS/വേരറ്റു പോകുന്ന കോൺഗ്രസ്… പ്രശസ്ത പത്രപ്രവർത്തകനായ മാത്യു സാമുവൽ വിലയിരുത്തുന്നു\nവേരറ്റു പോകുന്ന കോൺഗ്രസ്… പ്രശസ്ത പത്രപ്രവർത്തകനായ മാത്യു സാമുവൽ വിലയിരുത്തുന്നു\nഈ കുറിപ്പ് വായിക്കുന്ന എല്ലാവർക്കും എല്ലാ കാര്യങ്ങളും അറിയാം എന്ന് എനിക്കറിയാം…എന്നാലും ഇത് ഓർമിപ്പിക്കുന്നു… സോണിയ ഗാന്ധിയാണ് ഏറ്റവും കൂടുതൽ കാലം കോൺഗ്രസ് പാർട്ടിയുടെ പ്രസിഡണ്ട് ആയി ഇരുന്ന ഒരു നേതാവ്…\nഈ കോൺഗ്രസ് പാർട്ടി തുടങ്ങുന്നത് പലരും വിചാരിച്ചിരിക്കുന്നതു പോലെ ഗാന്ധി കുടുംബത്തിൽ നിന്നല്ല. അത് എല്ലാവരും മനസ്സിലാക്കുന്നത് നന്നായിരിക്കും. നെഹൃവിനു ശേഷം ഇന്ദിര വരുന്നു. തുടർന്ന് രാജീവ് ഗാന്ധി സോണിയാഗാന്ധി രാഹുൽ ഗാന്ധി…\nഒരു ഇടക്കാല സമയം ആരൊക്കെയോ വന്നു. ഈ പറയുന്ന കുടുംബ രാഷ്ട്രീയ മേൽക്കോയ്മ ഇന്ത്യയിൽ തുടക്കം കുറിക്കുന്നത് നെഹൃ കുടുംബമാണ്…!\nതുടർന്ന് അത് ഇന്ത്യയിൽ മുഴുവനും എല്ലാ രാഷ്ട്രീയ പാർട്ടിയുടെ നേതാക്കളും ഉപയോഗിക്കുവാൻ തുടങ്ങി. എടുത്തുനോക്കുക തമിഴ്നാട്, ആന്ധ്ര, മധ്യപ്രദേശ്, യുപി, ബീഹാർ… രാഷ്ട്രീയ വ്യത്യാസമില്ലാതെ കുടുംബ വാഴ്ച്ച തുടങ്ങി…! അതിൽ ബി.ജെ.പി മാത്രം വ്യത്യസ്തമായ ചിന്തിച്ചു. അതിന്റെ ഗുണം അവർക്ക് കിട്ടുകയും ചെയ്തു.\nഇനി നോക്കാം ഏതൊക്കെ ഇന്ത്യൻ സ്റ്റേറ്റുകളിൽ ആണ് കോൺഗ്രസ് പാർട്ടി ഉള്ളതും, ഉണ്ടാകാൻ പോകുന്നതും, വരാൻ പോകുന്നതും എന്ന്…!\nഐ.എൻ.സി വളരെ വർഷങ്ങൾ കൊണ്ട് വെന്റിലേറ്റർ സ്ഥിതിയിലാണ്. കഴിഞ്ഞ 15 വർഷം കൊണ്ട് ചെറുപ്പക്കാരനായ ഒരു നേതാവിനെ പോലും ഈ പാർട്ടിക്ക് ഇവിടെ ഉണ്ടാക്കിയെടുക്കുവാൻ സാധിച്ചില്ല.\nഎന്നും കോൺഗ്രസ് പാർട്ടിയുടെ കൂടെ നിന്ന ഒരു സംസ്ഥാനമാണ്. പ്രത്യേകിച്ച് ഗാന്ധി കുടുംബത്തോട് വിധേയത്വം പുലർത്തുന്ന മലയാളികൾ. പാർട്ടി ഇന്നും ഇവിടെ ശക്തമാണ്\nകോൺഗ്രസ് പാർട്ടി സംസ്ഥാനത്ത് ഇനി ഒരിക്കലും ഒറ്റയ്ക്ക് ഭൂരിപക്ഷം കിട്ടി അധികാരത്തിൽ വരില്ല..! ചിലപ്പോൾ അടുത്ത നിയമസഭാ ഇലക്ഷനോടുകൂടി പ്രതിപക്ഷ സഖ്യ നിരയിലെ രണ്ടാംസ്ഥാനത്തേക്ക് വന്നേക്കാം…!\nഅവിടെ ഭരിക്കുന്ന പാർട്ടിക്ക് എതിരാളി ബി.ജെ.പിയാണ്. അതായത് ഈ സംസ്ഥാനത്ത് കോൺഗ്രസ് പാർട്ടി തീർന്നുപോയി. ചരിത്രമായി മാറി\nവൈ.എസ്.ആർ പാർട്ടി ഭരിക്കുന്നു ചന്ദ്രബാബു നായിഡുവിൻ്റെ പാർട്ടിയാണ് പ്രതിപക്ഷം. കോൺഗ്രസ് പൂർണമായും തകർന്നു.\nഭരിക്കുന്ന സഖ്യ കക്ഷിയുടെ മൂന്നാം സ്ഥാനം…! അടുത്ത ഇലക്ഷൻ കഴിയുന്നതോടുകൂടി ഒരു ചെറിയ പ്രാദേശിക പാർട്ടിയായി കോൺഗ്രസ് മാറും.\nകോൺഗ്രസിന് പ്രതിപക്ഷം എന്ന നിലയിൽ പോലും ഒന്നും ചെയ്യുവാൻ കഴിയുന്നില്ല. ബി.ജെ.പിക്കെതിരെ മത്സരിക്കുന്ന സീറ്റുകളിൽ പോലും വലിയ മാർജിനിൽ പുറകിലോട്ട് പോകുന്നു. അടുത്ത നിയമസഭാ ഇലക്ഷനോടുകൂടി മുഖ്യ പ്രതിപക്ഷ സ്ഥാനത്ത് നിന്നും കോൺഗ്രസ് പുറത്തുപോവുകയും. മറ്റൊരു രാഷ്ട്രീയ പാർട്ടി അവിടെ ഉണ്ടാകാനുള്ള സാധ്യത തള്ളിക്കളയാൻ കഴിയില്ല.\nഭരണം നടത്തുന്ന പാർട്ടി. പക്ഷേ ഏതുസമയവും താഴെ പോകാം. അവിടെയും കോൺഗ്രസിന്റെ ഭാവി അത്ര ശോഭനമല്ല.\nഒരു വിധം ചെറുപ്പക്കാർ നേതാക്കൾ മുഴുവനും കോൺഗ്രസ് വിട്ട് ബി. ജെ.പിയിലേക്ക് പോകുന്നു. ഇവരെ കാര്യമായി ശ്രദ്ധിക്കുവാനോ നേതൃത്വം കൊടുക്കുവാനോ ദേശീയ നേതൃത്വത്തിന് കഴിയുന്നില്ല..! ഇരുളടഞ്ഞ രീതിയിൽ ആകുന്നു കോൺഗ്രസ് പാർട്ടി മധ്യപ്രദേശിൽ…!\nവളരെ ദയനീയം. ലീഡർഷിപ്പ് എന്ന് പറയുന്നത് ഈ സംസ്ഥാനത്ത് ശൂന്യതയാണ്. ഒരിക്കലും കോൺഗ്രസ് പാർട്ടി ഈ സംസ്ഥാനത്ത് തിരികെ വരില്ല\nരണ്ട് ശതമാനത്തിനു താഴെ വോട്ട് നേടുന്ന പാർട്ടി… അതാണ് ഇന്ന് ഇന്ത്യൻ നാഷണൽ കോൺഗ്രസിന്റെ സ്ഥിതി, ഇന്ത്യയിലെ ഏറ്റവും വലിയ സംസ്ഥാനത്ത്…!\nകോൺഗ്രസ് പാർട്ടി ഇവിടെ ശക്തമാണ് അത് അമരീന്ദർ സിംഗ് എന്ന ഒരു നേതാവ് ഉള്ളതുകൊണ്ടാണ്\nപ്രധാന പ്രതിപക്ഷമാണ് കോൺഗ്രസ്. പക്ഷേ ഇനിയും അവിടെ അസംബ്ലി ഇലക്ഷൻ വിജയിക്കുവാൻ കഴിയുമോ അല്ലെങ്കിൽ പാർലമെന്റ് ഇലക്ഷനിൽ കൂടുതൽ സീറ്റുകൾ കോൺഗ്രസിനെ കിട്ടുമോ എന്നൊന്നും പ്രവചിക്കാൻ കഴിയാത്ത രീതിയിൽ ആയി…!\nകോൺഗ്രസ് പാർട്ടി പൂർണ്ണമായിട്ടും തീർന്നു പോകും ഈ വരാൻപോകുന്ന അസംബ്ലി ഇലക്ഷനിൽ. നല്ലൊരു ശതമാനം നേതാക്കളും ബിജെപിയിലേക്ക് കുടിയേറി\nമുഖ്യപ്രതിപക്ഷ പാർട്ടി ആണെങ്കിലും വരുന്ന തെരഞ്ഞെടുപ്പിൽ ഇപ്പോൾ കിട്ടിയ അത്രയും സീറ്റുപോലും കോൺഗ്രസ് പാർട്ടിക്ക് നിലനിർത്തുവാൻ സാധിക്കില്ല.\nസംസ്ഥാന കോൺഗ്രസ് കമ്മിറ്റിയുടെ ഓഫീസ് ഉണ്ട്. ഓഫീസിൽ നേതാക്കന്മാരോ പ്രവർത്തകരോ ഇല്ല…!\nകോൺഗ്രസ് ഭരണം നടത്തുന്നു. പ്രത്യേകിച്ച് ദേശീയ പ്രസക്തമല്ലാത്ത ഒരു സംസ്ഥാനം..!\nകോൺഗ്രസ് പിന്തുണയോടുകൂടി ഹേമന്ത് സോറൻ ഭരിക്കുന്നു.\nകോൺഗ്രസ് പാർട്ടി ഭരിക്കുന്നു. ഇവിടെ ഇന്നും കോൺഗ്രസ് ശക്തമാണ്…!\nഎല്ലാ രണ്ടു മാസവും കഴിയുമ്പോൾ കോൺഗ്രസ് പാർട്ടിയുടെ എം.എൽ.എമാരും നേതാക്കളും എവിടെയാണ് എന്ന് പ്രവചിക്കുവാൻ ബുദ്ധിമുട്ട്…!\nഇനി നിങ്ങൾ പറയൂ കോൺഗ്രസ് എങ്ങനെ ഇന്ത്യയിൽ അധികാരത്തിൽ വരും…?\nഒരിക്കലും വരികയില്ല എന്ന് അസന്നിഗ്ധമായി ഈയുള്ളവൻ പറയുന്നു…!


'പേജ് പ്രമുഖ്' പദ്ധതി കേരളത്തില് നടപ്പാക്കാനൊരുങ്ങി ബിജെപി; യോഗിയും അമിത് ഷായും കേരളത്തിലേക്ക് - BIGNEWSLIVE | Latest Malayalam News\nപേജ് പ്രമുഖ് മാരുടെ യോഗത്തില് പങ്കെടുക്കാന് ബിജെപി ദേശീയ അധ്യക്ഷന് അമിത് ഷാ യുപി മുഖ്യമന്ത്രി യോഗി ആദിത്യനാഥ് തുടങ്ങിയ ദേശീയ നേതാക്കള് കേരളത്തിലെത്തുമെന്നാണ് സൂചന.\nപത്തനംതിട്ട: യുപിയിലും ഗുജാറാത്തിലും പരീക്ഷിച്ച ‘പേജ് പ്രമുഖ്’ പദ്ധതി കേരളത്തില് നടപ്പാക്കാനൊരുങ്ങി ബിജെപി. വോട്ടര്‍പട്ടികയിലെ ഒരു പേജിന്റെ ചുമതല ഒരു പ്രവര്‍ത്തകന് നല്‍കി ആ വോട്ടര്‍മാരെ നിരന്തരം സന്ദര്‍ശിച്ച് വോട്ടുറപ്പിക്കുന്ന ‘പേജ് പ്രമുഖ്’ പദ്ധതി കേരളത്തിലും നടപ്പാക്കാനാണ് ബിജെപിയുടെ തീരുമാനം. പേജ് പ്രമുഖ് മാരുടെ യോഗത്തില് പങ്കെടുക്കാന് ബിജെപി ദേശീയ അധ്യക്ഷന് അമിത് ഷാ യുപി മുഖ്യമന്ത്രി യോഗി ആദിത്യനാഥ് തുടങ്ങിയ ദേശീയ നേതാക്കള് കേരളത്തിലെത്തുമെന്നാണ് സൂചന.\n14-ന് യുപി മുഖ്യമന്ത്രി യോഗി ആദിത്യനാഥ് തിരുവനന്തപുരം, ആറ്റിങ്ങല്, കൊല്ലം, പത്തനംതിട്ട മണ്ഡലങ്ങളിലെ ശക്തികേന്ദ്ര ഇന്‍ചാര്‍ജുമാരുടെ യോഗത്തിലും പത്തനംതിട്ടയിലെ പേജ് ഇന്‍ചാര്‍ജുമാരുടെ യോഗത്തിലും പങ്കെടുക്കുമെന്നാണ് പാര്‍ട്ടി വക്താവ് എംഎസ് കുമാര് അറിയിച്ചത്.\n22നെത്തുന്ന അമിത് ഷാ പാലക്കാട്, ആലത്തൂര്, മലപ്പുറം, പൊന്നാനി മണ്ഡലങ്ങളിലെ ശക്തികേന്ദ്ര ഇന്‍ചാര്‍ജുമാരുടെ യോഗത്തില് പങ്കെടുക്കും. 28-നാണ് നരേന്ദ്ര മോഡി ബൂത്തുതല പ്രവര്‍ത്തകരുമായി വീഡിയോ കോണ്‍ഫറന്‍സിലൂടെ സംസാരിക്കുന്നത്.\nവോട്ടര് പട്ടികയുടെ ഒരു പേജിന്റെ ഒരു വശത്ത് 30 പേരാണുള്ളത്. അഞ്ചോ ആറോ വീടുകളിലാകും ഈ വോട്ടുകള്. ഇവരുടെ ചുമതല മാത്രമാകും ഈ പേജ് പ്രമുഖിന്. നിരന്തര ഗൃഹസമ്പര്‍ക്കത്തിലൂടെ ഇവരുടെ വോട്ട് അനൂകൂലമാക്കി വോട്ട് ചെയ്യാന് എത്തിക്കുന്നതുവരെയാണ് ചുമതല.\nഉത്തര്‍പ്രദേശ്, ഗുജറാത്ത് തിരഞ്ഞെടുപ്പുകളില് ബിജെപി പരീക്ഷിച്ചതാണ് പേജ് പ്രമുഖ് പദ്ധതി. രാജസ്ഥാനില് നിയമസഭാ തെരഞ്ഞെടുപ്പില് ഒരു പേജിന് രണ്ടുപേര്‍ക്കായിരുന്നു ചുമതല.\nTags: amith shahKeralavisityogi adhithya nath\nആമി വേണോ.? കാര്‍ബണ് വേണോ.? സംസ്ഥാന ചലച്ചിത്ര അവാര്‍ഡിന് ചിത്രങ്ങള് പരിഗണിക്കുന്നതില് വന് പ്രതിസന്ധി\nഭര്‍ത്താവ് നാല് വര്‍ഷം മുന്‍പ് മരിച്ചു, മകന് ചെന്നൈയിലും വെച്ചും മരിച്ചു; ഏറ്റെടുക്കാന് ബന്ധുക്കള് ഇല്ലാതെ ഒരു മാസക്കാലമായി വയോധികയുടെ മൃതദേഹം മോര്‍ച്ചറിയില്!\nഭായി ഓര് ബെഹനോ ! നരേന്ദ്ര മോഡി മുന്‍പ് ഇങ്ങനെയാണ് സംസാരിച്ചിരുന്നത്, ഇപ്പോള് ഇങ്ങനെയും ; പ്രധാനമന്ത്രിയെ അനുകരിച്ച് രാഹുല് ഗാന്ധി,വൈറലായി വീഡിയോ\n‘കയ്യും വെട്ടും കാലും വെട്ടും വേണ്ടി വന്നാല് തലയും വെട്ടും’: കോണ്‍ഗ്രസ് പ്രവര്‍ത്തകന് ബജ്റംഗ് ദളിന്റെ വധഭീഷണി\nയുഎഇയില് മുന് വര്‍ഷം വിദേശ രാജ്യങ്ങളില് നിന്നും 140 വ്യാജ സര്‍ട്ടിഫിക്കറ്റുകള് പിടിച്ചെടുത്തു\nവന്യമൃഗ ആക്രമണം; സംസ്ഥാനത്ത് കഴിഞ്ഞ് പത്ത് വര്‍ഷത്തിനിടെ കൊല്ലപ്പെട്ടവരുടെ എണ്ണത്തില് ഇരട്ടി വര്‍ധന


Opinion | അഹമ്മദ് പട്ടേലിന്‍റെ ചാണക്യതന്ത്രങ്ങൾ; ചില ഡൽഹി ഓർമ്മകൾ | Ahmed Patels dungeon tactics; Some Delhi memories – News18 Malayalam\nOpinion | അഹമ്മദ് പട്ടേലിന്‍റെ ചാണക്യതന്ത്രങ്ങൾ; ചില ഡൽഹി ഓർമ്മകൾ\nയുവനിരയുമായി രാഹുല് ഗാന്ധി എത്തിയതോടെയാണ് കോണ്‍ഗ്രസിന്റെ ദേശീയ രാഷ്ട്രീയത്തില് അഹമ്മദ് പട്ടേലിന്റെ തന്ത്രങ്ങള്‍ക്ക് പ്രസക്തി നഷ്ടപ്പെട്ടത്. അധികം വൈകാതെ, കോണ്‍ഗ്രസിന്റെതന്നെ പ്രസക്തിയും ഇല്ലാതെയായി!\nLast Updated : November 25, 2020, 21:41 IST\nടി ജെ ശ്രീലാൽ\n2005 ഏപ്രില്. ദിവസം കൃത്യമായി ഓര്‍ക്കുന്നില്ല. ഏഷ്യാനെറ്റ് ന്യൂസില് ജോലി ചെയ്യന്ന കാലം. അന്ന് ഓഫീസില് നിന്ന് ഇറങ്ങിയത് യുപിഎ സര്‍ക്കാരിന്റെ കയറ്റിറക്ക് നയം റിപ്പോര്‍ട്ട് ചെയ്യാനeണ്.\nനയപ്രഖ്യാപനം നടക്കുന്ന വിജ്ഞാന് ഭവനിൽ വളരെ നേരത്തേ എത്തി. കേരളത്തില് നിന്നുള്ള മറ്റു മാധ്യമ പ്രവര്‍ത്തകര് എത്തുന്നതേയുള്ളു. ഇപ്പോള് ന്യൂസ്18ല് ഒപ്പമുള്ള സതീഷ് കുമാര് എത്തി. അന്ന് സതീഷ് കൈരളി ന്യൂസിലാണ്. കുശലം പറഞ്ഞിരിക്കുന്നതിനിടെ മൊബൈയില് ശബ്ദിച്ചു. 'എ.പി' ആണ്.\nഅഹമ്മദ് പട്ടേലിന് പല മാധ്യമപ്രവര്‍ത്തകരും അന്ന് നല്‍കിയിരുന്ന ചുരുക്കപ്പേരാണ് 'എ.പി'. എന്തോ പ്രധാനപ്പെട്ട വാര്‍ത്തയാണ് ആ വിളിക്ക് പിന്നില്. കൈരളി ടിവിയുടെ റിപ്പോര്‍ട്ടര് ഒപ്പമുള്ളപ്പോള് ഫോണ് എടുക്കണോയെന്ന് ഒന്ന് സംശയിച്ചു. പിന്നെ എടുത്തു. പ്രതീക്ഷിച്ചത് പോലെ അപ്പുറത്ത് അഹമ്മദ് ഭായി. രണ്ടേ രണ്ട് വാചകം. "തുമാര മുരളീധരന് കോ പാര്‍ട്ടി സേ നികാല് രഹാഹെ.." നിങ്ങളുടെ മുരളീധരനെ പാര്‍ട്ടിയില്‍നിന്ന് പുറത്താക്കുന്നു..! ആ വാചകം കേട്ട് അക്ഷരാര്‍ത്ഥത്തില് ഞെട്ടി.\nഇത്ര വലിയ തീരുമാനം കോണ്‍ഗ്രസ് പാര്‍ട്ടി എടുക്കുമോ? കെ.കരുണാകരനെ അങ്ങനെ പിണക്കാന് ഹൈക്കമാണ്ടിന് കഴിയുമോ? ആകെ ആശയക്കുഴപ്പം. എങ്കിലും ചോദിച്ചു..\n"അഹമ്മദ് ഭായി , കബ് കരേഗ.. ?\nഏക് ദോ ദിന്‍മേ.. രണ്ട് ദിവസത്തിനുള്ളില്. എന്നിട്ടും വിശ്വാസമായില്ല.\n"ക്യാ മേ ചലാസക്താ ഹൂ.. "\n"ഈ വാര്‍ത്ത ഞാൻ ചാനലില് കൊടുത്തോട്ടെ?"\n"അത് നിനക്ക് തീരുമാനിക്കാം…"\nഈ മറുപടിയാണ് അഹമ്മദ് പട്ടേലിന്റെ രാഷ്ട്രീയ തന്ത്രം.\nഎന്റെ അവിശ്വസനീയതയും ആശയക്കുഴപ്പവും കണ്ടതോടെ സതീഷ് കാര്യം തിരക്കി. ഇന്ന് പലപ്പോഴും റിപ്പോര്‍ട്ടര്‍മാര് ചെയ്യാത്ത ചിലകാര്യങ്ങള് ഞങ്ങള് അന്ന് ചെയ്യുമായിരുന്നു. സതീഷിനോട് കാര്യം പറഞ്ഞു. രണ്ടു പേര്‍ക്കും ആശയക്കുഴപ്പമായി. കേരളത്തിന്റെ ചുമതലയുള്ള എ.ഐ.സി.സി ജനറല് സെക്രട്ടറി അഹമ്മദ് പട്ടേല് തന്നെയാണ് ഇക്കാര്യം പ്രഖ്യാപിക്കേണ്ടത്. അതില് തര്‍ക്കമൊന്നുമില്ല. പക്ഷെ കേരളത്തില് പാര്‍ട്ടിയെ പിളര്‍പ്പിലെത്തിക്കുന്ന ഈ തീരുമാനം എ.ഐ.സി.സി എടുക്കുമോ?\nപുറത്താക്കാനല്ലെങ്കില് പിന്നെ എന്തിന് അഹമ്മദ് പട്ടേല് ഇങ്ങനെയൊരു കാര്യം പറയണം. അതായി പിന്നത്തെ ചോദ്യം. അന്നത്തെ എന്റെ മേധാവി കെ.പി.ജയദീപും ചോദിച്ചത് ഇതേ ചോദ്യം തന്നെ. ജയദീപ് കൂടി ധൈര്യം തന്നതോടെ രണ്ടും കല്‍പ്പിച്ചു വാര്‍ത്ത നല്‍കി. കാറ്റിന് തീ പിടിച്ചത് പോലെ വാര്‍ത്ത ആളിക്കത്തി. കേരളത്തില് നിന്ന് നിറുത്താതെ വിളി, കോണ്‍ഗ്രസ് നേതാക്കളുടെ.\nഅതില് ഒരു നേതാവ്, കരുണാകരന് വളര്‍ത്തി വലുതാക്കിയവരുടെ കൂട്ടത്തിലെ പ്രമുഖന്, എന്നോട് പറഞ്ഞു : "അത് നടക്കാന് പാടില്ല…"\nഅപ്പോള് ആ നേതാവ് തിരുത്തി. "അതല്ല, പുറത്താക്കല് നാളെയോ മറ്റന്നാളോ നടക്കാന് പാടില്ല. അതു കഴിഞ്ഞാല് കുഴപ്പമില്ല…"\nആ മറുപടി ഓര്‍ക്കുമ്പോള് ഇന്ന് ചിരി വരുന്നുണ്ടെങ്കിലും അന്ന് അമ്പരന്നു പോയി. 'എന്താ ഈ രണ്ട് ദിവസത്തെ കുഴപ്പ'മെന്ന ചോദ്യത്തിന് അദ്ദേഹം നല്‍കിയ മറുപടിയാണ് അതിലും കേമം. "കരുണാകരന്റെ വീട്ടിൽ ഒരു പ്രധാന ചടങ്ങ് നടക്കുന്നുണ്ട്. ആ ദിവസം തന്നെ മുരളീധരനെ പുറത്താക്കിയാല് അത് പാര്‍ട്ടിക്ക് ദോഷം ചെയ്യും. പ്രവര്‍ത്തകരുടെ വികാരം എതിരാകും."\nഇനി എന്തു ചെയ്യും? ഉടന് വന്നു നേതാവിന്റെ മറുപടി. "താന് തന്നെ അഹമ്മദ് പട്ടേലിനോട് ഇക്കാര്യം പറയണം…"\nനേരിട്ട് പറയുന്നതല്ലെ നല്ലതെന്നു ചോദിച്ചെങ്കിലും അദ്ദേഹം ഒഴിഞ്ഞുമാറി. ഒടുവില് അഹമ്മദ് പട്ടേലിനെ വിളിച്ചു. ഫോണ് എടുത്ത പാടെ ആദ്യത്തെ ചോദ്യം "തുമാര കേരള് മേം ക്യാഖബര് ഹേ.."\n"നിന്റെ കേരളത്തില് എന്താണ് വാര്‍ത്ത?" 'താങ്കളുണ്ടാക്കിയ വാര്‍ത്ത തകര്‍ക്കുന്നു' എന്ന് മറുപടി നല്‍കി. മറുഭാഗത്ത് നിന്ന് പ്രതികരണമൊന്നുമില്ല. ഞാന് ഒന്നു പേടിച്ചു. അഹമ്മദ് ഭായി പരീക്ഷിച്ചതാണോ? ബ്രേക്കിങ് ന്യൂസും പ്രതികരണങ്ങളും ചാനലില് തകര്‍ക്കുകയാണ്. അപ്പോഴേക്കും മറുപടി വന്നു : "ചിലത് ചെയ്യാതെ പറ്റില്ല…"\nകേരളത്തിലെ നേതാവിന്റെ ആശങ്ക ഞാന് കൈമാറി. ആലോചിക്കാന് പോലും നില്‍ക്കാതെ അദ്ദേഹം മറുപടി നല്‍കി. "നാളെ അല്ലങ്കില് മറ്റന്നാൾ. അതുമല്ലെങ്കില് അതിന് അടുത്ത ദിവസം…"\nപക്ഷെ ആ തീരുമാനത്തില് അഹമ്മദ് പട്ടേലിന് സംശയമോ ആശങ്കയോ ഉണ്ടായിരുന്നില്ല. സാധാരണ സമയം നല്‍കി പ്രശ്‌നങ്ങള്‍ക്ക് സ്വയം പരിഹാരമുണ്ടാകട്ടെ എന്ന് കാത്തിരിക്കുന്ന കോണ്‍ഗ്രസ് നേതൃത്വത്തിനും അഹമ്മദ് പട്ടേലിനും ഇക്കാര്യത്തില് ഒരു ആശയകുഴപ്പവുമില്ലായിരുന്നു. അത് നേരത്തെ തീരുമാനിച്ച് ഉറപ്പിച്ച നടപടിയായിരുന്നു!\nമുരളീധരനെ പുറത്താക്കിയ തന്ത്രം\nആ നടപടി പ്രഖ്യാപിക്കാന് പിന്നെ ചില ദിവസങ്ങള് എടുത്തു. ആ ദിവസങ്ങളിലെല്ലാം ഡല്‍ഹിയിലെ മുതിര്‍ന്ന പത്ര പ്രവര്‍ത്തകര് കാണുമ്പോഴൊക്കെ ചോദിക്കുമായിരുന്നു "ഇന്നുണ്ടാകുമോ നടപടി?" ചിലരോട് കാരണം വിശദീകരിക്കാന് ശ്രമിച്ചു. മറുപടി അതിലും വലിയ പരിഹാസമായിരുന്നു. പത്ര പ്രവര്‍ത്തകരുടെ കോട്ടയില് കടന്നുകയറിയ ടിവി ചാനലുകളോട് അന്ന് ചിലര്‍ക്ക് ആ ദഹനക്കേടുണ്ടായിരുന്നു. മൂന്നോ നാലോ ദിവസം കഴിഞ്ഞ് പ്രഖ്യാപനം വന്ന ശേഷമാണ് അത് അവസാനിച്ചത്. പിന്നീട് അഹമ്മദ് ഭായിയെ കണ്ടപ്പോള് ആദ്യം ചോദിച്ചത് 'എന്തുകൊണ്ട് കെ.മുരളീധരന്' എന്നാണ്. പ്രതിസന്ധികള്‍ക്ക് തുടക്കവും നേതൃത്വവും നല്‍കിയ കെ.കരുണാകരനെ എന്തേ ഒഴിവാക്കി?\nകരുണാകരനെ പുറത്താക്കിയാല് അത് പ്രവര്‍ത്തകരുടെ കടുത്ത പ്രതിഷേധത്തിന് ഇടയാക്കും. കെ.മുരളീധരനെ പുറത്താക്കിയാല് അതുണ്ടാകില്ല. മാത്രവുമല്ല കെ.മുരളീധരനെ പാര്‍ട്ടിയില് നിന്ന് പുറത്താക്കിയാല് കെ.കരുണാകരന് സ്വയം പുറത്തു പോകും. ആ ബുദ്ധി ഫലിച്ചു. മകനെ പുറത്താക്കിയതിന് പിന്നാലെ കരുണാകരനും പാര്‍ട്ടി വിട്ടു.\nഇന്ത്യന് രാഷ്ട്രീയം തീരെ പരിചിതമല്ലാതിരുന്ന കാലത്താണ് സോണിയഗാന്ധി കോണ്‍ഗ്രസ് പ്രസിഡണ്ടായത്. അന്ന് അംബിക സോണിയായിരുന്നു ഉപദേശക. അംബികാ സോണിയുടെ ഉപദേശത്തിനെതിരെ കടുത്ത വിമര്‍ശനം ഉയര്‍ന്നപ്പോഴാണ് അഹമ്മദ് പട്ടേലിനെ രാഷ്ട്രീയകാര്യ സെക്രട്ടറിയായി നിയോഗിച്ചത്. അഹമ്മദ് പട്ടേല് ദേശീയ മാധ്യമ പ്രവര്‍ത്തകര്‍ക്ക് പ്രിയപ്പെട്ടവനായിരുന്നു. പക്ഷെ ക്യാമറയ്ക്ക് മുന്നില് നില്‍ക്കാന് കിട്ടില്ല. വാര്‍ത്തയില്‍നിന്ന് ഒഴിഞ്ഞുമാറിയുള്ള ആ രാഷ്ട്രീയമാണ് അഹമ്മദ് പട്ടേലിനെ കോണ്‍ഗ്രസ് പ്രസിഡണ്ടിനേയും യുപിഎ സര്‍ക്കാരിനെയും നിയന്ത്രിക്കുന്ന ബുദ്ധികേന്ദ്രമാക്കിയതും. അന്ന് അഹമ്മദ് പട്ടേലിനെ 'അഹമ്മദ് ഭായി' എന്ന് വിളിക്കുന്ന മലയാള മാധ്യമ പ്രവര്‍ത്തകര് കുറവായിരുന്നു. അധികം ഇല്ലെന്ന് തന്നെ പറയാം. അദ്ദേഹം കേരളത്തിന്റെ ചുമതലയിലേക്ക് വന്ന ശേഷമാണ് ആ പ്രദേശിക ബന്ധം വലുതായത്. നേതാക്കളും പാര്‍ട്ടി പ്രവര്‍ത്തകരും പറയുന്നതിനപ്പുറമുള്ള കേരളത്തിലെ വിശേഷങ്ങള് അറിയാനായിരുന്നു അദ്ദേഹം ആ ബന്ധങ്ങള്‍ക്ക് തുടക്കമിട്ടത്. ഉച്ച കഴിഞ്ഞാണ് അഹമ്മദ് പട്ടേല് സജീവമാകുന്നത്. പിന്നീട് അദ്ദേഹത്തിന്റെ കൂടിയാലോനകളും ചര്‍ച്ചകളും പാതിരാത്രി കഴിഞ്ഞും നീളും.അന്ന് കേരളത്തിലെ സ്ഥാനാര്‍ത്ഥി നിര്‍ണ്ണയങ്ങളെല്ലാം ഇതേ രീതിയിലായിരുന്നു. ചിട്ടവിടാതെ ജീവിക്കുന്ന എ.കെ.ആന്റണി പോലും പാതിരാത്രി കഴിഞ്ഞും 23 മദര് തെരേസ ക്രസന്റിലെ അഹമ്മദ് പട്ടേലിന്റെ വീട്ടില് ഉണര്‍ന്നിരുന്നു ചര്‍ച്ച ചെയ്തിരുന്നു. ആ ചര്‍ച്ചകള് തുടര്‍ന്നപ്പോള് കേരളത്തിലെ നേതാക്കള് അദ്ദേഹത്തിന് ഒരു ഓമനപേരിട്ടു, 'പാതിര പട്ടേല്'. രാജീവ് ഗാന്ധി തുടങ്ങിവച്ച ശീലമാണ് അഹമ്മദ് പട്ടേല് തുടര്‍ന്നത്. പ്രധാനമന്ത്രിയായതോടെ പാര്‍ട്ടികാര്യങ്ങളിലെ ചര്‍ച്ചകള് രാജീവ് ഗാന്ധി പാതിരാത്രിയിലേക്ക് മാറ്റിയിരുന്നു.\nAlso Read- Ahmed Patel Passes Away | 'പകരം വയ്ക്കാനില്ലാത്ത സഖാവ്; വിശ്വസ്തനായ സഹപ്രവർത്തകനും സുഹൃത്തും': അഹമ്മദ് പട്ടേലിനെ അനുസ്മരിച്ച് സോണിയ ഗാന്ധി\nസോണിയ ഗാന്ധിയുടെ അതിവിശ്വസ്തനായിരുന്നു അഹമ്മദ് പട്ടേലെങ്കിലും ആ വിശ്വാസത്തില് വിള്ളല് വീണിട്ടുണ്ട്. ഗുജറാത്തില് നിന്നുള്ള അഹമ്മദ് പട്ടേലിന് വലിയ പ്രതിസന്ധിയുണ്ടായ ഒരു സംഭവം ഗുജറാത്തില്‍നിന്ന് തന്നെയുള്ള മറ്റൊരു നേതാവിന്റെ നടപടിയായിരുന്നു. അഹമ്മദ് പട്ടേലിന്റെ എതിര് ചേരിയിലായിരുന്നു മാധവ് സിങ് സോളങ്കിയെന്ന മുതിര്‍ന്ന ഗുജറാത്തി കോണ്‍ഗ്രസ് നേതാവ്. അഹമ്മദ് പട്ടേലിന്റെ ഉപദേശം മറികടന്ന് സോണിയഗാന്ധി മാധവ് സിങ് സോളങ്കിയെ അനുകൂലിച്ചു. പൊട്ടിത്തെറിച്ച അഹമ്മദ് പട്ടേല് കോണ്‍ഗ്രസ് പ്രസിഡണ്ടിന്റെ രാഷ്ട്രീയകാര്യ സെക്രട്ടറി സ്ഥാനം രാജിവച്ചു. സോണിയഗാന്ധിയാകട്ടെ കൈയ്യോടെ രാജി സ്വീകരിക്കുകയും ചെയ്തു. ആകെ പ്രതിസന്ധിയിലായ അഹമ്മദ് പട്ടേലിനെ അന്ന് രക്ഷിച്ചത് പ്രവര്‍ത്തകസമിതിയില് അദ്ദേഹത്തോടൊപ്പമുള്ള നേതാക്കളായിരുന്നു. സോണിയഗാന്ധിയെ അവര് അനുനയിപ്പിച്ചു. അഹമ്മദ് പട്ടേല് വീണ്ടും രാഷ്ട്രീയകാര്യ സെക്രട്ടറിയുമായി.\nബിജെപിയുടെ ബുദ്ധികേന്ദ്രം അമിത്ഷായ്ക്കെതിരെവരെ ചാണക്യ തന്ത്രം മെനഞ്ഞ് വിജയം കണ്ട ചരിത്രവും അഹമ്മദ് പട്ടേലിന് മാത്രം അവകാശപ്പെട്ടത്. സ്വന്തം രാജ്യസഭാ തിരഞ്ഞെടുപ്പിലാണ് അഹമ്മദ് പട്ടേലിന്റെ ആ രാഷ്ട്രീയ മെയ് വഴക്കം കണ്ടത്. അമിത്ഷാ നേരിട്ടിറങ്ങി കോണ്‍ഗ്രസ് എംഎല്‍എമാരെ ബിജെപി പാളയത്തിലെത്തിച്ചിട്ടും അഹമ്മദ് പട്ടേല് വിജയിച്ചു. തിരഞ്ഞെടുപ്പ് നിയമങ്ങളിലെ കുരുക്കുകളുപയോഗിച്ചുള്ള കളിയിലൂടെയാണ് അമിത്ഷായുടെ മാസ്റ്റര് ഗെയിം അഹമ്മദ് പട്ടേല് മറികടന്നത്. യുവനിരയുമായി രാഹുല് ഗാന്ധി എത്തിയതോടെയാണ് കോണ്‍ഗ്രസിന്റെ ദേശീയ രാഷ്ട്രീയത്തില് അഹമ്മദ് പട്ടേലിന്റെ തന്ത്രങ്ങള്‍ക്ക് പ്രസക്തി നഷ്ടപ്പെട്ടത്. അധികം വൈകാതെ, കോണ്‍ഗ്രസിന്റെതന്നെ പ്രസക്തിയും ഇല്ലാതെയായി!\nFirst published: November 25, 2020, 21:38 IST\nAhamed PatelAhamed Patel Passes awaycongressHigh commandsonia gandhiUPA government


വാള പൊട്ടിച്ച 'വലയും' കുടം പുളിയിട്ടു വച്ച 'കറിയും'| Meen Kadhakal 3| Vala Meen Curry Recipe| Vala Meen Curry| Kerala Recipes| Malayalam Food Stories| fish stories | Mathrubhumi Online\nവാള പൊട്ടിച്ച 'വലയും' കുടം പുളിയിട്ടു വച്ച 'കറിയും'\nAugust 12, 2017, 10:35 AM IST\nവാള മീനെ നീ കണ്ടിട്ടുണ്ടോടാ? രാവിലെ അല്‍പ്പം വൈകി കണ്ണും തിരുമ്മി എഴുന്നേറ്റ എന്നോട് അമ്മച്ചിയുടെ (വല്യമ്മച്ചി) ചോദ്യം. തലേ ദിവസം അച്ചാച്ചനും ഉപ്പാപ്പന്മാരും ഊത്ത പിടിക്കാന് പോയിട്ടുണ്ടായിരുന്നു. മാടപ്പള്ളിയിലെ ജീവിതം രണ്ടാം വര്‍ഷമായതോടെ ഒരു വിധം നാടന് മീനുകളെയൊക്കെ കണ്ടാല് തിരിച്ചറിയാവുന്ന വിധം വിദഗ്ധനായിക്കഴിഞ്ഞിരുന്നു ഞാന്. വരാലിന് മഞ്ഞ നിറം, കാരിക്ക് കറുത്ത നിറവും വിഷം കുത്തുന്ന ചെറിയകൊമ്പും, മുശിക്ക് തലയില് നിന്ന് മൂന്നോ നാലോ ജോഡി ചെറിയ മീശകള്. കാതരമായ കുഞ്ഞിക്കണ്ണുകളുമായി കിടക്കുന്ന പള്ളത്തികള്. കുറുവാപ്പരലിനെ ഇപ്പോള് ഏതുറക്കത്തിലും കണ്ടാല് തിരിച്ചറിയാവുന്ന വിധം പണ്ഡിതനായിക്കഴിഞ്ഞു. പക്ഷേ വാള! ഇതുവരെ അങ്ങനെയൊരു മീനെ കണ്ടിട്ടില്ല.\nനീ അടുക്കള മുറ്റത്തോട്ടു വാടാ, വീണ്ടും അമ്മച്ചിയുടെ വിളി. വടക്കുവശത്തെ മുറിയും കടന്ന് അടുക്കളയിലെ രണ്ടു പാത്രങ്ങളും തട്ടിമറിച്ചിട്ട് ആറാം ക്ലാസുകാരന് വെളിയിലിറങ്ങി. പിന്നാലെ അമ്മച്ചിയും വന്നു. അവിടെ വലിയൊരു ചെമ്പേട്ടിയില് മുട്ടനൊരു മീന് കിടക്കുന്നു. കണ്ടാല് തന്നെ പേടിവരും. തലയ്ക്കു താഴെ വെട്ടുകൊണ്ട പാടുമുണ്ട്. പേടിയുണ്ടെങ്കിലും ഇവനെ വറുത്ത് തിന്നുന്ന കാര്യമോര്‍ത്തപ്പോള് വായില് വെള്ളമൂറാന് തുടങ്ങി.\nഎന്തെങ്കിലും ചോദിക്കുന്നതിന് മുമ്പ് വീണ്ടും അമ്മച്ചിയുടെ ഇടപെടല്, എടാ നീയാ പരിയമ്പുറത്തിരിക്കുന്ന (വീടിന്റെ പിന്നാമ്പുറം) വലയൊന്നു പോയി നോക്കിക്കേ, വാളയെ കണ്ട് മയങ്ങി നിന്നിരുന്ന ഞാന് മനസില്ലാ മനസോടെ പരിയമ്പുറത്തേക്ക് നടന്നു. അവിടെ മീനെ ഒറ്റിപ്പിടിക്കുന്ന ഒറ്റാലിനടുത്ത് വീശുവല പൊട്ടിപ്പൊളിഞ്ഞു കിടപ്പുണ്ട്.\nവീണ്ടും അമ്മച്ചിയുടെ അടുത്തേക്ക് ഓടി. വലയെങ്ങനയാ അമ്മച്ചീ പൊട്ടിയത്? എന്നാ പറയാനാടാ... ഈ വാളയുടെ പരാക്രമമാ വല പൊട്ടിച്ചത്. കണ്ടോടാ ഇവന്റെ വലുപ്പം. രണ്ടര രണ്ടേമുക്കാല് കിലോ വരും. ഇതൊന്നും വലയ്ക്കകത്തു നിക്കുകേല. നിന്റെ അച്ചാച്ചനും ഉപ്പാപ്പന്മാരും ഒരു പോലെ ശ്രമിച്ചിട്ടാ ഇവനെ കിട്ടിയത്. എന്നാലും വല പോയതൊരു സങ്കടമായിപ്പോയി. എങ്ങനാ അമ്മച്ചീ ഇതിനെ പിടിച്ചത്. വലയിട്ടു പിടിച്ചാലെങ്ങനെയാ മീന്റെ തല മുറിയുന്നത്, പത്തുവയസ്സുകാരന്റെ സംശയങ്ങള് അവസാനിക്കുന്നില്ല.\nകണ്ണോട്ട (മാടപ്പള്ളി പഞ്ചായത്തിന്റെ അതിര്‍ത്തി, തെങ്ങണ- ചങ്ങനാശ്ശേരി റൂട്ടില്) പാലത്തിന്റെ അവിടുത്തെ കണ്ടത്തില് വച്ചാ ഇതിനെ കിട്ടിയത്. നിന്റെ ഉപ്പാപ്പന് (ജോപ്പച്ചന്) തോടിനടുത്തുള്ള കണ്ടത്തില് വീശുകയായിരുന്നു. കുറച്ചു പരലിനെയൊക്കെ കിട്ടി. അതുകഴിഞ്ഞാണ് ഇവനെക്കണ്ടത്. വാളയെന്നു വച്ചാല് അവന് ഹരമാ. കുടംപുളിയിട്ടു വച്ച വാളക്കറി. വെട്ടിച്ചാടുന്ന വാളയെക്കണ്ടപ്പോള് അത് വലയില് നില്‍ക്കു എന്നൊന്നും ചിന്തിച്ചില്ല. വലയ്ക്കു വീശി. ഇത്രയും വലുപ്പമുള്ള വാള വലേ കിടക്കുമോ അത് വലയ്ക്കകത്തു കിടന്ന് രണ്ടു ചാട്ടവും തുള്ളലും. വലയുടെ ഒരു വശം പൊട്ടി. കുറച്ച് വണ്ണക്കൂടുതലുള്ള ഉപ്പാപ്പന് ബാലന്‍സ് തെറ്റി കണ്ടത്തിലും വീണു. വാള വലയില് നിന്ന ചാടിപ്പോകുന്ന സ്ഥിതിയായി.\n'വാള ചാടിപ്പോകുന്നേ... ഓടി വായോ' കിടന്ന കിടപ്പില് ഉപ്പാപ്പന് കൂടെയുള്ളവരെ വിളിച്ചു. ഉടനെ തന്നെ അച്ചാച്ചനും ബാക്കിയുള്ളവരും ഓടിയെത്തി. പെട്രോ മാക്സിന്റെ വെളിച്ചത്തില് നോക്കുമ്പോള് വലയില് നിന്ന് കുതിച്ചു ചാടാനൊരുങ്ങുന്ന വാള 'ഭീകരന്'. നിന്റെ അച്ചാച്ചന്റെ കൈയിലായിരുന്നു വെട്ടുകത്തി. ഒട്ടും മടിച്ചില്ല വാളയുടെ നേരെ ആഞ്ഞു വീശി. പൊങ്ങിച്ചാടിയ വാളയുടെ തലയ്ക്കു തന്നെ വെട്ടുകിട്ടി. അതോടെ അവന്റെ ശൗര്യവും അടങ്ങി. വൈകാതെ അതിനെ ചാക്കിലാക്കുകയും ചെയ്തു, അമ്മച്ചി വിവരണം നിര്‍ത്തി എന്നെ നോക്കി.\nഎടാ ഇന്നലെ ഇഷ്ടം പോലെ മീന് കിട്ടി. പരലും കാരിയും മുശിയുമൊക്കെ കിട്ടി. അതൊക്കെ നിന്റെ ഉപ്പാപ്പന്മാര്‍ക്കു കൊടുത്തു. വാളയെ നമ്മളും എടുത്തു. പിന്നെ കറിവയ്ക്കുമ്പം അവര്‍ക്കു കുറച്ച് കൊടുത്താല് മതി. എടാ ഈ വാള ഒരു ഭയങ്കരനാ, അമ്മച്ചി വാളയെക്കുറിച്ചുള്ള വിവരണം തുടര്‍ന്നു, ഇതിന്റെ വായ നിറയെ ചെറിയ പല്ലുണ്ട്. അബദ്ധത്തിലെങ്ങാനും ഇതിന്റെ കടികൊണ്ടാല് അവിടുത്തെ ദശയും കൊണ്ടേ പോകൂ. അതു കേട്ട് ഞാന് ഒന്നുകൂടെ പേടിയോടെ വാളയെ നോക്കി.\nവേണ്ടമ്മച്ചീ ഇതിനെ കറിവയ്ക്കണ്ട. പൊരിച്ചാ മതി..., പൊരിച്ച മീനിന്റെ ഇഷ്ടക്കാരനായ ഞാന് ചിണുങ്ങി. ഉടനെ വന്നു അമ്മച്ചിയുടെ മറുപടി, എടാ മണ്ടച്ചാരേ... വാള അത്ര രുചിയുള്ള മീനൊന്നുമല്ല. ദശയ്ക്ക് ഉറപ്പുമില്ല. വളവളാ കിടക്കും. അതുകൊണ്ട് ആരും ഇതിനെ വറുക്കാറില്ല. കറിവയ്ക്കുകയാണ് ചെയ്യുന്നത്. അതും നല്ല മുളകരച്ച് കുടംപുളിയുമൊക്കെയിട്ട്. അതു നിന്റെ അമ്മ ഉണ്ടാക്കിക്കൊള്ളും. ചോറില് ചുവന്ന മീന്‍ചാറൊഴിച്ച് കുഴച്ച് ഉണ്ണുന്നതിന്റെ ആ രുചി ഓര്‍ത്ത് ഞാന് മയങ്ങി നില്‍ക്കേ അമ്മയുടെ ഒച്ച ഉയര്‍ന്നു.\nരാവിലെ മീനും കണ്ടു വായുംപൊളിച്ചു നില്‍ക്കുകയാണോ. നിനക്ക് സ്‌കൂളിലൊന്നും പോകണ്ടേ, അപ്പോഴാണ് ഞാന് ഓര്‍ത്തത്. ഇന്ന് പഠിത്തമുള്ള ദിവസമാണല്ലോ. ഓ ഇനി മീന് കറികൂട്ടണമെങ്കില് സ്്കൂള് വിട്ട് വരണം. അത്താഴത്തിന് (രാത്രിഭക്ഷണം) മീന് കറികൂട്ടി ചോറുണ്ണാം. മനസില്ലാ മനസോടെ ഞാന് പല്ലു തേക്കാനായി കിണറ്റിന് കരയിലേക്ക് നടന്നു. രണ്ടു വര്‍ഷം മുമ്പ് തിരുവനന്തപുരത്ത് താമസം തുടങ്ങിയപ്പോഴാണ് വാള എന്നെ പറ്റിച്ചത്. മീന്‍കാരന് വാളയുണ്ടെന്ന് പറയുന്നത് കേട്ട് ഓടിച്ചെന്നപ്പോള് കണ്ടത് നല്ല നീളന് പാമ്പാടകള്. ഞങ്ങളുടെ നാട്ടിലെ പാമ്പാടയാണ് ഇവിടുത്തെ വാളകള്. എന്നാലും എന്റെ വാളേ...\n'വാള' കുടംപുളിയിട്ട് കറിവച്ചത്\nചേരുവകള്‍വാള മീന്‍വൃത്തിയാക്കിയത് - അരക്കിലോവെളിച്ചെണ്ണ- 15 മില്ലികടുക്- ഒരു ടീസ്പൂണ്‍കറിവേപ്പില- രണ്ടു തണ്ട്ചെറിയ ഉള്ളി- അഞ്ച് അല്ലി (ചെറുതായി അരിഞ്ഞത്)ഇഞ്ചി - 20 ഗ്രാംവെളുത്തുള്ളി - 30 ഗ്രാംമുളക് - രണ്ട് ടേബിള് സ്പൂണ്‍മഞ്ഞള് - ഒരു ടീസ്പൂണ്‍കുടംപുളി - 20 ഗ്രാം(കഴുകി ചെറുചൂടുവെള്ളത്തില് (150എം.എല്) മുക്കി വയ്ക്കുക) ഉലുവാപ്പൊടി - രണ്ടു ഗ്രാം, ഉപ്പ് - പാകത്തിന്\nതയ്യാറാക്കുന്ന വിധം മണ്‍ചട്ടിയില് എണ്ണ നല്ലവണ്ണം ചൂടാക്കിയ ശേഷം കടുക്, കറിവേപ്പില, ചെറിയ ഉള്ളി എന്നിവ ഇട്ട് മൂപ്പിക്കുക. ഇതില് ഇഞ്ചിയും വെളുത്തുള്ളിയും പേസ്റ്റായി അരച്ചത് ഇടുക. ഇത് മൂത്തതിനുശേഷം മുളക് പൊടിയും മഞ്ഞള്‍പൊടിയും അല്‍പ്പം വെള്ളത്തില് ചാലിച്ച് ഇതിലേക്ക് ഒഴിക്കുക. തുടര്‍ന്ന് ഉലുവാപ്പൊടിയും ഇട്ട് മൂപ്പിക്കുക. ഇതിലേക്ക് കുടംപുളിയും വെള്ളവും ഒഴിക്കുക. ഇതിലേക്ക് മീന് കഷണങ്ങള് ഇടുക. ചെറു തീയില് പരമാവധി എട്ടു മിനിറ്റ് വേവിക്കുക.\nപാചകവിധി - ബിജീഷ് തോമസ് (ഫ്രീ ലാന്‍ഡ് ഷെഫ് ആന്‍ഡ് കണ്‍സള്‍ട്ടന്റ്)\nകൂടുതല് മീന് കഥകള് വായിക്കാം വഴുതിപ്പോയ വരാലുകളും വിലയ്ക്കു വാങ്ങിയ അടികളുംപെട്രോമാക്‌സിന്റെ വെളിച്ചവും ചട്ടിയിലെ മീനുകളും


21 Mar, 2019 at 02:13 AM\nകുവൈത്തിൽ ഇനി മുതൽ സന്ദര്‍ശക വിസയുടെ കാലാവധിക്ക് അപേക്ഷകന്റെ ശമ്പളം മാനദണ്ഡമാക്കും. ആഭ്യന്തരമന്ത്രാലയത്തിലെ താമസകാര്യ അണ്ടര്‍സെക്രട്ടറിയാണ് വിവിധ ഗവർണറേറ്റുകളിലെ താമസകാര്യ വകുപ്പുകൾക്ക് ഇത് സംബസിച്ച നിർദേശം നൽകിയത്.\nകുവൈത്തിൽ ഇഖാമയുള്ള വിദേശികളുടെ ജീവിത പങ്കാളി, കുട്ടികൾ, യൂറോപ്യൻ രാജ്യങ്ങളിലെ പൗരൻമാർ എന്നിവരുടെ സന്ദർശക വിസ കാലാവധി മൂന്നു മാസമായിരിക്കും. കൊമേഴ്സ്യൽ സന്ദർശകർക്കും, പ്രവാസിയുടെ ഭാര്യയും കുട്ടികളും ഒഴികെയുള്ളയുള്ളവർക്കും വിസക്ക് ഒരുമാസത്തെ കാലാവധി മാത്രമാണ് അനുവദിക്കുക.\nസഹോദരങ്ങളുടെ സന്ദർശന വിസക്കും പരമാവധി 30 ദിവസമാണ്\nകാലപരിധി. സ്പോൺസറുടെ ജോലിയും സാഹചര്യങ്ങളും സന്ദർശനത്തിന്റെ ഉദ്ദേശ്യവും അനുസരിച്ച് എമിഗ്രേഷൻ മാനേജർക്ക്\nവിസ കാലാവധി വെട്ടിക്കുറക്കാൻ അവകാശമുണ്ടാവും. ഭാര്യ, കുട്ടികൾ, രക്ഷിതാക്കൾ എന്നിവരുടെയെല്ലാം വിസ കാലാവധി എമിഗ്രേഷൻ മാനേജറുടെ വിവേചനാധികാര പരിധിയിൽ വരും. വിദേശികൾക്ക് രക്ഷിതാക്കളെ സന്ദർശക വിസയിൽ കൊണ്ടു വരണമെങ്കിൽ കുറഞ്ഞത്\n500 ദിനാർ ശമ്പളം വേണം. അതേസമയം, ഭാര്യയെയും കുട്ടികളെയും കൊണ്ടുവരാൻ 250 ദിനാർ ആണ് ശമ്പള പരിധി.


തരംഗങ്ങളുടെ ആവൃത്തി – Palathully\nViswa Prabha January 23, 2018 September 3, 2018\nഎഴുതിയത് : Viswa Prabha January 23, 2018 September 3, 2018\nഒരു സെക്കൻഡിൽ എത്ര പ്രാവശ്യം ഒരു നിശ്ചിതതാളം ആവർത്തിക്കുന്നു എന്നതിന്റെ അളവാണു് ആവൃത്തി. സെക്കൻഡിൽ എത്ര ആവർത്തനം എന്ന എണ്ണമാണു് അതിന്റെ യൂണിറ്റ്. ആ യൂണിറ്റിന്റെ പേരു് ഹെർട്സ്.\nപേരു കേൾക്കുമ്പോൾ തോന്നുന്നത്ര സങ്കീർണ്ണമൊന്നുമല്ല ഹെർട്സ്. ഒരു പാവം യൂണിറ്റാണതു്. സെക്കൻഡിൽ ഇത്ര പ്രാവശ്യം എന്നു മാത്രമേ അതിനർത്ഥമുള്ളൂ.\nതുടർച്ചയായി, ക്രമമായി സഞ്ചരിച്ചുകൊണ്ടിരിക്കുന്ന തരംഗങ്ങൾക്കു് എടുത്തുപറയേണ്ട ഒരു പ്രത്യേകതയുണ്ടു്. അവയ്ക്കു് നിശ്ചിതമായ ഒരു ആവർത്തനതാളം ആവൃത്തി അഥവാ ഫ്രീക്വൻസി (f) ഉണ്ടായിരിക്കും.\nഅങ്ങനെ നിശ്ചിതമായ താളമുള്ള തരംഗത്തിനു് നിശ്ചിതമായ ഒരു തരംഗനീളവും കാണും. തരംഗനീളത്തെ ലേംഡ (lambda λ) എന്ന ചിഹ്നം കൊണ്ടാണു് പൊതുവേ സൂചിപ്പിക്കുന്നതു്.\nഅത്രതന്നെ പ്രധാനമായി, ആ ഒരു താളത്തിനു് കൃത്യമായി പൊരുത്തപ്പെടുന്ന ഒരു ഊർജ്ജനിലയും (e) കാണും.\nതരംഗങ്ങളുടെ താളം (ഫ്രീക്വൻസി), നീളം, വേഗം (v) എന്നിവയെ അന്യോന്യം ബന്ധപ്പെടുത്താൻ പറ്റും. ഇതിൽ ഏതെങ്കിലും രണ്ടെണ്ണം അറിഞ്ഞാൽ മൂന്നാമത്തേതു് കണ്ടുപിടിക്കാം.\nതവള ചാടുന്നതുപോലെയാണു് തരംഗങ്ങൾ സഞ്ചരിക്കുന്നതെന്നു കരുതുക. ചില തവളകൾ നീളം കൂടിയ കുറച്ചുചാട്ടം കൊണ്ടു് ലക്ഷ്യത്തിലെത്തുന്നു. മറ്റു ചില തവളകൾ നീളം കുറഞ്ഞ കുറേ കൂടുതൽ തവണ ചാടിയും എന്നും സങ്കൽപ്പിക്കുക. രണ്ടു തവളകളും ഒരേ സമയം കൊണ്ടു് ലക്ഷ്യത്തിലെത്തുകയും വേണം. അതായതു് അവയുടെ വേഗം ഒരുപോലെയിരിക്കണം.\nഅങ്ങനെ വരുമ്പോൾ ഓരോ തവളയുടേയും ചാട്ടത്തിന്റെ നീളത്തെ തരംഗദൈർഘ്യമെന്നും (λ) ഒരു സെക്കൻഡിൽ ചാടുന്ന ചാട്ടങ്ങളുടെ എണ്ണത്തെ ആവൃത്തി (f) എന്നും പറയാം.\nആവൃത്തി X തരംഗദൈഘ്യം = പ്രവേഗം\nഅല്ലെങ്കിൽ, fλ = v\nതരംഗങ്ങൾ ഏതൊക്കെ തരത്തിലാവാം? വാസ്തവത്തിൽ പലതരം തരംഗങ്ങളൊന്നുമില്ല. ശബ്ദം, വെള്ളത്തിലെ അലകൾ, ഗിത്താറിലെ കമ്പികൾ, ചാഞ്ചാടിക്കൊണ്ടിരിക്കുന്ന പാലത്തിന്റെ ആട്ടം, ക്ലോക്കിലെ പെൻഡുലം എന്നിവയെ ഒക്കെ ഒരേ തരംഗസങ്കൽപ്പത്തിന്റെ വിവിധരൂപങ്ങളായി കാണാം. ഇവയെയെല്ലാം ഒറ്റ ഇനമായി കണക്കാക്കി യാന്ത്രിക തരംഗങ്ങൾ എന്നു വിചാരിക്കാം. ഒരേ തരം കണക്കുകൾ അവയിലൊക്കെ ഉപയോഗിക്കുകയുമാവാം.\nഇവ കൂടാതെ, മറ്റൊരു തരം തരംഗങ്ങളുമുണ്ടു്. അവയാണു് വൈദ്യുതകാന്തികതരംഗങ്ങൾ. (Electromagnetic waves).\nറേഡിയോ, മൊബൈൽ ഫോൺ, സാറ്റലൈറ്റ് തുടങ്ങിയവയുടെ സിഗ്നലുകൾ, പ്രകാശം, റേഡിയേഷൻ രൂപത്തിലുള്ള ചൂട്, എക്സ്‌റേ, ഗാമാ കിരണങ്ങൾ തുടങ്ങിയവയെല്ലാം വൈദ്യുതകാന്തികതരംഗങ്ങളാണു്.\nവൈദ്യുതകാന്തികതരംഗങ്ങൾക്കു് പൊതുവായി ഒരു പ്രത്യേകതയുണ്ടു്. ഒരേ മാദ്ധ്യമത്തിൽ, അവയുടെ എല്ലാത്തിന്റേയും വേഗം ഒരു നിശ്ചിതസംഖ്യയാണു്.\nഅതിനെ നാം പൊതുവേ വിളിക്കുന്നതു് പ്രകാശവേഗം എന്നാണു്. എന്നാൽ പ്രകാശത്തിനു മാത്രമല്ല, എല്ലാ തരം വിദ്യുത്കാന്തികതരംഗങ്ങൾക്കും അതേ വേഗം തന്നെയാണുള്ളതു്.\nഎന്തുകൊണ്ടാണു് ആ സംഖ്യ എന്നു് നമുക്കിപ്പോഴും കൃത്യമായി അറിയില്ലെങ്കിലും ശൂന്യതയിൽ അതെത്രയാണെന്നു് കൃത്യമായി കണക്കുകൂട്ടാൻ കഴിഞ്ഞിട്ടുണ്ടു്. 299,792,458 metres per second അല്ലെങ്കിൽ ഏകദേശം ഒരു സെക്കൻഡിൽ മൂന്നുലക്ഷം കിലോമീറ്റർ.\nഇതിൽ നിന്നും ഒരു കാര്യം ഉറപ്പിക്കാം: ആവൃത്തി എത്ര കുറയുന്നുവോ അത്രയും തരംഗനീളം കൂടും.\nഇത്രയും അറിഞ്ഞിരിക്കുന്നതു് നല്ലതാണു്. ഈയൊരു കാര്യത്തിനു് നമ്മുടെ നിത്യജീവിതവുമായി ഒരു പാട് ബന്ധങ്ങളുണ്ടു്. സയൻസിൽ മാത്രമല്ല, മറ്റു പല രംഗങ്ങളിലും ഈ അടിസ്ഥാനതത്ത്വം നാമറിയാതെത്തന്നെ ഉപയോഗിക്കുന്നുമുണ്ടു്.\nചെവികൊണ്ട് നാം ഒരു ശബ്ദം കേൾക്കുന്നതും കണ്ണുകൊണ്ടു് ഒരു രൂപം കാണുന്നതും മുതൽ മൊബൈലിൽ നെറ്റ് കിട്ടുന്നതും മൈക്രോസ്കോപ്പിൽ ഒരു സൂക്ഷ്മജീവിയെ കാണാൻ പറ്റുന്നതും അത്യന്തം ഉയർന്ന ഊർജ്ജമുള്ള റേഡിയേഷൻ മൂലം കോശങ്ങളിൽ ക്യാൻസർ ഉണ്ടാവുന്നതും വരെ.\nഇത്തരം കാര്യങ്ങളിൽ, ഏതു തരം തരംഗങ്ങളാണോ പതിക്കുന്നതു് അതിന്റെ തരംഗദൈർഘ്യവും ഏതു തരം വസ്തുവിനെയാണോ അതു ബാധിക്കുന്നതു് അതിന്റെ വലിപ്പവും തമ്മിൽ നേരിട്ട് ബന്ധമുണ്ടു്.\nതൽക്കാലം ഇത്ര മാത്രം വായിച്ചുമനസ്സിലാക്കി സദാ ഓർത്തുവെക്കുക.\nFjords- കടലില്‍നിന്നുത്ഭവിക്കുന്ന നദികള്!


''പ്രമേഹം തിരിച്ചറിഞ്ഞത് 13 വയസ്സില്, ഇത് 16ാം വര്‍ഷം''; പ്രമേഹാനുഭവം പങ്കുവെച്ച് നിക്ക് ജൊനാസ് | Nick Jonas shares his experience on type 1 diabetes\n''പ്രമേഹം തിരിച്ചറിഞ്ഞത് 13 വയസ്സില്, ഇത് 16ാം വര്‍ഷം''; പ്രമേഹാനുഭവം പങ്കുവെച്ച് നിക്ക് ജൊനാസ്\nNov 20, 2021, 10:21 AM IST\nപാന്‍ക്രിയാസിലെ ഇന്‍സുലിന് ഉത്പാദിപ്പിക്കുന്ന ബീറ്റാകോശങ്ങള് പൂര്‍ണമായും നശിച്ചുപോവുകയും തന്‍മൂലം ഇന്‍സുലിന്റെ ഉത്പാദനം തീര്‍ത്തും ഇല്ലാതാവുകയും ചെയ്യുന്ന അവസ്ഥയാണ് ടൈപ്പ് വണ് പ്രമേഹം\nനിക്ക് ജൊനാസ്| ഫോട്ടോ: ഇന്‍സ്റ്റഗ്രാം\nപ്രമേഹവുമായുള്ള പോരാട്ടത്തിന്റെ 16 ാം വര്‍ഷത്തില് തന്റെ പ്രമേഹ അനുഭവം പങ്കുവയ്ക്കുകയാണ് അമേരിക്കന് ഗായകനായ നിക്ക് ജൊനാസ്. 13 വയസ്സുള്ളപ്പോഴാണ് തനിക്ക് ടൈപ്പ് വണ് പ്രമേഹമാണെന്ന് നിക്ക് ജൊനാസ് തിരിച്ചറിഞ്ഞത്. ഇതേക്കുറിച്ച് നിക്ക് ഇന്‍സ്റ്റഗ്രാമില് പോസ്റ്റ് ചെയ്തിരുന്നു.\n''രോഗം തിരിച്ചറിഞ്ഞതിന്റെ 16-ാം വാര്‍ഷികമാണിന്ന്. എനിക്ക് 13 വയസ്സുള്ളപ്പോള് ആണ് രോഗം തിരിച്ചറിഞ്ഞത്. ഞാന് എന്റെ സഹോദരങ്ങള്‍ക്കൊപ്പം കളിക്കുകയായിരുന്നു. അപ്പോള് എനിക്ക് എന്റെ വയറ്റില് എന്തോ ഒരു പ്രശ്‌നമുള്ളതായി തോന്നി. എനിക്ക് ഒരു ഡോക്ടറെ കാണണമെന്ന് ഞാന് എന്റെ മാതാപിതാക്കളോട് പറഞ്ഞു. എന്റെ ലക്ഷണങ്ങള് മനസ്സിലാക്കി പരിശോധനകള്‍ക്ക് ശേഷം എന്റെ പീഡിയാട്രിഷ്യന് അറിയിച്ചു എനിക്ക് പ്രമേഹമാണെന്ന്. ടൈപ്പ് വണ് പ്രമേഹം. എനിക്കുണ്ടായ എല്ലാ ലക്ഷണങ്ങളും ടൈപ്പ് വണ്ണിന്റേതായിരുന്നു. ഇക്കാര്യം അറിഞ്ഞപ്പോള് ഞാന് ആകെ ഭയന്നു, തകര്‍ന്നു. എന്റെ സ്വപ്‌നങ്ങള് തകരുമോ? എന്റെ സംഗീതം അവസാനിക്കുമോ? ഞാന് ഭയന്നു... എന്നാല് ഞാന് ഉറപ്പിച്ചു, ഞാന് തളരില്ലെന്ന്. കടുപ്പമേറിയ ദിനങ്ങളായിരുന്നു. പക്ഷേ എനിക്ക് നല്ല പിന്തുണ ലഭിച്ചു. ഇപ്പോള് 16 വര്‍ഷങ്ങളായി ഞാന് അതിജീവിച്ചുകൊണ്ടിരിക്കുന്നു.''- നിക്ക് ഇന്‍സ്റ്റഗ്രാമില് കുറിച്ചു.\nഇന്ത്യന് സിനിമാതാരവും മോഡലുമായ പ്രിയങ്ക ചോപ്രയെയാണ് നിക്ക് വിവാഹം കഴിച്ചത്. നിക്ക് ഡയറ്റിലും ഫിറ്റ്‌നസ്സിലും അതീവ ശ്രദ്ധ പുലര്‍ത്തുന്നതിനെക്കുറിച്ചും കൃത്യമായി ഷുഗര്‍നില നിരീക്ഷിക്കുന്നതിനെക്കുറിച്ചും പ്രിയങ്ക ചില അഭിമുഖങ്ങളില് പറഞ്ഞിരുന്നു.\n''ഞങ്ങള് ആ ദിനമൊരിക്കലും മറക്കില്ല. നീ ഞങ്ങള്‍ക്ക് എല്ലാവര്‍ക്കും ആത്മവിശ്വാസം നല്‍കി. നിന്നെ ഞങ്ങള് സ്‌നേഹിക്കുന്നു''- നിക്കിന്റെ ഇന്‍സ്റ്റഗ്രാം പോസ്റ്റിന് പിതാവ് കെവിന് ജൊനാസ് കമന്റ് ചെയ്തു.\nപാന്‍ക്രിയാസിലെ ഇന്‍സുലിന് ഉത്പാദിപ്പിക്കുന്ന ബീറ്റാകോശങ്ങള് പൂര്‍ണമായും നശിച്ചുപോവുകയും തന്‍മൂലം ഇന്‍സുലിന്റെ ഉത്പാദനം തീര്‍ത്തും ഇല്ലാതാവുകയും ചെയ്യുന്ന അവസ്ഥയാണ് ടൈപ്പ് വണ് പ്രമേഹം. ചെറിയ കുട്ടികളെയും ചെറിയ പ്രായത്തിലുള്ളവരെയുമാണ് ഈ രോഗം ബാധിക്കുന്നത്. കൃത്യമായ ഭക്ഷണനിയന്ത്രണവും ആരോഗ്യകരമായ ജീവിതശൈലിയും ടെപ്പ് വണ് പ്രമേഹ ബാധിതര്‍ക്ക് ആവശ്യമാണ്.\nContent Highlights: Nick Jonas shares his experience on type 1 diabetes


ഫൗസിയ മാമ്പറ്റ: നടക്കാവ് ഗവ. ഗേൾസ് ഹയർ സെക്കൻഡറിയുടെ തീരാനഷ്ടം | School Vartha\nഫൗസിയ മാമ്പറ്റ: നടക്കാവ് ഗവ. ഗേൾസ് ഹയർ സെക്കൻഡറിയുടെ തീരാനഷ്ടം\nPublished on : February 19 - 2021 | 8:12 pm\nകോഴിക്കോട്: ഫൗസിയ മാമ്പറ്റ അകാലത്തിൽ വിടവാങ്ങുമ്പോൾ നടക്കാവ് ഗവ. ഗേൾസ് ഹയർ സെക്കൻഡറി സ്കൂളിന്റെ നഷ്ടം വളരെ വലുതാണ്. നടക്കാവ് സ്കൂൾ മികച്ച വനിതാ ഫുട്ബോൾ പരിശീലന കേന്ദ്രമായി വളരുന്നതിനിടെയാണ് ഫൗസിയ വിടവാങ്ങുന്നത്. സ്പോർട്സ് കൗൺസിലിന്റെ പരിശീലകയായ ഫൗസിയ പഠിച്ചു വളർന്ന സ്കൂളാണ് നടക്കാവ് ഗേൾസ് ഹയർ സെക്കൻഡറി. 18 വർഷം മുൻപാണ് ഫൗസിയ കുട്ടികളെ കാൽപന്ത് പഠിപ്പിക്കാൻ സ്കൂളിൽ എത്തുന്നത്. പ്രിസം പദ്ധതിയിൽ ഉൾപ്പെടുത്തി അന്താരാഷ്ട്ര നിലവാരത്തിലേക്ക് ഉയരുന്നതിനു മുൻപ് തന്നെ ഫൗസിയ നടക്കാവ് സ്കൂളിനെ പ്രശസ്തിയിലെത്തിച്ചിരുന്നു.\nഫൗസിയ ചാർജ് എടുത്തതിന്റെ അടുത്ത വർഷം തന്നെ സംസ്ഥാന ടീമിലേക്ക് നടക്കാവ് സ്കൂളിൽനിന്ന് നാലുതാരങ്ങൾ തിരഞ്ഞെടുക്കുപ്പെട്ടു. ഇതിനു പിന്നിൽ ഫൗസിയയുടെ പ്രയത്നമായിരുന്നു.\nപിന്നീട് സംസ്ഥാന ജൂനിയർ, സബ് ജൂനിയർ ചാമ്പ്യൻഷിപ്പിൽ രണ്ടാമതെത്തി. 2008ൽ 14 വയസിനു താഴെയുള്ളവരുടെ സംസ്ഥാന ടീമിൽ ആറുപേർ നടക്കാവ് സ്കൂളിൽ നിന്നുള്ളവരായിരുന്നു. സ്കൂളിലെ നിഖില ഇന്ത്യൻ ടീമിലേക്ക് തിരഞ്ഞെടുക്കപ്പെട്ടതും വലിയ നേട്ടമായി. 2009-ൽ ദേശീയ സബ്ജൂനിയർ ചാമ്പ്യൻഷിപ്പിനുള്ള കേരള ടീമിലെഏഴുപേർ ഫൗസിയയുടെ ശിഷ്യരായിരുന്നു. ടീമിലെ വൈ.എം.ആഷ്ലിയും ഇന്ത്യൻ ടീമിൽ സ്ഥാനം നേടി. സുബ്രതോകപ്പ് ഫുട്ബോളിൽ മൂന്നുതവണയാണ് നടക്കാവ് ഗേൾസ് സ്കൂൾ യോഗ്യത നേടിയത്. ഇന്ത്യയിൽ നടക്കാനിരിക്കുന്ന അണ്ടർ-17 ലോകകപ്പ് വനിതാ ടീം ക്യാമ്പിലും ഫൗസിയയുടെ ശിഷ്യർ ഇടംപിടിച്ചു. തന്റെ ശിഷ്യർ ലോകകപ്പിൽ കളിക്കുന്നത് കാണുക എന്ന ആഗ്രഹം ബാക്കിവച്ചാണ് ഫൗസിയ വിടവാങ്ങുന്നത്.\n← വൈവക്ക് മുഖാമുഖം ഇരിക്കരുത്; പ്രാക്ടിക്കല് പരീക്ഷ നടത്താനുള്ള മാര്‍ഗ്ഗനിര്‍ദേശങ്ങള് പുറപ്പെടുവിച്ച് സി.ബി.എസ്.ഇ എസ്എസ്എല്‍സി/ പ്ലസ് ടു വിജയികൾക്ക് സ്വർണ്ണമെഡൽ →


വര്‍ഗീയവാദികള്‍ക്ക് ഇരുട്ടടി; അയോധ്യയിലെ ഹിന്ദുആധിപത്യപ്രദേശത്ത് ഗ്രാമ പ്രധാനിയായി തിരഞ്ഞെടുത്തത് മുസ്ലീം യുവാവിനെ - JOURNALIST\nവര്‍ഗീയവാദികള്‍ക്ക് ഇരുട്ടടി; അയോധ്യയിലെ ഹിന്ദുആധിപത്യപ്രദേശത്ത് ഗ്രാമ പ്രധാനിയായി തിരഞ്ഞെടുത്തത് മുസ്ലീം യുവാവിനെ\nഉത്തര്‍പ്രദേശിലെ വാര്‍ഗീവാദികളുടെ നെഞ്ചിടിപ്പ് വര്‍ധിപ്പിച്ച് അയോധ്യയിലെ ഹിന്ദുആധിപത്യ പഞ്ചായത്തില് മുസ്ലീയുവാവിനെ ഗ്രാമ പ്രധാനിയായി തിരഞ്ഞെടുത്തു.\nറുഡൗലി നിയമസഭാ മണ്ഡലത്തിലെ മാവായ് ബ്ലോക്കില് രാജന്‍പൂര് ഗ്രാമവാസികളാണ് ഹാഫിസ് അസിമുദ്ദീന് ഖാനെ ഗ്രാമത്തലവനായി തെരഞ്ഞെടുത്തത്. ഗ്രാമത്തിലെ ഏക മുസ്ലിം കുടുംബമാണ് ഹാഫിസ് അസിമുദ്ദീന്‍േറത്. ഗ്രാമപ്രധനുവേണ്ടിയുള്ള തെരഞ്ഞെടുപ്പില് എട്ട് സ്ഥാനാര്‍ത്ഥികള് മത്സരരംഗത്തുണ്ടായിരുന്നു. ഇതില് ഏക മുസ്ലിം സ്ഥാനാര്‍ത്ഥിയായിരുന്നു ഹാഫിസ്. പെന്‍ഷന്, പ്രധാനമന്ത്രി ആവാസ് യോജനക്ക് കീഴില് വീട്, ഭൂമി അനുവദിക്കല് എന്നിവ വാഗ്ദാനം ചെയ്താണ് മറ്റു സ്ഥാനാര്‍ത്ഥികള് വോട്ട് തേടിയത്. ഇതൊന്നും കൂസാതെ ഗ്രാമവാസികള് ഹാഫിസിനെ വിജയിപ്പിക്കുകയായിരുന്നു.\nഅതേസമയം, ഹിന്ദുഫമുസ്ലിം ഐക്യത്തിനാണ് തന്റെ വിജയത്തിന്റെ അംഗീകാരം ഹാഫിസ് നല്‍കുന്നത്. ‘രാജന്‍പൂര് ഗ്രാമത്തില് മാത്രമല്ല, മുഴുവന് അയോധ്യയിലെയും ഹിന്ദു-മുസ്ലിം ഐക്യത്തിന്റെ ഉദാഹരണമാണ് എന്റെ വിജയം’ -ഹാഫിസ് പറഞ്ഞു.’ഗ്രാമപ്രധനുവേണ്ടിയുള്ള എല്ലാ ഫണ്ടുകളും ഗ്രാമത്തിന്റെ വികസനത്തിനായി വിനിയോഗിക്കും. അടിസ്ഥാന സൗര്യങ്ങള് വര്‍ധിപ്പിക്കും. കൂടുതല് പേര്‍ക്ക് ജോലിയും നല്‍കും’ -ഹാഫിസ് തന്റെ നിലപാടുകള് വ്യക്തമാക്കുന്നു. ‘ഹാഫിസിന്റെ വിജയം ഈ ഗ്രാമത്തിലെയും അയോധ്യയിലെയും ഹിന്ദു-മുസ്ലിം ഐക്യത്തിന്റെ അടയാളമാണ്. ഹാഫിസ് സ്ഥാനാര്‍ത്ഥിത്വത്തിന് അപേക്ഷ നല്‍കിയ ദിവസം ഞങ്ങളില് ഭൂരിഭാഗവും അദ്ദേഹത്തിന് വോട്ട് ചെയ്യാന് തീരുമാനിച്ചു’ -രാജന്‍പൂര് ഗ്രാമവാസിയായ രാധയ് ശ്യാം സന്തോഷത്തോടെ പറയുന്നു.\nഹാഫിസിന്റെ വിജയം ഗ്രാമത്തിലെ വിവിധ മതജാതി വിഭാഗങ്ങള്‍ക്കിടയില് ശത്രുതയില്ലെന്ന് ഉറപ്പാക്കുന്നതായി 61കാരനായ സമ്പത്ത് ലാല് ചൂണ്ടിക്കാട്ടുന്നു. ‘ഹിന്ദു സ്ഥാനാര്‍ത്ഥികള് അവരുടെ ജാതിയുടെ അടിസ്ഥാനത്തിലാണ് വോട്ട് തേടിയത്. ഹാഫിസ് ഒഴികെയുള്ള ഏതൊരു സ്ഥാനാര്‍ത്ഥിയുടെയും വിജയം ഹിന്ദു സമുദായത്തിലെ വിവിധ ജാതികള്‍ക്കിടയില് പ്രശ്നത്തിന് കാരണമായേക്കും’ -സമ്പത്ത് ലാല് പറഞ്ഞു. അയോധ്യ രാം മന്ദിറിന്റെ നിര്‍മാണ പ്രവര്‍ത്തനങ്ങളില് സജീവമായി നില്‍ക്കവെയാണ് ഹിന്ദുഫമുസ്ലിം ഐക്യത്തിന്റെ പ്രതീകമായി ഹാഫിസിന്റെ വിജയം. അതേസമയം, പഞ്ചായത്ത് തെരഞ്ഞെടുപ്പില് ബി.ജെ.പിക്ക് സംസ്ഥാനത്ത് വന് തോല്‍വിയാണ് ഉണ്ടായത്. അയോധ്യയിലെ 40 ജില്ലാ പഞ്ചായത്തുകളില് ആറു സീറ്റുകള് മാത്രമാണ് ബി.ജെ.പിക്ക് നേടാനായത്. 24 സീറ്റുകള് നേടി സമാജ്വാദി പാര്‍ട്ടിയാണ് അയോധ്യയില് വന് വിജയം നേടിയത്.\nTags: ayodhya Hafiz Azimuddin Khan\nരാജ്യം ശ്വാസം മുട്ടിമരിക്കുമ്പോള് ക്ഷേത്രനഗരി നിര്‍മ്മിക്കാന് 100 കോടി !\nആംബുലന്‍സ് ഡ്രൈവര്‍മാര് മൃതദേഹങ്ങള് നദികളില് തള്ളുന്നു; ഇന്ത്യയുടെ കണ്ണീരായി യുപി


SC steyed Farmers Law | കാർഷിക നിയമങ്ങൾ സ്റ്റേ ചെയ്തു സുപ്രീംകോടതി; ഇനി ഒരു ഉത്തരവ് ഉണ്ടാകുന്നത് വരെ കാർഷിക നിയമങ്ങൾ രാജ്യത്ത് നടപ്പിലാക്കരുതെന്ന് ചീഫ് ജസ്റ്റിസ് അടങ്ങിയ ബെഞ്ചിന്റെ ഉത്തരവ്; നിയമം പഠിക്കാൻ നാലംഗ വിദഗ്ധ സമിതിയെ നിയോഗിച്ചു; കേന്ദ്രവും കർഷകരുമായി സമിതി ചർച്ച നടത്തും; സമിതി മുമ്പാകെ ഹാജരാകില്ലെന്ന് കർഷകർ - MarunadanMalayalee.com\nJanuary 12, 202101:52 PM IST Permalink\nന്യൂഡൽഹി: തലസ്ഥാനത്തെ വിറപ്പിച്ച കാർഷിക സമരങ്ങൾക്ക് ഒടുവിൽ കേന്ദ്രസർക്കാർ പാസാക്കിയ മൂന്നു കാർഷിക നിയമങ്ങൾ നടപ്പാക്കുന്നത് സുപ്രീംകോടതി സ്‌റ്റേ ചെയ്തു. അടുത്തൊരു ഉത്തരവ് വരെ നിയമം സ്റ്റേ ചെയ്യുന്നതായി ചീഫ് ജസ്റ്റിസ് എച്ച്.എ. ബോബ്‌ഡെ അടങ്ങുന്ന ബെഞ്ച് അറിയിച്ചു. ഒപ്പം ചർച്ചകൾക്കായി ഒരു സമിതിയേയും കോടതി നിയോഗിച്ചു. ഇതു വ്യക്തമാക്കുന്ന ഉത്തരവ് ഇന്നുതന്നെ പുറത്തിറക്കുമെന്നും കോടതി അറിയിച്ചു. അഗ്രികൾച്ചറൽ ഇക്കണോമിസ്റ്റ് അശോക് ഗുലാത്തി, ഹർസിമ്രത് മാൻ, പ്രമോദ് ജോഷി, അനിൽ ധാൻവത് തുടങ്ങിയവരടങ്ങിയ സമിതിയാണ് വിഷയം പരിഗണിക്കുക.\nകർഷകരുടെ ഭൂമി സംരക്ഷിക്കും. കരാർ കൃഷിക്കായി ഭൂമി വിൽക്കരുതെന്ന് ഇടക്കാല ഉത്തരവിറക്കുമെന്നും സുപ്രീംകോടതി വ്യക്തമാക്കി. സമിതിയിലെ അംഗങ്ങളെ തങ്ങൾ തീരുമാനിക്കുമെന്നു കോടതി പറഞ്ഞു. തടയിടാൻ ആർക്കുമാവില്ല. കർഷകർ സഹകരിച്ചേ മതിയാകുമെന്നും ഇതു രാഷ്ട്രീയമല്ലെന്നും കോടതി പറഞ്ഞു. കർഷകരെ പ്രതിനിധീകരിക്കുന്ന മൂന്ന് അഭിഭാഷകർ ഹാജരാകാത്തത്തിൽ ചീഫ് ജസ്റ്റിസ് അതൃപ്തി രേഖപ്പെടുത്തി. സമിതിയുമായി പൂർണമായി സഹകരിക്കുമെന്ന് കേന്ദ്രം കോടതിയെ അറിയിച്ചു.\nനിയമത്തിന്റെ സാധുതയെക്കുറിച്ചു മാത്രമല്ല, പ്രതിഷേധം ജീവനേയും സ്വത്തിനേയും ബാധിക്കുന്നവരുടെ സംരക്ഷണവും ഞങ്ങൾ കണക്കിലെടുക്കുന്നുണ്ട്. തങ്ങളുടെ അധികാരപരിധിയിൽ നിന്നുകൊണ്ട് പ്രശ്നം പരിഹരിക്കുന്നതിനാണ് ശ്രമമെന്നും ചീഫ് ജസ്റ്റിസ് എച്ച്.എ.ബോബ്ഡെ വ്യക്തമാക്കി. ഞങ്ങൾ രൂപം കൊടുക്കുന്ന സമിതിയിൽ ഞങ്ങൾക്ക് വിശ്വാസമുണ്ട്. ജുഡീഷ്യൽ നടപടിക്രമങ്ങളിൽ ഈ സമിതിയും ഭാഗമാകും ചീഫ് ജസ്റ്റിസ് പറയുന്നു.\nഇന്ന് കോടതിയിൽ നിന്നം ദ്വീർഘമായ നടപടികളും ചർച്ചകളുമാണ് ഉണ്ടായത്. ലോകത്ത് ഒരു ശക്തിക്കും സ്വതന്ത്ര കമ്മിറ്റി രൂപവത്കരിക്കുന്നതിൽനിന്ന് തങ്ങളെ തടയാൻ കഴിയില്ല. പ്രശ്‌നം രമ്യമായി പരിഹരിക്കണമെന്ന് ആഗ്രഹിക്കുന്നവർ സമിതി മുമ്പാകെ വരാം. ആരെയും ശിക്ഷിക്കാനുള്ളതല്ല സമിതി. സമിതി റിപ്പോർട്ട് നൽകുന്നത് കോടതിക്ക് ആയിരിക്കുമെന്നും ചീഫ് ജസ്റ്റിസ് വ്യക്തമാക്കി. കാർഷിക നിയമങ്ങളെ കുറിച്ച് ചർച്ച ചെയ്യാൻ സുപ്രീം കോടതി നിയമിക്കുന്ന വിദഗ്ധസമിതിയുമായി സഹകരിക്കില്ലെന്ന് കർഷക സംഘടനകൾ അഭിഭാഷകർ മുഖേന വ്യക്തമാക്കി. അനിശ്ചിത കാലത്തേക്ക് സമരം തുടരാനാണ് കർഷകർ ആഗ്രഹിക്കുന്നതെങ്കിൽ അത് ചെയ്യാമെന്നും ഇതിനോട് കോടതി പ്രതികരിച്ചു.\nനിയമം താൽകാലികമായി റദ്ദാക്കാനുള്ള ഭരണഘടനാപരമായ അധികാരം തങ്ങൾക്കുണ്ട്. എന്നാൽ അതുകൊണ്ട് പ്രത്യേകിച്ച് കാര്യമില്ല. അതുകൊണ്ടാണ് വിദഗ്ധ സമിതി രൂപീകരിക്കാൻ തീരുമാനിച്ചിട്ടുള്ളത്. വിദഗ്ധ സമിതിയുടെ തീരുമാനം അറിഞ്ഞ ശേഷം മറ്റു കാര്യങ്ങൾ തീരുമാനിക്കാമെന്ന് ചീഫ് ജസ്റ്റിസ് പറഞ്ഞു.\nനിയമങ്ങളുമായി ബന്ധപ്പെട്ട വിഷയങ്ങൾ പരിശോധിക്കുന്നതിന് വിരമിച്ച ചീഫ് ജസ്റ്റിസിന്റെ അധ്യക്ഷതയിൽ വിദഗ്ധസമിതി രൂപീകരിക്കുമെന്ന് സുപ്രീം കോടതി ഇന്നലെ വ്യക്തമാക്കിയിരുന്നു. കാർഷിക നിയമങ്ങൾ കേന്ദ്ര സർക്കാർ മരവിപ്പിച്ചില്ല എങ്കിൽ സ്റ്റേ ചെയ്യുമെന്നും ഇന്നലെ ചീഫ് ജസ്റ്റിസ് അധ്യക്ഷനായ ബെഞ്ച് പറഞ്ഞിരുന്നു.\nനിയമങ്ങൾ പിൻവലിക്കണമെന്ന ആവശ്യം ന്യായവും സ്വീകാര്യവുമല്ലെന്ന് വ്യക്തമാക്കി കേന്ദ്ര സർക്കാർ സുപ്രീംകോടതിയിൽ സത്യവാങ് മൂലം ഫയൽ ചെയ്തിരുന്നു. കാർഷിക നിയമങ്ങൾ പെട്ടെന്ന് കൊണ്ടുവന്നതല്ല. അതിനാൽ കാർഷിക മേഖലയിലെ പരിഷ്‌കരണങ്ങളിൽനിന്ന് പിന്മാറാൻ കഴിയില്ല. രാജ്യത്തെ ബഹുഭൂരിപക്ഷം വരുന്ന കർഷകർക്ക് നിയമങ്ങൾ സ്വീകാര്യമാണെന്ന് കേന്ദ്ര സർക്കാർ സുപ്രീം കോടതിയിൽ ഫയൽ ചെയ്ത സത്യവാങ് മൂലത്തിൽ പരാമർശിച്ചിട്ടുണ്ട്.\nഒരു വിഭാഗം കർഷകർ മാത്രമാണ് നിയമങ്ങളെ എതിർക്കുന്നത്. അവരുമായി ചർച്ച നടത്തി വരിയാണ്. മുൻവിധികളോടെയാണ് ചില കർഷക സംഘടനകൾ ചർച്ചകളിൽ പങ്കെടുക്കുന്നത്. നിയമത്തെ കുറിച്ച് കർഷകർക്ക് ഇടയിൽ തെറ്റായ കാര്യങ്ങൾ സമൂഹ മാധ്യമങ്ങളിലൂടെ കർഷകർ അല്ലാത്ത ചിലർ പ്രചരിപ്പിക്കുന്നുവെന്നും കേന്ദ്ര സർക്കാർ സത്യവാങ്മൂലത്തിൽ വ്യക്തമാക്കിയിട്ടുണ്ട്.\nകാർഷിക നിയമങ്ങളെ കുറിച്ച് ചർച്ച ചെയ്യാൻ സുപ്രീം കോടതി നിയമിക്കുന്ന വിദഗ്ധസമിതിയുമായി സഹകരിക്കില്ലെന്ന് കർഷക സംഘടനകൾ അഭിഭാഷകർ മുഖേന വ്യക്തമാക്കിയിരുന്നു. തർക്ക പരിഹാരത്തിന് ഇടപെടുന്ന സുപ്രീം കോടതിയോട് നന്ദിയുണ്ട്. എന്നാൽ നിയമത്തെ കുറിച്ച് ചർച്ച ചെയ്യാൻ കോടതി രൂപീകരിക്കുന്ന വിദഗ്ധസമിതിയുമായി സഹകരിക്കില്ല. നിയമങ്ങൾ സ്റ്റേ ചെയ്യാൻ അധികാരമുള്ള കോടതിക്ക് അവ പിൻവലിക്കാൻ കേന്ദ്ര സർക്കാരിനോട് നിർദ്ദേശിക്കാൻ അധികാരം ഉണ്ടെന്നും സമരങ്ങൾക്ക് നേതൃത്വം നൽകുന്ന സംയുക്ത കിസാൻ മോർച്ച വ്യക്തമാക്കി.


P M MANOJ | പി എം മനോജ്: കോണ്‍ഗ്രസിന്റെ ആത്മഹത്യ\nPosted by manoj pm at 12:18 AM\nകോണ്‍ഗ്രസ്സിന്റെ ആത്മഹത്യ എന്നു പറയാന് പറ്റില്ല. പക്ഷെ കോണ്‍ഗ്രസ്സ് ഇപ്പോഴത്തെ തീരുമാനത്തിന് കനത്ത വില കൊടുക്കേണ്ടി വരും. കേരളത്തില് കോണ്‍ഗ്രസ്സിനെ താങ്ങി നിര്‍ത്തുന്നത് സത്യത്തില് സി.പി.എം. എന്ന പാര്‍ട്ടിയാണ്. സി.പി.എം. കാലാകാലങ്ങളില് സ്വയം വിമര്‍ശനം ചെയ്ത് കണ്ടെത്തുകയും തിരുത്തണമെന്ന് തീരുമാനിക്കുകയും ചെയ്ത തെറ്റുകള് അപ്പപ്പോള് തിരുത്തപ്പെട്ടിരുന്നുവെങ്കില് കേരളത്തിന് ഇങ്ങനെ സാമുദായിക ശക്തികള്‍ക്ക് മേല്‍ക്കൈ ലഭിക്കില്ലായിരുന്നു. ഒന്നും ഒരിക്കലും വൈകുന്നില്ല. ഇനിയും തിരുത്തപ്പെടുമോ എന്നതാണ് ഉത്തരം കണ്ടെത്താനുള്ള ചോദ്യം. മറ്റുള്ളവര് പറയുന്ന തെറ്റുകള് അവഗണിക്കാം. പക്ഷെ സ്വയം ഏറ്റുപറയുന്ന തെറ്റുകള് തിരുത്തപ്പെടണ്ടേ...


രാജ്നാഥ് സിങ്ങിന് ഗാര്‍ഡ് ഓഫ് ഓണര് നല്‍കാതെ രാജസ്ഥാനില് പൊലീസുകാരുടെ പ്രതിഷേധം: കൂട്ടഅവധിയെടുത്തത് 250ലേറെ പൊലീസുകാര്\nകോഹ്‌ലിയ്ക്കു കീഴില് തുടര്‍ച്ചയായ ആറു ഏകദിന പരമ്പരകള്; വിജയത്തിനു പിന്നിലെ രഹസ്യം വെളിപ്പെടുത്തി രോഹിത് ശര്‍മ\nTuesday 17th October 2017 9:42am\nTuesday 17th October 2017 9:33am\nജയ്പൂര്: കേന്ദ്ര ആഭ്യന്തരമന്ത്രി രാജ്നാഥ് സിങ്ങിന് ഗാര്‍ഡ് ഓഫ് ഓണര് നല്‍കാന് വിസമ്മതിച്ച് രാജസ്ഥാനിലെ 250ലേറെ പൊലീസുകാര്. ഗാര്‍ഡ് ഓഫ് ഓണര് നല്‍കേണ്ടിവരുന്നത് ഒഴിവാക്കാന് തിങ്കളാഴ്ച പൊലീസുകാര് കൂട്ട അവധിയെടുത്തതായി ടൈംസ് ഓഫ് ഇന്ത്യ റിപ്പോര്‍ട്ടു ചെയ്യുന്നു.\n‘250ലേറെ പൊലീസുകാര് തിങ്കളാഴ്ച കൂട്ട അവധിയെടുത്തിരിക്കുകയാണ്. ഒരിക്കലും ഇത് അവധി അംഗീകരിച്ചിരുന്നില്ല. അവര് സ്വയം ഡ്യൂട്ടിക്ക് ഹാജരാവാതിരിക്കുകയായിരുന്നു.\nDont Miss ‘അതിര്‍ത്തിയില് കാവലിരിക്കുന്നവര്‍ക്ക് ആയുധം വേണ്ടേ? നികുതിയടക്കുന്നത് രാജ്യസ്‌നേഹമാണ്’ ജി.എസ്.ടിയെ ന്യായീകരിച്ച് ജെയ്റ്റ്‌ലി\nഅവരില് പലരും ഗാര്‍ഡ് ഓഫ് ഓണറിന്റെ ഭാഗമായിരുന്നു. എന്നാല് അവര് ഡ്യൂട്ടി ചെയ്യാന് വിസമ്മതിച്ചു. അവര്‍ക്കു പകരും പൊലീസുകാരെ വെയ്ക്കേണ്ടിവന്നിരിക്കുകയാണ് ഞങ്ങള്.’ ജോധ്പൂര് കമ്മീഷണര് അശോക് റാത്തോഡ് പറഞ്ഞു.\nഇത് ഗൗരവമായ പ്രശ്നമാണെന്നു പറഞ്ഞ അദ്ദേഹം കുറ്റക്കാരായ പൊലീസുകാര്‍ക്കെതിരെ നടപടിയെടുക്കുമെന്നും മുന്നറിയിപ്പു നല്‍കി.\nപൊലീസുകാരുടെ പേ സ്‌കെയില് നിലവിലെ 24,000ത്തില് നിന്നും 19,000 ആയി കുറയ്ക്കാന് നിര്‍ദേശമുണ്ടെന്ന റിപ്പോര്‍ട്ടുകള് വന്നിരുന്നു. ഇതില് പ്രതിഷേധിച്ചാണ് പൊലീസുകാരുടെ നടപടിയെന്നാണ് റിപ്പോര്‍ട്ട്.